റഫേല് ഇടപാടിന്റെ വിശദാംശങ്ങള് സര്‍ക്കാര് അറിയിക്കണമെന്ന് സുപ്രീംകോടതി\nകരാറില് ഇന്ത്യയിലെ പങ്കാളികളെ കുറിച്ചുള്ള വിവരങ്ങളും നല്‍കണം. സി.ബി.ഐ അന്വേഷണത്തില് ഇപ്പോള് തീരുമാനമില്ലെന്നും കോടതി.\n31 Oct, 2018 at 07:38 AM\nവിമാനങ്ങളുടെ വില ഉള്‍പ്പെടെ റഫേല് കരാറിന്റെ കൂടുതല് വിശദാംശങ്ങള് സമര്‍പ്പിക്കണെമെന്ന് കേന്ദ്ര സര്‍ക്കാരിനോട് സുപ്രീം കോടതി. റിപ്പോര്‍ട്ട് മുദ്രവച്ച കവറില് അടുത്തമാസം പത്തിനകം സമര്‍പ്പിക്കണം. വില അറിയിക്കാന് തടസമുണ്ടെങ്കില് അത് സംബന്ധിച്ച് പ്രത്യേകം സത്യവാങ് മൂലം സമര്‍പ്പിക്കാനും കോടതി നിര്‍ദേശിച്ചു. സി.ബി.ഐ അന്വേഷണത്തിനായി കാത്തിരിക്കണമെന്നും ഹര്‍ജിക്കാര്‍ക്ക് കോടതി മറുപടി നല്‍കി.\nറഫേലില് അന്വേഷണം ആവശ്യപ്പെട്ട് മുന് കേന്ദ്രമന്ത്രിമാരായ യശ്വന്ത് സിന്‍ഹ, അരുണ് ശൂരി എ.എ.പി എം.പി സഞ്ജയ് സിംഗ് അഭിഭാഷകരായ പ്രശാന്ത് ഭൂഷണ്, വിനീത് ടാണ്ട, എം.എല് ശര്‍മ്മ എന്നിവര് സമര്‍പ്പിച്ച ഹര്‍ജികളാണ് സുപ്രീം കോടതി പരിഗണിച്ചത്. ഓരോ വിമാനത്തിനും ഈടാക്കിയ വിലവിവരം, സാങ്കേതികത അടക്കമുള്ളവ സംബന്ധിച്ച വിവരങ്ങള്, വാണിജ്യ പങ്കാളിയുമായി ബന്ധപ്പെട്ടുള്ള വിവരങ്ങള് തുടങ്ങിയവ കൂടി കൈമാറണമെന്ന് കേന്ദ്രത്തോട് കോടതി പറഞ്ഞു.\nഇതിനകം സമര്‍പ്പിച്ച വിവരങ്ങളില് രഹസ്യസ്വഭാവമില്ലാത്തവ ഹര്‍ജിക്കാര്‍ക്ക് കൂടി നല്‍കാനും കോടതി ആവശ്യപ്പെട്ടു. എന്നാല് ഒദ്യോഗിക രഹസ്യ സ്വഭാവം ചൂണ്ടിക്കാട്ടി കൂടുതല് വിവരങ്ങള് കൈമാറുന്നതിനുള്ള വിമുഖത അറ്റോര്‍ണി ജനറല് കെ.കെ വേണുഗോപാല് കോടതിയെ അറിയിച്ചു. അങ്ങനെയെങ്കില് അക്കാര്യത്തില് പ്രത്യേകം സത്യവാങ്മൂലം സമര്‍പ്പിക്കണം എന്ന് ചീഫ് ജസ്റ്റിസ് രഞ്ജന് ഗൊഗൊയ് വ്യക്തമാക്കി.\nകേസില് സി.ബി.ഐ അന്വേഷണത്തിന് ഇനിയും കാത്തിരിക്കണമെന്നും ആദ്യം സി.ബി.ഐയിലെ കാര്യങ്ങള് കൃത്യമാകട്ടെ എന്നും കോടതി ഹര്‍ജിക്കാരുടെ വാദത്തിന് മറുപടിയായി കോടതി വ്യക്തമാക്കി.\nബി.ജെ.പിയെ അധികാരത്തില് നിന്ന് അകറ്റി നിര്‍ത്തണമെന്ന് പ്രഖ്യാപിച്ച് കൊല്‍ക്കത്തയില് പ്രതിപക്ഷ മഹാറാലി\nആനന്ദത്തിന് വീടൊരുക്കി അഞ്ചു പെണ്ണുങ്ങള്


വിവെന്‍സിനു വിജയം | Fanport | TPL News Malayalam\nThursday, Apr 15, 2021 10:55 AM\nHome Cricket TPL വിവെന്‍സിനു വിജയം\nടീം സ്റ്റെബിലിക്സിനെതിരെ 8 വിക്കറ്റ് വിജയം സ്വന്തമാക്കി വിവെന്‍സ്. ഇന്നലെ ടെക്നോപാര്‍ക്ക് പ്രീമിയര് ലീഗ് രണ്ടാം ഘട്ട യോഗ്യത റൗണ്ടിന്റെ ഭാഗമായി നടന്ന മത്സരത്തില് ടോസ് നേടിയ സ്റ്റെബിലിക്സ് ബാറ്റിംഗ് തിരഞ്ഞെടുത്തു. എന്നാല് എബിന് ജെയിംസിന്റെ ബാറ്റിംഗ് പ്രകടനം ഒഴിച്ചു നിര്‍ത്തിയാല് ടീമിന്റെ പ്രകടനം പരിതാപകരമായിരുന്നു എന്ന് വേണം പറയാന്. 16 പന്തില് 34 റണ്‍സ് നേടിയ എബിന് ജെയിംസിനു പിന്തുണ നല്‍കാന് മറ്റു ബാറ്റ്സ്മാന്മാര്‍ക്ക് കഴിയാതെ വന്നപ്പോള് 8 ഓവറില്9വിക്കറ്റ് നഷ്ടപ്പെടുത്തിയ സ്റ്റെബിലിക്സിനു 48 റണ്‍സാണ് നേടാനായത്. വിവെന്‍സിനു വേണ്ടി ഷീജു മൂന്ന് വിക്കറ്റ് നേടിയപ്പോള് എമില്‍മോന് ഏലിയാസ്, റോയ് തോമസ് എ്നിവര് രണ്ട് വിക്കറ്റും വിപിന് വിജയന്, വിഷ്ണു കെ നായര് എന്നിവര് ഓരോ വിക്കറ്റും വീഴ്ത്തി.\nഅനായാസ വിജയമാണ് വിവെന്‍സ് ബാറ്റ്സ്മാന്മാര് ടീമിനു നേടിക്കൊടുത്തത്. 4.5 ഓവറില്2വിക്കറ്റ് നഷ്ടത്തിലാണ് ബാറ്റിംഗ് ടീം ലക്ഷ്യം മറികടന്നത്. വിഷ്ണു കെ നായര് 26 റണ്‍സുമായി ടോപ് സ്കോറര് ആയപ്പോള് സ്റ്റാന്‍ലി ജോര്‍ജ്ജ് 12 റണ്‍സുമായി പുറത്താകാതെ നിന്നു.\nPrevious articleവയനാട്ടിൽ നോവ അരപറ്റ മാത്രം, ഒരൊറ്റ മത്സരം തോല്‍ക്കാതെ പ്രീമിയർ ലീഗ് കിരീടം\nNext articleപൊരുതി തോറ്റ് അക്യുബിറ്റ്സ് ബാഷര്, മുത്തൂറ്റ് പാപ്പച്ചന് ടെക്നോളജീസിനു വിജയം


ന്യൂദല്‍ഹി: ഉപഭോക്താക്കളെ ശല്യം ചെയ്യുന്ന ടെലിമാര്‍ക്കറ്റിങ് കോള്, എസ്.എം.എസ് എന്നിവയുടെ പേരില് എയര്‍ടെല്ലിന് നല്‍കേണ്ടി വന്നത് ഒരു ലക്ഷം രൂപ. ട്രായ് ആണ് എയര്‍ടെല്ലിന് പിഴ ഈടാക്കിയത്.\nഉപഭോക്താക്കളെ ശല്യം ചെയ്യുന്ന ഇത്തരം സേവനങ്ങള് പാടില്ലെന്ന വിലക്ക് ലംഘിച്ചതിനാണ് പിഴ. 2009-2010 കാലത്ത് വോഡാഫോണ്, റിലയന്‍സ് കമ്യൂണിക്കേഷന്‍സ്, എയര്‍ടെല് എന്നിവയ്ക്കും ട്രായ് ഇത്തരത്തില് വിലക്കേര്‍പ്പെടുത്തിയിരുന്നു.\nഎന്നാല് ആദ്യമായാണ് ഇത്ര വലിയ തുക എയര്‍ടെല്ലിന് പിഴയൊടുക്കേണ്ടിവന്നത്. ഉപഭോക്താക്കള്‍ക്ക് ശല്യമുണ്ടാക്കുന്ന തരത്തിലുള്ള കോളുകളും മെസേജുകളും അയക്കുന്നതിന് ട്രായ് നിയന്ത്രണം ഏര്‍പ്പെടുത്തിയിരുന്നു.\nഇത് ലംഘിച്ചതിനാണ് ഭാരതീ എയര്‍ടെല്ലിന് പിഴ ഈടാക്കിയിരിക്കുന്നത്.


വാഹനങ്ങൾ നിശ്ചലമാകും: ജൂൺ 21-ന് ട്രേഡ് യൂണിയൻ സമരം - കണ്ണൂരാൻ വാർത്ത\nHome Unlabelled വാഹനങ്ങൾ നിശ്ചലമാകും: ജൂൺ 21-ന് ട്രേഡ് യൂണിയൻ സമരം\nവാഹനങ്ങൾ നിശ്ചലമാകും: ജൂൺ 21-ന് ട്രേഡ് യൂണിയൻ സമരം\nAkash Harikumar June 13, 2021\nതിരുവനന്തപുരം: പെട്രോളിയം വില വർദ്ധന കൊള്ളക്കെതിരെ വേറിട്ട സമരവുമായി ട്രേഡ് യൂണിയൻ സംയുക്ത സമര സമിതി. ജൂൺ 21ന് പകൽ 15 മിനിട്ട് സംസ്ഥാനത്തെ മുഴുവൻ വാഹനങ്ങളും നിർത്തിയിട്ടാണ് സമരം. അന്ന് ഉച്ചയ്ക്ക് 11 മണിക്ക് വാഹനങ്ങൾ എവിടെയാണോ, അവിടെ നിർത്തിയിട്ട് ജീവനക്കാർ നിരത്തിലിറങ്ങി നിൽക്കും. ആംബുലൻസ് വാഹനങ്ങളെ ഈ സമരത്തിൽ നിന്നും ഒഴിവാക്കിയിട്ടുണ്ട്. എല്ലാ സ്വകാര്യ വാഹനങ്ങളും ഈ പ്രക്ഷോഭത്തിൽ അണിചേരണമെന്ന് ട്രേഡ് യൂണിയൻ സംയുക്ത സമിതി അഭ്യർത്ഥിച്ചു. ഓൺലൈനായി ചേർന്ന ട്രേഡ് യൂണിയൻ സംസ്ഥാന സംയുക്ത യോഗത്തിൽ ഐ.എൻ.ടി.യു.സി സംസ്ഥാന പ്രസിഡൻ്റ് ആർ ചന്ദ്രശേഖരൻ അധ്യക്ഷത വഹിച്ചു.\nപെട്രോൾ – ഡീസൽ വില ദിവസംതോറും വർധിക്കുകയാണെന്ന് യോഗം ചൂണ്ടിക്കാട്ടി. 2014ൽ മോദി അധികാരമേൽക്കുമ്പോൾ ഒരു ലിറ്റർ പെട്രോളിന് 72. 26 രൂപയും ഡീസലിന് 55.48 രൂപയുമായിരുന്നു വില. അന്ന് ക്രൂഡോയിലിന് ബാരലിന് 105.56 ഡോളറായിരുന്നു. 2021 ജൂൺ 1ന് ക്രൂഡ് ഓയിൽ വില ബാരലിന് 70.45 ഡോളറായി കുറഞ്ഞിട്ടും പെട്രോളിന് ലിറ്ററിന് 98 രൂപയും, ഡീസൽ ലിറ്ററിന് 88 രൂപയായും ഉയർന്നു. പാചകവാതകത്തിൻ്റെയും മണ്ണെണ്ണയുടെയും വിലയും കുത്തനെ ഉയരുന്നു. അക്ഷരാർത്ഥത്തിൽ ജനജീവിതം ദുസ്സഹമായി മാറി. 2014 ൽ മോദി നൽകിയ വാഗ്ദാനം, ബിജെപി അധികാരത്തിൽ വന്നാൽ പെട്രോൾ 50 രൂപയ്ക്കും ഡീസൽ 40 രൂപയ്ക്കും നൽകുമെന്നായിരുന്നുവെന്ന് യോഗം ചൂണ്ടിക്കാട്ടി.\nകോർപ്പറേറ്റുകൾക്ക് നികുതി ഇളവ് നൽകുന്ന സർക്കാർ ജനങ്ങളെ പിഴിയുന്ന നയമാണ് സ്വീകരിക്കുന്നത്. കോവിഡ് മഹാമാരി കാലത്ത് തൊഴിലും വരുമാനവും നഷ്ടപ്പെട്ട ജനങ്ങൾ കഷ്ടപ്പെടുമ്പോഴാണ് കേന്ദ്ര സർക്കാരിൻ്റെ ഈ പകൽകൊള്ള. ഈ കടുത്ത ജനദ്രോഹ നയത്തിനെതിരെ നടത്തുന്ന പ്രതിഷേധ സമരം വമ്പിച്ച വിജയമാക്കാൻ തൊഴിലാളികളോടും, ബഹുജനങ്ങളോടും യോഗം അഭ്യർത്ഥിച്ചു.\nഎളമരം കരീം (സിഐടിയു) കെ പി രാജേന്ദ്രൻ(എഐടിയുസി) മനയത്ത് ചന്ദ്രൻ (എച്ച്എംഎസ്) അഡ്വ. എ റഹ്മത്തുള്ള (എസ്ടി യു)കെ രത്നകുമാർ (യുടിയുസി) സോണിയ ജോർജ്ജ് (സേവ) വി കെ സദാനന്ദൻ (എഐ യുടിയുസി) അഡ്വ. ടി ബി മിനി (ടിയുസി സി)കളത്തിൽ വിജയൻ (ടിയുസിഐ)കവടിയാർ ധർമ്മൻ (കെടിയുസി) വിവി രാജേന്ദ്രൻ (എഐസിടിയു) വി സുരേന്ദ്രൻ പിള്ള (ജെ എൽയു) കെ ചന്ദ്രശേഖരൻ (ഐഎൻഎൽസി)മനോജ് പെരുമ്പള്ളി (ജെ ടിയു) റോയി ഉമ്മൻ (കെ ടിയുസി (ജോസഫ്) എന്നിവർ പങ്കെടുത്തു.\nBy Akash Harikumar on - June 13, 2021


Magnetic Hill & Magic Water fall ! – Palathully\nMagnetic Hill & Magic Water fall !\nPalathully / Uncategorized / Magnetic Hill & Magic Water fall !\nതനിയെ കയറ്റം കയറുന്ന വാഹനം ! ….. മുകളിലേക്ക് ഒഴുകുന്ന വെള്ളച്ചാട്ടം ! ..\nസ്ഥലം കാശ്മീരിലെ ലഡാക്കില് ഉള്ള “ലെ “(Leh) യിലെ മാഗ്നറ്റിക് ഹില് . Leh യില് നിന്നും മുപ്പതു കിലോമീറ്റര് അകലെ ദേശീയ പാതയില് സമുദ്ര നിരപ്പില് നിന്നും പതിനാലായിരം അടി ഉയരത്തില് ആണ് ഇവിടം . രാജസ്ഥാനില് നിന്നുള്ള ഒരുകൂട്ടം വിദ്യാര്‍ഥികള് കുറച്ചു ബൈക്കുകളില് ആണ് അവിടെ എത്തിയത് . പലരും പറഞ്ഞു കേട്ട ഈ “മാന്ത്രിക ” സ്ഥലം ഒന്ന് കാണാനും അനുഭവിക്കാനും പിന്നെ പറ്റുമെങ്കില് ഒന്ന് പഠിക്കുവാനും ആണ് അവര് കഷ്ടപ്പെട്ട് ഇവിടം വരെ യാത്ര ചെയ്തത് . സ്ഥലത്ത് എത്തിയപ്പോഴേ അവര് ആ ബോര്‍ഡ് കണ്ടു . ” ഇവിടെ ഗുരുത്വാകര്‍ഷണത്തെ വെല്ലു വിളിച്ചു കൊണ്ട് നിങ്ങളുടെ വാഹനങ്ങള് തനിയെ കയറ്റം കയറും ! വാഹനങ്ങള് ന്യൂട്രല് ആക്കി ഈ കാണുന്ന വെളുത്ത വരയില് നിര്‍ത്തിയിടുക ! ” കൂട്ടത്തില് ഒരാള് തന്‍റെ ബൈക്ക് അവിടെ കൊണ്ട് ചെന്ന് നിര്‍ത്തി . ന്യൂട്രല് ആക്കി …. പതുക്കെ കാല് എടുത്തു ….. അത്ഭുതം ! ബൈക്ക് അതാ ഉരുണ്ട് തുടങ്ങുന്നു ! …. മുന്നില് കാണുന്ന കയറ്റം അത് പതുക്കെ കയറുകയാണ് ! …. വിരണ്ടു പോയ അവന് ബൈക്ക് നിര്‍ത്തി തിരികെ വന്നു . വിശ്വാസം വരാത്തത് പോലെ തന്‍റെ കയ്യില് ഇരുന്ന ഒരു കുപ്പി ജലം പുറത്തെടുത്തു . ആ റോഡില് ഒഴിച്ചു . വീണ്ടും അതാ …… ഒഴിച്ച വെള്ളം മുകളിലേക്ക് ഒഴുകുന്നു ! ങേ ! ഇവിടെ ഗ്രാവിറ്റി ഇല്ലേ ? ഇങ്ങനെ സ്വയം ചോദിച്ചുകൊണ്ട് അയാള് ആ റോഡിലൂടെ നടന്നു തുടങ്ങി . ശരിയാണ് ഇവിടെ എന്തോ ഒന്നുണ്ട് ! കയറ്റമാണെങ്കിലും എന്തോ ഒരു ആയാസക്കുറവ് .. ഒരു സുഖം . എന്താ ഈ സ്ഥലത്തിന്‍റെ പേര് ? “മാഗ്നറ്റിക് ഹില് ! ” അപ്പോള് ഭൂമിയുടെ കാന്ത ശക്തിയാണോ വണ്ടിയെയും വെള്ളത്തെയും പിടിച്ചു മുകളിലേക്ക് വലിക്കുന്നത് ? എങ്കില് ഒന്ന് നോക്കിയിട്ട് തന്നെ കാര്യം. ഉടന് തന്നെ കൂട്ടുകാരെ വിളിച്ച് കൂടെ കരുതിയിരുന്ന മാഗ്നെറ്റോ മീറ്ററും മറ്റു ഉപകരണങ്ങളും പുറത്തെടുത്തു . ഭൂമിയുടെ കാന്ത ശക്തി അളന്നപ്പോള് ഒരു കാര്യം മനസ്സില് ആയി. സാധാരണയിലും ഒരല്‍പം കൂടുതല് ആണ് . പക്ഷെ നമ്മുടെ വീട്ടിലെ ഫ്രിട്ജിനടുത്തു അനുഭവപ്പെടുന്ന കാന്തിക ബലത്തിന്റെ പകുതി പോലുമില്ല ! എന്ന് വെച്ചാല് ഈ ബലം വെച്ച് ഒരു പൊടി പോലും അനക്കാന് പറ്റില്ല എന്നര്‍ത്ഥം ! (ഭൂമിയുടെ മാഗ്നെറ്റിക് ഫീല്‍ഡിന്‍റെ ശക്തി 25 to 65 മൈക്രോ ടെസ് ല ആണ് . വീട്ടിലെ ഒരു ഉപകരണത്തിനും ഇത് 100 മൈക്രോ ടെസ് ലയില് കൂടില്ല ! SOURCE : http://goo.gl/s4ZDzc ). അപ്പോള് പേരിട്ടത് വെറുതെ ആണ് , കാന്തിക ശക്തിയുമായി ഇതിനു ബന്ധമില്ല .\nഅടുത്തത് ഗ്രാവിറ്റി . ബൈക്കെടുത്തു വീണ്ടും പഴയ സ്ഥലത്ത് കൊണ്ട് വെച്ചു . പിന്നെയും പഴയ പടി ബൈക്ക് ഉരുണ്ടു . മാക്സിമം വേഗത മണിക്കൂറില് ഇരുപത് കിലോമീറ്റര് ! (Terminal velocity) . വീണ്ടും കൂട്ടുകാരോടും ഇത് പല വാഹനങ്ങളില്( ബൈക്ക് , കാര് , ജീപ്പ് ) ആവര്‍ത്തിക്കുവാന് പറഞ്ഞു . ഉത്തരം ഏകദേശം ഒന്ന് തന്നെ ! മണിക്കൂറില് ഇരുപത് കിലോമീറ്റര്. അപ്പോള് ആളെ പിടികിട്ടി ! കക്ഷി ഗുരുത്വാകര്‍ഷണം തന്നെ ! കൂടുതലോ ? കുറവോ ? … രണ്ടുമല്ല ! നമ്മുടെ നാട്ടിലൊക്കെ എത്രയുണ്ടോ അത്രയും തന്നെ ! പിന്നെ ഇവിടെ എന്താ കുഴപ്പം ? കുഴപ്പം നമ്മുടെ കണ്ണിനാണ് ! സത്യത്തില് ഇത് കയറ്റമല്ല ! ഇറക്കമാണ് ! ന്യൂട്രലില് ഇട്ട വണ്ടികള് ഇറക്കത്തില് ഉരുളുകയാണ് ചെയ്യുന്നത് . ങേ ! അപ്പോള് നാം കാണുന്നതോ ? കണ്ണ് ഇങ്ങനാണ് ഭായി …. ചിലപ്പോള് പണി തരും ! ഇതൊരു ഒപ്റ്റിക്കല് ഇല്യൂഷന് ആണ് . ഇറക്കം കയറ്റമായി തോന്നുന്നതാണ് .\nഇനി ലഡാക്ക് വിട്ടു നമ്മുക്ക് നമ്മുടെ ചരിത്രാന്വേഷികള് ഗ്രൂപ്പിലേക്ക് വരാം . ലഡാക്കിലെ മാഗ്നറ്റിക് ഹില് പോലെ ലോകമെമ്പാടും ഏറെക്കുറെ എല്ലാ രാജ്യങ്ങളിലും ഇത്തരം ഗ്രാവിറ്റി മലകള് ഉണ്ട് . ( ഈ ലിസ്റ്റ് നോക്കുക >> https://goo.gl/ZmClwc). സൌദിയിലും (Wadi-Al-Jinn in Madinah North East of Masjid Al-Nabawi) ഒമാനിലും (സലാല ) ഉള്ള നമ്മുടെ സുഹൃത്തുക്കളില് പലരും ഇത് നേരിട്ട് കണ്ടിട്ടുണ്ടാവും . സത്യത്തില് ഇവിടെ എന്താണ് സംഭവിക്കുന്നത് ? ഏറെക്കുറെ എല്ലാ ഗ്രാവിറ്റി മലകളും ഇതിനകം പഠന വിധേയമാക്കപ്പെട്ടു കഴിഞ്ഞു . ഇത്തരം “അത്ഭുത” മലകളിൽ വാഹനങ്ങൾ കയറ്റം കയറുകയല്ല മറിച്ചു ഇറങ്ങുകയാണ് ചെയ്യുന്നത്! ലോകത്ത് ഇതുവരെ റിപ്പോർട്ട് ചെയ്തിട്ടുള്ള എല്ലാ ഗ്രാവിറ്റി കുന്നുകളുടെയും സ്റ്റാർട്ടിങ്ങ് പോയിന്റിലെ ഉയരം ഫിനിഷിംഗ് പോയിന്റിലെ ഉയരത്തെക്കാൾ കൂടുതൽ ആണ്!!! പക്ഷെ ആ സ്ഥലത്ത് നിൽക്കുന്നവർക്ക് മറിച്ചാണ് തോന്നുന്നത് എന്നുള്ളതാണ് രസകരം. ലോകത്തുള്ള ഏതു വസ്തുവിന്റെയും ഉയരവും , നീളവും , വീതിയുമൊക്കെ നമ്മുക്ക് മനസ്സിലാവുന്നത് അത് മറ്റു വസ്തുക്കളുമായി താരതമ്യം ചെയ്യമ്പോൾ ആണ് . മാഗ്നറ്റിക് കുന്നുകൾ നില്ക്കുന്നിടതെല്ലാം ഇത്തരം താരതമ്യം അസാധ്യമാണ് . തൊട്ടടുത്ത് ഇതിനെക്കാൾ ഗണ്യമായി ഉയര വ്യത്യാസമുള്ള മറ്റൊരു വസ്തുവും ഉണ്ടായിരിക്കില്ല. മാത്രവുമല്ല ഭൂമിയുടെ ചെരിവ് തീർത്തും കുറവും ആയിരിക്കും . ചക്രവാളം മറക്കപ്പെടുന്ന രീതിയില് ഉള്ള ഭൂപ്രകൃതി നമ്മുക്ക് താരതമ്യം അസാധ്യമാക്കും . ഗ്രാവിറ്റി കുന്നിലൂടെ ഒന്ന് നടന്നാൽ ഇറക്കം ഇറങ്ങുന്ന അനുഭവം ആയിരിക്കും ഉണ്ടാവുക . പക്ഷെ ഇത് ഗ്രാവിറ്റി കുറവുള്ളത് കൊണ്ടാണെന്നാണ് നാം തെറ്റിദ്ധരിക്കാറ് . ചുരുക്കത്തിൽ ഗ്രാവിറ്റി മലകൾ ഒരു optical illusion ആണ് . ഇത് പോലെ തന്നെ സൈക്കിള് സവാരിക്കാര്‍ക്ക് അനുഭവപ്പെടുന്ന മറ്റൊരു പ്രതിഭാസം ആണ് false flat. ചെറിയ കയറ്റം , നിരപ്പ് ഭൂമി ആയി തോന്നുന്ന ഒരു ഇല്ല്യൂഷന് ആണ് ഇത് . ( A low-gradient climb, usually occurring partway upasteeper climb. So-called because while it may look deceptively flat and easy (especially after the steep climb preceding it), it is stillaclimb). ഇത്തരം അത്ഭുതങ്ങള് നമ്മുക്ക് വീട്ടിലും ഉണ്ടാക്കിയെടുക്കാം . Ames റൂമുകൾ എന്നാണ് അവയെ വിളിക്കുന്നത് . ഈ റൂമിന്‍റെ രണ്ടു വശങ്ങളില് ഒരേ ഉയരമുള്ള രണ്ടു ആളുകള് നിന്നാല് , വാതിക്കല് നില്‍ക്കുന്ന മൂന്നാമന് ഒരാള് തീരെ ചെറുതുമായും മറ്റേ ആള് ഒരു “ഭീമനായും ” തോന്നും . ( കൂടുതല് ഈ ലിങ്കില് ഉണ്ട് >> http://goo.gl/xEFH9S) .\nഇതിനോട് ബന്ധപ്പെട്ട വീഡിയോകളും ചിത്രങ്ങളും ആദ്യ കമന്റുകളില് ഉണ്ട് .\nഗ്രാവിറ്റിയെ വെല്ലുവിളിക്കുന്നു എന്നും പറഞ്ഞ് സോഷ്യല് മീഡിയകളില് പ്രചരിക്കുന്ന മറ്റൊന്നാണ് ” മുകളിലേക്ക് ഒഴുകുന്ന വെള്ളച്ചാട്ടം ‘ ! (ആദ്യ കമന്റ്റുകളില് ഇത്തരം വെള്ളച്ചാട്ടത്തിന്റെ വീഡിയോ ഉണ്ട് ) . ജലപാതത്തിന്റെ മുകളില് നിന്നും നോക്കിയാല് മാത്രമേ ഇത് ” മുകളിലേക്ക് ‘ ചീറ്റുന്നതായി തോന്നുകയുള്ളൂ എന്നതാണ് രസകരം . ഇതിന്‍റെ കാരണം മറ്റൊന്നുമല്ല , വെള്ളച്ചാട്ടത്തിന്റെ അടിയില് നിന്നും മുകളിലേക്ക് വീശുന്ന അതി ശക്തമായ കാറ്റിന്‍റെ ബലത്താല് കുറച്ചു ജലം മുകളിലേക്ക് ചീറ്റി തെറിക്കുന്നതാണ് . കൊടൈക്കനാല് മലനിരകളില് ഒരു “തൊപ്പി തൂക്കി ” പാറയുണ്ട് ആ ഗര്‍ത്തത്തിന്റെ മുകളില് നിന്നും നാം ഒരു തൊപ്പിയോ ടൌവ്വലോ താഴേക്കു ഇട്ടാല് അതേ പടി അത് മുകളിലേക്ക് വരും ! ഇതിനു കാരണവും അടിയില് നിന്നുള്ള ശക്തമായ കാറ്റ് ആണ് . ഇനി ഒന്ന് ആലോചിച്ചു നോക്കൂ … അവിടെ ഒരു വെള്ളച്ചാട്ടം ഉണ്ടായിരുന്നെങ്കിലോ ???? ……\nമനുഷ്യന് കണ്ടു പിടിക്കുന്നതുവരെ ഇതെല്ലാം “ചുരുള് അഴിയാത്ത രഹസ്യങ്ങള് !” കണ്ടു പിടിച്ചു കഴിഞ്ഞാലോ ? വെറും ശാസ്ത്ര സത്യങ്ങള് .\nകുറച്ചു “തല കുത്തിയ ” ജലപാതങ്ങളുടെ പേരുകളും വീഡിയോകളും ഈ ലിങ്കില് ഉണ്ട് >> http://goo.gl/zhfWLR\nലഡാക്കിലെ ഗ്രാവിറ്റി മലയില് പഠനം നടത്തിയ സഞ്ജയ് ലക്ഷ്മി നാരായണന്‍റെ റിപ്പോര്‍ട്ട് ഈ ലിങ്കില് വായിക്കാം >> http://goo.gl/entyx6\nഎങ്ങിനെ ആണ് ഗ്രാവിറ്റി ഹില് “പ്രവര്‍ത്തിക്കുന്നത് ” എന്ന് ഈ വീഡിയോയില് സുന്ദരമായി കാണാം ! https://www.youtube.com/watch?v=n8pF8DKqFpg\nചിലിയിലെ Salto Arco iris എന്ന ജലപാതമാണ് താഴെ വീഡിയോയില് കാണുന്നത് . ഇവിടുത്തെ അതി ശക്തമായ കാറ്റ് ജലപാതത്തെ തന്നെ ഫലത്തില് ഇല്ലാതാക്കുന്നു .


1 ആഴ്ച, ചുളിവു കളയും പ്രത്യേക ജെല് | Special Aloe Vera Coconut Oil Gel To Remove Wrinkles - Malayalam BoldSky\n| Published: Thursday, May 10, 2018, 15:30 [IST]\nപ്രായക്കുറവ് തോന്നിയ്ക്കുന്ന ചര്‍മം വേണമെന്ന് ആഗ്രഹിയ്ക്കുന്നവരാകും, ഭൂരിഭാഗം പേരും. മുഖത്തെ ചുളിവുകളും കുത്തുകളുമെല്ലാമാണ് പലപ്പോഴും പ്രായക്കൂടുതല് തോന്നിപ്പിയ്ക്കുന്നതും.\nചര്‍മത്തില് ചുളിവുകള് ഉണ്ടാകുന്നതിന് പല കാരണങ്ങളുണ്ട്.മുഖത്തിന് പ്രായക്കൂടുതല് തോന്നിയ്ക്കുന്ന, സൗന്ദര്യത്തെ ബാധിയ്ക്കുന്ന ഒന്നാണ് ഈ ചുളിവുകള്.\nപ്രായമേറുമ്പോള് ചര്‍മത്തിന്റെ ഇലാസ്റ്റിസിറ്റി കുറയുന്നതുകൊണ്ട് മുഖത്തു ചുളിവുണ്ടാകുന്നത് സാധാരണയാണ്. മുഖത്തെ ചുളിവുകള് പ്രായമേറുന്തോറും വരുന്ന ഒരു സാധാരണ ചര്‍മ വ്യത്യാസമാണ്. ഹോര്‍മോണ് വ്യത്യാസങ്ങള് കൊണ്ട് ചര്‍മത്തിലെ ഇലാസ്റ്റിസിറ്റി കുറയുന്നതാണ് ഇതിനുളള കാരണമാകുന്നത്. മുഖത്തെ ചുളിവുകള് ചിലപ്പോള് ചെറുപ്പക്കാര്‍ക്കിടയിലും സാധാരണയാണ്. ഇതിനു കാരണം പലതാകാം, മേയ്ക്കപ്പിലെ രാസവസ്തുക്കള്, ഉറക്കക്കുറവ്, സ്‌ട്രെസ്, ജീവിതശൈലികള് തുടങ്ങിയവയെല്ലാം ഇതിനുള്ള കാരണമാറുണ്ട്.\nമുഖത്തെ ചുളിവുകള് തീര്‍ക്കാന് പല വഴികളുമുണ്ട്. തികച്ചും പ്രകൃതിദത്ത വഴികള് പരീക്ഷിയ്ക്കുന്നതാണ് കൂടുതല് ഗുണകരം. അല്ലാത്തവ ചെലവേറിയതാണെന്നു മാത്രമല്ല, ചിലപ്പോള് ഗുണത്തേക്കാളേറെ ദോഷവും വരുത്തും.ഇതിനുള്ള പ്രകൃതിദത്ത വഴികളില് പ്രധാനപ്പെട്ട ഒന്നാണ് വെളിച്ചെണ്ണ. ഇതുപയോഗിച്ചുള്ള പ്രത്യേക ഫേസ് പായ്ക്ക്.\nവെളിച്ചെണ്ണ, കറ്റാര് വാഴ ജെല്\nവെളിച്ചെണ്ണ, കറ്റാര് വാഴ ജെല്, ഏതെങ്കിലും എസന്‍ഷ്യല് ഓയില് എന്നിവയാണ് ഇതിനായി വേണ്ടത്.\nവെളിച്ചെണ്ണ പൊതുവേ സൗന്ദര്യസംരക്ഷണത്തിന് ഉപയോഗിയ്ക്കുന്ന ഒന്നാണ്. ചര്‍മത്തിനും മുടിയ്ക്കുമെല്ലാം ഒരുപോലെ സഹായകം. ഇതിലെ മോണോസാച്വറേറ്റഡ് ഫാററി ആസിഡുകള് പല ഗുണങ്ങളും നല്‍കുന്ന ഒന്നുമാണ്. ചര്‍മ്മത്തിലുണ്ടാവുന്ന ചുളിവുകള്‍ക്ക് പരിഹാരം കാണാന് സഹായിക്കുന്ന മാര്‍ഗ്ഗങ്ങളില് പ്രധാനപ്പെട്ടതാണ് വെളിച്ചെണ്ണ. ഇത് അകാല വാര്‍ദ്ധക്യത്തെ ഇല്ലാതാക്കുകയും മുഖത്തിനും ചര്‍മ്മത്തിനും തിളക്കം നല്‍കുകയും ചെയ്യുന്നു. അതോടൊപ്പം തന്നെ വരണ്ട ചര്‍മ്മത്തിനും പരിഹാരം കാണാന് സഹായിക്കുന്നു. ഇത്തരത്തില് വെളിച്ചെണ്ണ മാര്‍ഗ്ഗത്തിലൂടെ സൗന്ദര്യത്തിന്റെ പ്രതിസന്ധികളെ ഇല്ലാതാക്കാം.\nപ്രകൃതിയില് നിന്നും ലഭിയ്ക്കുന്ന ആരോഗ്യഗുണങ്ങളുടെ കാര്യത്തില് മുന്നിട്ടു നില്‍ക്കുന്ന ഒന്നാണ് കറ്റാര് വാഴ. ആരോഗ്യത്തിനു മാത്രല്ല, സൗന്ദര്യസംരക്ഷണത്തിനും മുടിയ്ക്കുമെല്ലാം ഒരുപോലെ ഉപകാരപ്രദമായ ഒന്ന്. കൊളാജന് ഉല്‍പാദനം വര്‍ദ്ധിപ്പിച്ച് ചര്‍മത്തിന് കൂടുതല് ഇലാസ്റ്റിസിറ്റി നല്‍കുന്ന ഒന്നാണ് കറ്റാര് വാഴ ജെല്.\nഈ ചേരുവകള് എല്ലാം ഒരു ഗ്ലാസ് ജാറിലിട്ടു കൂട്ടിയിളക്കുക. പീന്നീട് ഇത് തണുത്ത ഒരു സ്ഥലത്തോ ഫ്രിഡ്ജിലോ സൂക്ഷിയ്ക്കാം.\nഈ മിശ്രിതം ദിവസവും മുഖത്തും ചര്‍മത്തിലുമെല്ലാം നല്ലപോലെ പുരട്ടി മസാജ് ചെയ്യാം. ഇത് അടുപ്പിച്ച് അല്‍പനാള് ഉപയോഗിച്ചാല് മുഖത്തെ ചുളിവുകള് നീങ്ങി പ്രായക്കുറവു തോന്നും. ഒരാഴ്ച അടുപ്പിച്ച് ഉപയോഗിച്ചാല് തന്നെ കാര്യമായ മാറ്റം കാണാം.\nപെട്രോളിയം ജെല്ലി, മുട്ട\nപെട്രോളിയം ജെല്ലി, മുട്ട എന്നിവ ഉപയോഗിച്ചുള്ള ഒരു പ്രത്യേക ഫേസ് പായ്ക്കുമുണ്ട്.\n2 ടീസ്‌പൂണ് പെട്രോളിയം ജെല്ലി, 1 ടേബിള് സ്‌പൂണ് ബദാം ഓയില്, ഒരു മുട്ട മഞ്ഞ, 1 ടീസ്‌പൂണ് തേന് എന്നിവയാണ് ഇതിനു വേണ്ടത്.\nപെട്രോളിയം ജെല്ലി ചൂടാക്കുക, ഇത് ഒരു പാത്രത്തില് എടുത്തു തീയുടെ മുകളില് പിടിച്ചാല് മതിയാകുംബാക്കിയുള്ള എല്ലാ ചേരുവകളും ഇതില് ചേത്തു നല്ലപോലെ ഇളക്കം.\nമുഖം കഴുകുക. തുടച്ച ശേഷം ഈ മിശ്രിതം മുഖത്തു പുരട്ടി അല്‍പനേരം മസാജ് ചെയ്യണം. ചെറിയ നനവോടെ വേണം, ഇതു മുഖത്തു പുരട്ടാന്.30 മിനിറ്റു നേരം ഈ മിശ്രിതം മുഖത്തു തന്നെ വയ്‌ക്കണം. നല്ലപോലെ തേച്ചു പിടിപ്പിയ്‌ക്കണം.\nപിന്നീട് നനഞ്ഞ തുണി കൊണ്ടോ പഞ്ഞി കൊണ്ടോ ഇതു തുടച്ചു മാറ്റണം.ഒരാഴ്‌ച ഇതു ചെയ്‌തു നോക്കൂ, മുഖത്തെ ചുളിവുകള് മാറി ചെറുപ്പം നേടാം.\nവൈറ്റമിന് ഇ ഗുളിക\nവൈറ്റമിന് ഇ ഗുളിക മുഖത്തെ ചുളിവുകള് മാറ്റാന് ഏറെ നല്ലതാണ്. ഇതുകൊണ്ടും കൂട്ടുകളുണ്ടാക്കാം.കറ്റാര്‍വാഴ, വൈറ്റമിന് ഇ ഓയില് എന്നിവ കലര്‍ത്തുക. ഇതു മുഖത്തു പുരട്ടി മസാജ് ചെയ്ത് അല്‍പം കഴിയുമ്പോള് കഴുകിക്കളയുക.2ക്യാപ്‌സൂള് വൈറ്റമിന് ഇ, 1 സ്പൂണ് കറ്റാര്‍വാഴ ജെല് എന്നിവ മതിയാകും\nവൈറ്റമിന് ഇ ഓയില്, തേന്, തൈര്, നാരങ്ങാനീര്\nവൈറ്റമിന് ഇ ഓയില്, തേന്, തൈര്, നാരങ്ങാനീര് എന്നിവ കലര്‍ത്തിയ മിശ്രിതവും മുഖത്തെ ചുളിവുകള് മാറ്റാന് ഏറെ നല്ലതാണ്.3ക്യാപ്‌സൂളുകളും അര സ്പൂണ് വീതം മറ്റു മിശ്രിതങ്ങളും കലര്‍ത്തി മുഖത്തു പുരട്ടുക. ഇത് മുഖത്തെ ചുളിവുകള് നീക്കും.\nവെളിച്ചെണ്ണയും വൈറ്റമിന് ഇയും\nവെളിച്ചെണ്ണയും വൈറ്റമിന് ഇയും കലര്‍ത്തിയാലും മുഖത്തെ ചുളിവുകള് നീക്കാന് സാധിയ്ക്കു. ഇവ കലര്‍ത്തി മുഖത്തു പുരട്ടി അല്‍പനേരം മസാജ് ചെയ്യുക. പിന്നീടു കഴുകിക്കളയാം.\nവൈറ്റമിന് ഇ പോലെ വൈറ്റമിന് സി ഓയിലും ലഭിയ്ക്കും. ഇവ രണ്ടും കലര്‍ത്തി മുഖത്തു പുരട്ടി കഴുകിക്കളയാം. ഇതും മുഖത്തുണ്ടാകുന്ന ചുളിവുകള്‍ക്കുളള നല്ലൊരു പരിഹാരമാണ്.\nവൈറ്റമിന് ഇ ഓയില്, ഒലീവ് ഓയില്\nവൈറ്റമിന് ഇ ഓയില്, ഒലീവ് ഓയില് എന്നിവ കലര്‍ത്തിയ മിശ്രിതവും മുഖത്തെ ചുളിവുകള് നീക്കാന് ഏറെ നല്ല്താണ്. ഇതു കലര്‍ത്തി മുഖത്തു പുരട്ടി മസാജ് ചെയ്ത ശേഷം അല്‍പം കഴിയുമ്പോള് കഴുകാം.\nSpecial Aloe Vera Coconut Oil Gel To Remove Wrinkles\nSpecial Aloe Vera Coconut Oil Gel To Remove Wrinkles, Read more to know about,\nStory first published: Thursday, May 10, 2018, 15:30 [IST]


Emalayalee.com - ഇന്ത്യന് റെയില്‍വേ സ്റ്റേഷനുകളിലെ സൗജന്യ വൈ ഫൈ സേവനം ഗൂഗിള് അവസാനിപ്പിക്കുന്നു.\nസ്റ്റേഷനുകളില് സൗജന്യ വൈഫൈ സേവനം നല്‍കുന്നത് തങ്ങള്‍ക്കും പങ്കാളികള്‍ക്കും ഏറെ ബുദ്ധിമുട്ടുണ്ടാക്കുന്നുവെന്നും ഗൂഗിള് അറിയിച്ചു.\nഅഞ്ച് വര്‍ഷം മുമ്പാണ് സൗജന്യ വൈഫൈ സേവനം ആരംഭിക്കുന്നത്. പിന്നിലേക്ക് തിരിഞ്ഞ് നോക്കുമ്പോള് ഇന്റര്‍നെറ്റ് സേവനങ്ങള് വളരെ ലളിതവും വില കുറഞ്ഞതുമായി മാറി. ആഗോളതലത്തില് കണക്ടിവിറ്റി മെച്ചപ്പെടുകയും ആളുകള്‍ക്ക് താങ്ങാവുന്ന വിധത്തിലേക്കും മാറിയിട്ടുണ്ട്. പ്രത്യേകിച്ച് ഇന്ത്യയില്, ലോകത്തിലെ ഏറ്റവും കുറഞ്ഞ നിരക്കിലാണ് ഇന്ത്യയില് മൊബൈല് ഡാറ്റ ലഭ്യമാകുന്നത്.


UAE6 days ago\nനബിദിനാഘോഷങ്ങളുമായി ബന്ധപ്പെട്ട് വിവിധ കോണുകളിൽ നിന്നും ഉയർന്നു വന്നിട്ടുള്ള അപേക്ഷകൾ പരിഗണിച്ച് കാസർകോട് പ്രഖ്യാപിച്ച നിരോധനാജ്ഞയിൽ കളക്ടർ ഉപാധികളോടെ ഇളവ് അനുവദിച്ചു. സുപ്രീം കോടതിയുടെ അയോധ്യ വിധി പ്രഖ്യാപനത്തോട് അനുബന്ധിച്ച് നിലവിൽ ജില്ലയിലെ അഞ്ച് പോലീസ്...\nസുപ്രീം കോടതിയുടെ ഭരണ ഘടനാ ബെഞ്ച് ഇന്ന് പുറപ്പെടുവിച്ച അയോധ്യ വിധിയുടെ പശ്ചാത്തലത്തിൽ രാജ്യത്തെ ദൃശ്യാ മാധ്യമങ്ങൾ പാലിക്കേണ്ട നിബന്ധനകൾ ഇൻഫർമേഷൻ ആൻഡ് ബ്രോഡ്കാസ്റ്റിങ് മന്ത്രാലയം പുറപ്പെടുവിച്ചു. രാജ്യത്തെ ടി വി ചാനലുകളും, ഡി ടി...\nസുപ്രീം കോടതിയുടെ ഭരണഘടനാ ബെഞ്ചിന്റെ ഇന്നത്തെ അയോധ്യാ വിധിയെ സ്വാഗതം ചെയ്ത് സുപ്രീം കോടതി വളപ്പിനുള്ളിൽ അഭിഭാഷകരുടെ ജയ് ശ്രീറാം വിളികൾ. തർക്ക ഭൂമിയിൽ രാമക്ഷേത്രം പണിയാമെന്ന സുപ്രീം കോടതി വിധിയെയാണ് സർക്കാർ നിർദ്ദേശം മറികടന്ന്...\nകേരളത്തിലെ വടക്കൻ ജില്ലയിൽ ഞാൻ ഭാരവാഹിയായിട്ടുള്ള സർവീസ് സഹകരണ ബാങ്കിൽ ഇലക്ഷൻ പ്രഖ്യാപിച്ചിരിക്കുകയാണ്. കള്ളവോട്ടും ആൾമാറാട്ടവും നടത്തി തിരഞ്ഞെടുപ്പ് ഫലം അട്ടിമറിക്കപ്പെട്ടുമെന്ന് വ്യക്തമായ സൂചനയുണ്ട്. ഇത് തടയാൻ നിയമപരമായി എന്ത് ചെയ്യാൻ സാധിക്കും? സുഗമമായ തിരഞ്ഞെടുപ്പ്...\nPage 1 of 90312345Next ›Last »\nചലച്ചിത്രതാരം അനൂപ് ചന്ദ്രൻ വിവാഹിതനാകുന്നു. രോഹിണി ഭവനത്തിൽ ലക്ഷ്മി രാജഗോപാൽ ആണ് വധു. അനൂപ് ചന്ദ്രന്റെയും ലക്ഷ്മിയുടെയും വിവാഹനിശ്ചയം ഇന്ന് വളവനാട് വെച്ച് നടന്നു. ഈ വർഷം...\nബേബിക്കും മക്കൾക്കും ഇനി മോഹൻലാലിൻറെ വക അമ്മവീടിന്റെ തണൽ.\nജിദ്ദയിൽ ആവേശമായി ലൂസിഫർ.\nസൗദിയിലിരുന്ന് ലൂസിഫറിന്റെ വ്യജ പതിപ്പ് കണ്ടയാൾ കുടുങ്ങും.


പാക്കിസ്ഥാന് ക്രിക്കറ്റ് താരത്തെ ദുബായ് വിമാനത്താവളത്തില് തടഞ്ഞശേഷം തിരിച്ചയച്ചു | Mohammad Asif refused entry at Dubai Airport - Malayalam MyKhel\n» പാക്കിസ്ഥാന് ക്രിക്കറ്റ് താരത്തെ ദുബായ് വിമാനത്താവളത്തില് തടഞ്ഞശേഷം തിരിച്ചയച്ചു\nപാക്കിസ്ഥാന് ക്രിക്കറ്റ് താരത്തെ ദുബായ് വിമാനത്താവളത്തില് തടഞ്ഞശേഷം തിരിച്ചയച്ചു\nUpdated: Friday, March 30, 2018, 8:58 [IST]\nദുബായ്: പാക്കിസ്ഥാന് ദേശീയ ക്രിക്കറ്റ് ടീമിലെ മുന്‍താരം മുഹമ്മദ് ആസിഫിനെ ദുബായ് വിമാനത്താവളത്തില്‍വെച്ച് അധികൃതര് തടഞ്ഞു. പാക് താരത്തിന്റെ കൈയ്യില് മതിയായ രേഖകളില്ലെന്നുകാട്ടിയാണ് അധികൃതര് തടഞ്ഞത്. ഇതോടെ സ്വന്തം നാട്ടിലേക്ക് ആസിഫ് മടക്കടിക്കറ്റെടുത്തു.\nദുബായ് വിദേശകാര്യ മന്ത്രാലയത്തില് നിന്നും തനിക്ക് യാതൊരു മുന്നറിയിപ്പ് രേഖയും ലഭിച്ചിട്ടില്ലെന്ന് ആസിഫ് പ്രതികരിച്ചു. 2008ല് ദുബായില്‍വെച്ച് ആസിഫ് പിടിക്കപ്പെടുകയും ജയിലിലാകുകയും ചെയ്തിരുന്നു. താരത്തിന്റെ കീശയില്‍നിന്നും ചെറിയ അളവിലുള്ള മയക്കുമരുന്ന് പിടിച്ചെടുത്തതിനെ തുടര്‍ന്നാണിത്.\nഇതിനുശേഷം പ്രത്യേക രേഖകള് ഉണ്ടെങ്കില് മാത്രമേ ആസിഫിന് ദുബായില് പ്രവേശിക്കാന് കഴിയുകയുള്ളൂ. എന്നാല്, ഈ രേഖകള് ഹാജരാക്കിയില്ലെന്ന് എമിഗ്രേഷന് അധികൃതര് പറയുന്നു. ഷാര്‍ജയില് നടക്കുന്ന ഒരു ടി20 ടൂര്‍ണമെന്റില് പങ്കെടുക്കാനായാണ് ആസിഫ് ദുബായിലെത്തിയത്.\nവിസ ഏര്‍പ്പാടാക്കിയ ടൂര്‍ണമെന്റ് സംഘാടകര് തനിക്ക് പ്രത്യേക രേഖകള് തയ്യാറാക്കി തന്നില്ലെന്ന് ആസിഫ് പറഞ്ഞു. ഈ രേഖകള് ലഭിച്ചശേഷം താരം ക്രിക്കറ്റ് കളിക്കായി വീണ്ടും ദുബായിലെത്തും. ഒത്തുകളിയുടെ പേരില് അഞ്ചുവര്‍ഷം വിലക്കപ്പെട്ട ആസിഫിനെ മയക്കുമരുന്ന് ഉപയോഗത്തിന്റെ പേരിലും ടീമില് നിന്നും തഴയപ്പെട്ടിരുന്നു. പ്രതിഭാധനനായ ഈ ക്രിക്കറ്റര് അച്ചടക്കമില്ലാത്ത ജീവിതംകൊണ്ട് കരിയര് സ്വയം നശിപ്പിക്കുകയായിരുന്നു.\nRead more about: mohammad asif dubai cricket മുഹമ്മദ് ആസിഫ് ക്രിക്കറ്റ് പാക്കിസ്ഥാന് ദുബായ്\nStory first published: Friday, March 30, 2018, 8:27 [IST]


നിഗൂഢതകളുടെ കടലാഴം - Janayugom Online\nHome / Supplements / Vaarantham / നിഗൂഢതകളുടെ കടലാഴം\nPosted on September 06, 2020, 3:00 am\nഎവറസ്റ്റ് കൊടുമുടിയെപോലും ഉള്ളിലൊതുക്കുവാൻ കഴിയുന്ന ആഴം. ഇരുമ്പുഗോളത്തെ നിമിഷനേരംകൊണ്ട് തവിടുപൊടിയാക്കാൻ ശേഷിയുള്ള സമ്മർദ്ദം. മൃദുവായ ശരീരഘടനയുള്ള ജല്ലിഫിഷുകൾ മുതൽ കോടാനുകോടി വർഷങ്ങൾക്ക് മുമ്പ് ജീവിച്ചിരുന്നതായി കരുതുന്ന കൂറ്റൻ സ്രാവുകൾ വരെയുള്ള ജീവികളുടെ ആവാസകേന്ദ്രം. മരിയാന ട്രഞ്ചിന് ഇങ്ങനെ വിശേഷണങ്ങൾ അനവധിയാണ്. ലോകത്തിൽ ഏറ്റവും കൂടുതൽ നിഗൂഢതകൾ പതിയിരിക്കുന്ന കടലാഴം. പ്രകൃതി ഒളിപ്പിച്ചുവെച്ച ഈ നിഗൂഢത തേടിയുള്ള ശാസ്ത്രലോകത്തിന്റെ യാത്രയ്ക്ക് 60 വർഷത്തോളം പഴക്കമുണ്ട്. പസഫിക്ക് സമുദ്രത്തിലെ ജപ്പാൻ, ഫിലിപ്പീൻസ്, ന്യൂഗിനിയ, പാവുവ എന്നീ രാജ്യങ്ങൾക്കിടയിൽ 2500 കിലോമീറ്ററിലായി വ്യാപിച്ചുകിടക്കുന്ന ഈ വിസ്മയ ലോകത്തിൽ കടലോളമുണ്ട് ദുരൂഹത. സമുദ്രത്തിന്റെ ശരാശരി ആഴം 3.7 കിലോമീറ്റർ ആണെങ്കിൽ 11 കിലോമീറ്ററോളം ആഴമുണ്ട് ഈ രഹസ്യ കടലിന്. ‘നമ്മുടെ ലോകത്തിലെ മറ്റൊരു ലോകം’ എന്നാണ് ശാസ്ത്രജ്ഞർ മരിയാന ട്രഞ്ചിനെ വിശേഷിപ്പിക്കുന്നത്.\nലോകത്തിലെ ഏറ്റവും പൊക്കം കൂടിയ ഭാഗമായ മൗണ്ട് എവറസ്റ്റിന്റെ ഉയരം 8848 മീറ്ററാണ്. ഏകദേശം9കിലോമീറ്ററിൽ താഴെ. എന്നാൽ മരിയാന ട്രഞ്ചിന്റെ ആഴം 10, 994 മീറ്റർ വരും. അതായത് 11 കിലോമീറ്ററോളം. ഇതിന്റെ ആഴങ്ങളിൽ എന്തുനടക്കുന്നു എന്നതിന് ശാസ്ത്രലോകത്തിന് പോലും കൃത്യമായ ഉത്തരമില്ല. മരിയാന ട്രഞ്ചിൽ പോയതിനേക്കാൾ കൂടുതൽ തവണ മനുഷ്യൻ ചന്ദ്രനിൽ കാലുകുത്തി. അത്രയേറെ സാഹസികത നിറഞ്ഞതാണ് ഈ കടൽ താഴ്‌വരയിലേക്കുള്ള യാത്ര. അത്ഭുതവും ഭീതിയും വിളംബരം ചെയ്യുന്ന ഈ പ്രദേശം 17 കോടി വർഷങ്ങൾക്ക് മുൻപ് രൂപപ്പെട്ടതായാണ് കരുതുന്നത്.\nപസഫിക്ക് ഭൂഖണ്ഡം മരിയാന ഭൂഖണ്ഡവുമായി കൂട്ടിയിടിച്ചാണ് ഈ വിസ്മയ താഴ്‌വര രൂപം കൊണ്ടതെന്നാണ് ശാസ്ത്ര നിഗമനം.. ഭൂമിയിലെ കരഭാഗത്തേയും കടൽഭാഗത്തേയും പ്ലേറ്റുകൾ എന്ന് വിളിക്കുന്ന ഭാഗങ്ങൾ തമ്മിൽ നിരന്തരം സമ്പർക്കത്തിൽ ഏർപ്പെടുന്നുണ്ട്. ഇവയുടെ കൂട്ടിയിടി ഒരു ഭാഗത്ത് കൊടുമുടികൾ സൃഷ്ടിക്കുമ്പോൾ മറുഭാഗത്ത് കൂറ്റൻ കിടങ്ങുകൾക്കും രൂപം നൽകുന്നു. വിശാലമായ സമുദ്രത്തിലെ ഒറ്റപ്പെട്ട ഭാഗത്ത് സ്ഥിതി ചെയ്യുന്ന മരിയാന ട്രഞ്ചിന് സമീപത്തായി നിരവധി ദ്വീപുകളും സ്ഥിതി ചെയ്യുന്നു. മലനിരകളും മലയിടുക്കുകളും നിറഞ്ഞ മേഖലകൂടിയാണിത്.\nമരിയാന ട്രഞ്ചിന്റെ ഏറ്റവും ആഴം കൂടിയ ഭാഗമാണ് ചലഞ്ചർ ഡീപ്പ്. സമുദ്ര നിരപ്പിനേക്കാൾ ആയിരം മടങ്ങാണ് ഇവിടുത്തെ സമ്മർദ്ദം. ഒരു മനുഷ്യന്റെ ശിരസ്സിൽ 59 ഓളം ജംബോ ജറ്റ് വിമാനങ്ങൾ വെച്ചാൽ ഉണ്ടാകുന്ന മർദ്ദത്തിന് തുല്യം. അസ്ഥികളെപോലും മരവിപ്പിക്കുന്ന തണുപ്പും സൂര്യപ്രകാശത്തിന്റെ ലഭ്യതകുറവും ചലഞ്ചർ ഡീപ്പിനെ വ്യത്യസ്തമാക്കുന്നു. ഭൂമിയുടെ ഉപരിതലത്തിലുള്ള ഏറ്റവും ആഴം കൂടിയ പ്രദേശമാണിത്. 11,033 മീറ്ററാണ് ഇവിടുത്തെ ആഴം. പസഫിക് സമുദ്രത്തിലെ ഗ്യാം, മരിയാന ദ്വീപുകൾക്കിടയിൽ സ്ഥിതി ചെയ്യുന്ന ഈ കിടങ്ങിന് 69 കിലോമീറ്റർ വീതിയുണ്ട്. ഓക്സിജന്റെ അഭാവമുള്ള ഇവിടുത്തെ വൈവിധ്യം നിറഞ്ഞ ജീവസാന്നിദ്ധ്യം ശാസ്ത്രലോകത്തെ പോലും വിസ്മയിപ്പിക്കുന്നു.\nദുരൂഹത തേടി ശാസ്ത്രലോകം\n1800 ൽ ലോകഭൂപടം തയ്യാറാക്കാൻ ഇറങ്ങിത്തിരിച്ച കപ്പൽ സഞ്ചാരികളാണ് മരിയാന ട്രഞ്ചിനെ കുറിച്ചുള്ള ഞെട്ടിക്കുന്ന വിവരങ്ങൾ പുറത്തുവിട്ടത്. സമുദ്രയാത്രകളിൽ അപകടം ഒഴിവാക്കാനായി ആഴം കൂടിയ പ്രദേശങ്ങൾ കണ്ടെത്തുക എന്ന ലക്ഷ്യവും ഇവർക്കുണ്ടായിരുന്നു. നീളമുള്ള ചരടിൽ ഈയകട്ടകൾ കെട്ടിയാണ് ഇവർ കടലിന്റെ ആഴം അളന്നത്. മരിയാന ട്രഞ്ചിലെത്തിയ ഇവരെ സ്വീകരിച്ചതാകട്ടെ അവിശ്വസനീയമായ വിവരങ്ങളും. നാല് കിലോമീറ്ററോളം ചരട് താഴെ എത്തിയിട്ടും വീണ്ടും ആഴം അവശേഷിക്കുന്നു. ഈ വിവരം ലോകത്തെ ഞെട്ടിച്ചു. മരിയാന ട്രഞ്ചിന്റെ ആഴങ്ങളിൽ ദൈവം കുടിയിരിക്കുന്നു എന്ന പ്രചരണവും അന്നുണ്ടായി. 1951 ൽ റോയൽ നേവിയുടെ എച്ച് എം എസ് ചലഞ്ചർ‑2 എന്ന കപ്പലിലൂടെയാണ് മരിയാന ട്രഞ്ചിന്റെ യഥാർത്ഥ വിവരം പുറത്തുവന്നത്. സോളാർ സിസ്റ്റം ഉപയോഗിച്ച് അവർ 10, 900 മീറ്ററോളം ആഴം അളന്നെടുത്തു. ഈ കപ്പലിന്റെ ഓർമ്മയ്ക്കായാണ് മരിയാന ട്രെഞ്ചിന്റെ ആഴം കൂടിയ ഭാഗത്തിന് ചലഞ്ചർ ഡീപ്പ് എന്ന പേരിട്ടത്. 1960 ൽ ജപ്പാൻ സ്വദേശികളായ മുങ്ങൽ വിദഗ്ധരും ട്രഞ്ചിന്റെ ആഴത്തെ കുറിച്ച് പഠിക്കാൻ ഇറങ്ങി. 1995 ൽ കൈക്കോ എന്ന മുങ്ങികപ്പലും 2009 ൽ ഹേരിയാസ് എന്ന മുങ്ങികപ്പലും ചലഞ്ചർ ഡീപ്പിന്റെ അടിത്തട്ടിലെത്തി. ഇവിടുത്തെ ശക്തമായ സമ്മർദ്ദം ശാസ്ത്രലോകത്തിന്റെ നിരീക്ഷണങ്ങൾക്ക് മുന്നിൽ പടിയടച്ചു.\nസാഹസിക സഞ്ചാരികളുടെ ഇഷ്ടലോകമാണ് മരിയാന ട്രഞ്ച്. ലോകത്തിലെ ആഴം കൂടിയ ഈ കടൽ വിസ്മയത്തെ തൊട്ടറിയാൻ നിരവധിപേരാണ് എത്തുന്നത്. വിവാഹം ഉൾപ്പെടെയുള്ള ഒട്ടേറെ ചടങ്ങുകൾക്കും ഇവിടം വേദിയാകുന്നു. കപ്പലുകളിലും ബോട്ടുകളിലുമായി എത്തുന്ന സഞ്ചാരികൾ മരിയാന ട്രഞ്ചിനെ വിസ്മയത്തോടെയാണ് നോക്കിക്കാണുന്നത്. സ്കൂബാ ഡൈവിംഗ് ചെയ്യുന്നവരുടേയും ഇഷ്ടകേന്ദ്രം കൂടിയാണിത്. മനുഷ്യരുടെ സമ്പർക്കം മൂലം മരിയാന ട്രഞ്ചിന്റെ ആഴങ്ങളിൽ മാലിന്യം കുന്നുകൂടുന്നതായി നിരവധി പഠനങ്ങൾ വെളിപ്പെടുത്തിയിട്ടുണ്ട്. ന്യൂകാസ് സർവ്വകലാശാല നടത്തിയ പഠനത്തിൽ ചലഞ്ചർ ഡീപ്പിൽ മനുഷ്യ നിർമിതമായ രാസവസ്തുക്കളുടെ സാന്നിദ്ധ്യം കണ്ടെത്തി. ഇവിടെ നിന്നും പ്ലാസ്റ്റിക് കഷണങ്ങൾ കണ്ടെടുത്തിരുന്നു. വ്യാവസായിക അപകടങ്ങളിലൂടെ പുറംതള്ളുന്ന രാസമാലിന്യങ്ങളുടെ സാന്നിദ്ധ്യവും ഇവിടെ ദൃശ്യമായിട്ടുണ്ട്.\nമനുഷ്യൻ അറിഞ്ഞതും അറിയാത്തതുമായ ആയിരണക്കണക്കിന് വിചിത്രജീവികളുടെ സങ്കേതം കൂടിയാണ് മരിയാന ട്രഞ്ച്. ഇരുന്നൂറോളം സൂക്ഷ്മാണുജീവികളും ഒട്ടേറെ ഭീമൻ കടൽജീവികളും ഇവിടെ വസിക്കുന്നുവെന്നാണ് ശാസ്ത്രലോകത്തിന്റെ നിഗമനം. മരിയാന ട്രഞ്ചിന്റെ ആഴത്തെ കുറിച്ച് അറിയുവാൻ ജപ്പാൻ ഒരു സബ് മറൈനെ വിന്യസിച്ചു. കടലിന്റെ ആഴങ്ങളിലേയ്ക്ക് ഊർന്നിറങ്ങിയ സബ് മറൈനെ ഒരു കൂറ്റൻ ജീവി കടിച്ചെടുത്തു. രണ്ട് മനുഷ്യരുടെ വലിപ്പമുള്ള തലയും 20 മീറ്ററോളം നീളവുമുള്ള ഈ ജീവി ലോകത്തിലെ ഏറ്റവും വലിയ സ്രാവായ മെഗാലെഡോൺ ആണെന്ന് കണ്ടെത്തി. ജീവി വർഗ്ഗങ്ങളിൽ ഏറ്റവും വലിയ പല്ലുള്ള സ്പെയിൻബെയ്ൽ, ഓർക്കാ തിമിംഗലങ്ങൾ, തിമിംഗല സ്രാവുകൾ, ഭീമൻ നീരാളിയായ ജയാൻ പസഫിക് ഒപ്ടപ്പെസ്, ജയാൻ ഓർഫിഷ്, ജപ്പാനീസ് സ്പൈഡർ സ്ക്രാബ്സ്, ബ്ലാക്ക് ഡ്രാഗൺ ഫിഷ്, ആഗ്ലർഫിഷ്, ഗോസ്റ്റ് ഫിഷ് തുടങ്ങിയ അപൂർവ്വജീവികളും ഇവിടെ വസിക്കുന്നു.\nസാഹസിക യാത്രയുമായി ജയിംസ് കാമറൂൺ\nടൈറ്റാനിക്, അവതാർ തുടങ്ങിയ ചിത്രങ്ങളിലൂടെ ലോക പ്രശസ്തനായ സംവിധായകൻ ജെയിംസ് കാമറൂണും മരിയാന ട്രഞ്ചിന്റെ ദുരൂഹത തേടിയിറങ്ങി. 2012 മാർച്ച് 26ന് നാഷണൽ ജ്യോഗ്രഫി ഫൗണ്ടേഷന്റേയും റോളക്സിന്റേയും പങ്കാളിത്തത്തോടെയായിരുന്നു ഈ ഗവേഷണ പര്യടനം. ഡീപ് സീ ചലഞ്ചർ എന്ന പ്രത്യേകം രൂപകൽപ്പന ചെയ്ത കപ്പലിൽ 70 മിനിട്ടോളം യാത്ര ചെയ്ത കാമറൂൺ ട്രഞ്ചിന്റെ ആഴം കൂടിയ ഭാഗമായ ചലഞ്ചർ ഡീപ്പിലുമെത്തി. തന്റെ സിനിമയായ ‘ദി എബിയസ്സി‘നെ അനുസ്മരിപ്പിക്കുന്നതായിരുന്നു യാത്രയെന്ന് കാമറൂൺ പ്രതികരിച്ചു. സമുദ്രാടിത്തട്ടിൽ നിന്നും ശാസ്ത്രലോകത്തിന് പഠിക്കാൻ നിരവധി കാര്യങ്ങളുണ്ടെന്നായിരുന്നു അദ്ദേഹത്തിന്റെ കണ്ടെത്തൽ. 1960 ജനുവരി 23ന് ബാത്തിസ്കേഫ് എന്ന പേടകത്തിൽ സമുദ്ര ശാസ്ത്രജ്ഞനായ ജാക്സ് പിക്കാഡോയും അമേരിക്കൻ നാവികസേനാംഗമായ ഡോൺ മാഷും ചലഞ്ചർ ഡീപ്പിലെത്തി. യു എസ് വനിതയായ കേത്തിസ്ലീവനാണ് അവസാനമായി ചലഞ്ചർ ഡീപ്പിന്റെ ആഴങ്ങളിലെത്തിയത്. 2020 ജൂൺ 28ന് മുൻ അമേരിക്കൻ നേവി ഓഫീസറായ വിക്ടർ വെസ്കലയ്ക്ക് ഒപ്പമായിരുന്നു യാത്ര. ബഹിരാകാശത്ത് ആദ്യം നടന്ന യു എസ് വനിതയാണ് കേത്തി.\nഓണം — ഒരു മധുര വിചാരം\nഅർധനാരീശ്വരനായി കൊമ്മേരി സുകുമാരന്\nRajan / Oct 4


സെക്‌സ് ടേപ്പ് വിവാദത്തില് ബെന്‍സേമ കുറ്റക്കാരന്; ഒരു വര്‍ഷം തടവും പിഴയും | Benzema found guilty in sex tape blackmail case\nസെക്‌സ് ടേപ്പ് വിവാദത്തില് ബെന്‍സേമ കുറ്റക്കാരന്; ഒരു വര്‍ഷം തടവും പിഴയും\n2015-ലാണ് കേസിന് ആസ്പദമായ സംഭവം അരങ്ങേറിയത്. ഇതേത്തുടര്‍ന്ന് പൊട്ടിപ്പുറപ്പെട്ട വിവാദത്തില് ബെന്‍സേമയ്ക്കും വാല്‍ബ്യൂനെയ്ക്കും ഫ്രഞ്ച് ടീമിലെ സ്ഥാനം നഷ്ടമായിരുന്നു.\nലോകചാമ്പ്യന്മാരായ ഫ്രാന്‍സിന്റെയും സ്പാനിഷ് ഫുട്‌ബോള് ക്ലബ് റയല് മാഡ്രിഡിന്റെയും സ്‌ട്രൈക്കറായ കരീം ബെന്‍സേമ സെക്‌സ് ടേപ്പ് വിവാദത്തില് കുറ്റക്കാരനെന്നു ഫ്രഞ്ച് കോടതി. സെക്‌സ് ടേപ്പ് ഉപയോഗിച്ച് ഫ്രഞ്ച് ഫുട്‌ബോള് ടീമിലെ സഹതാരം വാല്‍ബുനയെ ബ്ലാക്ക് മെയില് ചെയ്യാന് ഗൂഢാലോചന നടത്തിയ കേസില് ബെന്‍സേമയെ ഒരു വര്‍ഷത്തെ സസ്‌പെന്‍ഡഡ് തടവും 75,000 യൂറോ പിഴയും വിധിച്ചു.\nഫ്രഞ്ച് ഫുട്‌ബോളിനെ പിടിച്ചുകുലുക്കിയ വിവാദത്തിനാണ് ഇതോടെ അന്ത്യമാകുന്നത്. 2015-ലാണ് കേസിന് ആസ്പദമായ സംഭവം അരങ്ങേറിയത്. ഇതേത്തുടര്‍ന്ന് പൊട്ടിപ്പുറപ്പെട്ട വിവാദത്തില് ബെന്‍സേമയ്ക്കും വാല്‍ബ്യൂനെയ്ക്കും ഫ്രഞ്ച് ടീമിലെ സ്ഥാനം നഷ്ടമായിരുന്നു.\nനീണ്ട അഞ്ചു വര്‍ഷത്തോളം ദേശീയ ടീമില് നിന്നു പുറത്തായിരുന്ന ബെന്‍സേമ ഒടുവില് ഇക്കഴിഞ്ഞ യൂറോ കപ്പിലൂടെയാണ് വീണ്ടും ദേശീയ ടീമിന്റെ ഭാഗമായി തിരിച്ചെത്തിയത്. ഇതിനു പിന്നാലെയാണ് ഇപ്പോള് താരത്തെ കുറ്റക്കാരനായി കോടതി കണ്ടെത്തിയതും ശിക്ഷ വിധിക്കുകയും ചെയ്തത്്.\nകേസില് ജയില് ശിക്ഷ വിധിച്ചിട്ടുണ്ടെങ്കിലും താരത്തിന് തടവില് കഴിയേണ്ടതില്ല. ഒരു കേസില് തടവ് ശിക്ഷയ്ക്കു വിധിക്കുകയും പിന്നീട് ശിക്ഷ നടപ്പാക്കുന്നത് വൈകിപ്പിച്ച് കുറ്റവാളിക്ക് പ്രൊബേഷന് സമയം നല്‍കുന്ന രീതിയാണ് സസ്‌പെന്‍ഡഡ് തടവ് ശിക്ഷ. ഈ പ്രൊബേഷന് കാലയളവില് കോടതി നിഷ്‌കര്‍ഷിക്കുന്ന എല്ലാ നിബന്ധനകളും പാലിച്ചാല് ശിക്ഷ റദ്ദാക്കി കുറ്റവാളിയെ വെറുതേ വിടുകയും ചെയ്യും. ഈ സാഹചര്യത്തില് താരത്തിന് ശിക്ഷ അനുഭവിക്കേണ്ടി വരില്ലെന്നാണ് സൂചന.


Bad time for Jayasoorya - Malayalam Filmibeat\nപൃഥ്വിരാജിന് പിറകെ ജയസൂര്യയും..\nഅമ്മ-ഫിലിം ചേംബര് തര്‍ക്കത്തില് താരസംഘടനയ്ക്കൊപ്പം നില്‍ക്കാത്തതിന് ആറ് മാസത്തോളമാണ് പൃഥ്വിരാജിന് വീട്ടിലിരിക്കേണ്ടിവന്നത്. താരസംഘടന പൃഥ്വിരാജിനെ ബഹിഷ്കരിച്ചപ്പോള് ആറ് മാസത്തോളം ഒരു പുതിയ പ്രൊജക്ടും ഈ നടന് കിട്ടിയില്ല.\nപൃഥ്വിരാജിന് പിന്നാലെ മറ്റൊരു യുവതാരമായ ജയസൂര്യയും പുതിയ സിനിമകളില്ലാതെ കരിയര് പ്രതിസന്ധിയിലാണ്. ജനവരിയില് പുറത്തിറങ്ങിയ ഇമ്മിണി നല്ലൊരാള് എന്ന ചിത്രത്തിനു ശേഷം ജയസൂര്യയുടെ പുതിയൊരു ചിത്രവും തുടങ്ങിയിട്ടില്ല. കിലുക്കം കിലുക്കം എന്നൊരു ചിത്രത്തിന് കുഞ്ചാക്കോ ബോബനോടൊപ്പം നായകനായി അഭിനയിക്കുന്നത് കരാറായിട്ടില്ലെങ്കിലും അതെന്ന് തുടങ്ങുമെന്ന് വ്യക്തമല്ല.\nപൃഥ്വിരാജിന് ആറു മാസത്തോളം വീട്ടിലിരിക്കേണ്ടി വന്നത് സിനിമാ ലോകത്തെ തൊഴുത്തില്‍കുത്ത് കാരണമാണ്. താരസംഘടനയെ വെല്ലുവിളിച്ച ഈ നടനെ ഒതുക്കാനുള്ള ശ്രമായിരുന്നു അതിന് പിന്നില്. എന്നാല് ജയസൂര്യയുടെ കാര്യത്തില് അത്തരം പിന്‍വാതില് നീക്കങ്ങളൊന്നുമില്ല. ചില ചിത്രങ്ങള് പൊളിഞ്ഞതോടെ ഈ നടന് ഫീല്‍ഡില് നിന്ന് ഔട്ടാവുന്നതിന്റെ വക്കിലെത്തി നില്‍ക്കുന്നു.\nആറ് മാസത്തെ അപ്രഖ്യാപിത വിലക്കുകള് ലംഘിച്ച് പൃഥ്വിരാജ് ഗംഭീരമായ തിരിച്ചുവരവാണ് നടത്തിയത്. ഇപ്പോള് ഈ നടന് കൈ നിറയെ ചിത്രങ്ങളുണ്ട്. എന്നാല് ജയസൂര്യയുടെ കാര്യത്തില് അത്തരമൊരു തിരിച്ചുവരവിനുള്ള യാതൊരു സാധ്യതയും ഇപ്പോള് മുന്നിലില്ല.\nപൃഥ്വിരാജിനെ സംബന്ധിച്ചിടത്തോളം ഒരു ഹിറ്റ് ചിത്രം പോലും ക്രെഡിറ്റിലില്ല. എന്നിട്ടും കൈനിറയെ ചിത്രങ്ങള്! എന്നാല് ജയസൂര്യയുടെ കാര്യമോ? ഊമപ്പെണ്ണിന് ഉരിയാടാപ്പയ്യന്, പുലിവാല് കല്യാണം, ചതിക്കാത്ത ചന്തു തുടങ്ങിയ ശരാശരി വിജയം നേടിയ ചിത്രങ്ങള് ജയസൂര്യയുടെ ക്രെഡിറ്റിലിലുണ്ട്. എന്നിട്ടും ഈ നടന് അവസരങ്ങളില്ല!


Fri Apr 03 2020 11:12:52 GMT+0530 (India Standard Time)\nകടുത്ത വേനല് ചൂടിൽ പക്ഷികള് ചത്തൊടുങ്ങുന്നതായി സംസ്ഥാനത്തിന്റെ പല ഭാഗത്തുനിന്നും റിപ്പോര്‍ട്ടുകള് ലഭിച്ച സാഹചര്യത്തിലാണ് അറിയിപ്പ്.\nSDR12 April 2019 1:36 PM GMT\nതിരുവനന്തപുരം: സംസ്ഥാനത്ത് ചൂട് കൂടുന്ന സാഹചര്യത്തില് പക്ഷികള്‍ക്ക് കുടിവെള്ളം നല്‍കുന്നതിനുള്ള സൗകര്യങ്ങള് വീട്ടുപരിസരത്ത് ഒരുക്കണമെന്ന് വനംവകുപ്പ് പൊതുജനങ്ങളോട് അഭ്യര്‍ത്ഥിച്ചു. കടുത്ത വേനല് ചൂടിൽ പക്ഷികള് ചത്തൊടുങ്ങുന്നതായി സംസ്ഥാനത്തിന്റെ പല ഭാഗത്തു നിന്നും റിപ്പോര്‍ട്ടുകള് ലഭിച്ച സാഹചര്യത്തിലാണ് അറിയിപ്പ്.\nപക്ഷികള്‍ക്ക് കുടിക്കാനും കുളിക്കാനും പാകത്തിലുള്ള മണ്‍പാത്രങ്ങളില് വെള്ളം കരുതുന്നതാണ് ഉചിതം. വീട്ടുമുറ്റത്തോ, ടെറസിലോ, സണ്‍ഷേഡുകളിലോ ബാല്‍ക്കണികളിലോ പക്ഷികള്‍ക്ക് സൗകര്യപ്രദമായി വന്ന് ഇരിക്കാന് സൗകര്യമുള്ള എവിടെയും ഇത്തരം സംവിധാനം ഒരുക്കി നല്‍കാം. നിത്യേന പാത്രം കഴുകി പുതിയ വെള്ളം നിറച്ചു വെക്കാന് ശ്രദ്ധിക്കണം. സോപ്പോ മറ്റ് ഡിറ്റര്‍ജന്റുകളോ ഉപയോഗിച്ച് പാത്രം കഴുകരുത്. കുടിവെള്ളത്തിന് മാത്രമല്ല ശരീരത്തിലെ പരാദങ്ങളെ ശരീരത്തില് നിന്ന് അകറ്റി രോഗവിമുക്തമാവുന്നതിനും പക്ഷികള് ഈ സംവിധാനം ഉപയോഗപ്പെടുത്തും.\nപൊതു ജനങ്ങളുടെ ഭാഗത്തു നിന്ന് ഉണ്ടാവുന്ന ചെറിയ ഒരു നീക്കം പക്ഷി സമൂഹത്തിന് അതിജീവനത്തിന് ഏറെ സഹായകരമായിരിക്കും. കുട്ടികളും യുവാക്കളും ഇക്കാര്യത്തില് മുന്നോട്ടുവന്ന മാതൃകാപരമായ പ്രവര്‍ത്തനം കാഴ്ചവയ്ക്കണമെന്ന് മുഖ്യവനം മേധാവി പി കെ കേശവൻ അഭ്യർത്ഥിച്ചു.\ndrinking water to birds forest department


deepa nisanth on sta youth festival controvercy – News18 Malayalam\nഎത്തിയത് അധ്യാപികയായി; യോഗ്യതയുള്ളതുകൊണ്ടെന്നും ദീപാ നിശാന്ത്\nLast Updated : December 08, 2018, 16:23 IST\nആലപ്പുഴ: സംസ്ഥാന സ്‌കൂള് കലോത്സവത്തിനെത്തിയത് യോഗ്യതയുള്ളത് കൊണ്ടെന്ന് ദീപാ നിശാന്ത്. കവിത എഴുതുന്നയാള് എന്ന നിലയില് അല്ല തന്നെ സ്‌കൂള് കലോത്സവത്തിന് ക്ഷണിച്ചതെന്നും അവര് ആലപ്പുഴയില് പൊതുപരിപാടിയില് സംസാരിക്കവെ പറഞ്ഞു. അധ്യാപികയെന്ന നിലയില് രചനാ മത്സരം വിലയിരുത്താന് യോഗ്യതയുള്ളതിനാലാണ്ണ് വിധികര്‍ത്താവായി ക്ഷണിച്ചതെന്നും അവര് ദീപാ നിശാന്ത് പറഞ്ഞു.\nനേരത്തെ പൊതു സമൂഹത്തില് നിന്നും തന്നെ ഒറ്റപ്പെടുത്താന് ശ്രമമുണ്ടെന്ന് ദീപ നിശാന്ത് ന്യൂസ് 18 നോട് പറഞ്ഞിരുന്നു. തന്നെ ഏല്‍പ്പിച്ച ജോലി പൂര്‍ത്തിയാക്കിയാണ് കലോല്‍സവത്തില് നിന്ന് മടങ്ങുന്നതെന്നും വിവാദങ്ങളെ കുറിച്ച് നിലപാട് നേരത്തെ വ്യക്തമാക്കിയാണെന്നും എന്തുകൊണ്ടാണ് ശ്രീചിത്രനെതിരെ പ്രതിഷേധമില്ലാത്തതെന്നും അവര് ചോദിച്ചിരുന്നു.\nAlso Read: പൊതു സമൂഹത്തിൽ നിന്നും ഒറ്റപ്പെടുത്താൻ ശ്രമമെന്ന് ദീപ നിശാന്ത്\nസ്ത്രീ ആയതിനാലാണ് ഈ വിധം മാറ്റി നിര്‍ത്തുന്നതെങ്കില് നിശബ്ദയാകാന് ഉദ്ദേശിക്കുന്നില്ലെന്നും ദീപ വ്യക്തമാക്കി. കലോത്സവ വേദിയില് വിധികര്‍ത്താവായി എത്തിയ ദീപ നിശാന്തിനെതിരെ ആലപ്പുഴയില് പ്രതിഷേധം ഉണ്ടായിരുന്നു.\nകലോത്സവത്തിന്റെ ഭാഗമായുള്ള ഉപന്യാസ മത്സരത്തിന്റെ വിധികര്‍ത്താവായാണ് ദീപ നിശാന്ത് എത്തിയത്. എന്നാല്, മൂല്യനിര്‍ണയം നടക്കുന്ന വേദിക്ക് സമീപം പ്രതിഷേധവുമായി എ ബി വി പി പ്രവര്‍ത്തകരും യൂത്ത് കോണ്‍ഗ്രസ് പ്രവര്‍ത്തകരും എത്തുകയായിരുന്നു. പ്രതിഷേധം സംഘര്‍ഷത്തിലേക്ക് നീങ്ങിയപ്പോള് പൊലീസ് പ്രവര്‍ത്തകരെ അറസ്റ്റ് ചെയ്ത് മാറ്റി. പിന്നീട് കെഎസ്‌യു വനിതാ പ്രവര്‍ത്തകരും പ്രതിഷേധവുമായി രംഗത്തെത്തിയിരുന്നു ഇവരെയും വനിതാ പൊലീസിന്റെ നേതൃത്വത്തില് അറസ്റ്റ് ചെയ്തു നീക്കിയിരുന്നു.\nFirst published: December 08, 2018, 16:22 IST\ndeepa nishanthplagiarismschool youth festival


ഒരു കോപ്പിയർ വാടക ചിക്കാഗോ സ്ഥാപനം തിരഞ്ഞെടുക്കുന്നതിനുള്ള ഫലപ്രദമായ ഗൈഡ്\nഏത് ഓഫീസിലും ആനുകൂല്യങ്ങൾ കാരണം പ്രിന്ററുകൾക്ക് ഒരു പ്രധാന പങ്കുണ്ട്. എന്നിരുന്നാലും, ഈ വസ്‌തുതകൾ പരിപാലിക്കാൻ പ്രയാസമാകുന്നതുവരെ എല്ലാ ആളുകൾ‌ക്കും അവബോധമില്ല, മാത്രമല്ല അവ ഇനി ഉപയോഗിക്കാൻ കഴിയില്ല. വിപണിയിലെ മിക്ക വിതരണക്കാരും വാങ്ങുന്നതിനോ പാട്ടത്തിനെടുക്കുന്നതിനോ രണ്ട് ഓപ്ഷനുകൾ വാഗ്ദാനം ചെയ്യുന്നു. മിക്ക ആളുകളും ഒരു നിശ്ചിത സമയത്തേക്ക് മെഷീൻ വാടകയ്‌ക്കെടുക്കാൻ തിരഞ്ഞെടുക്കുന്നു. അതിനാൽ ശരിയായ കോപ്പിയർ റെന്റൽ ചിക്കാഗോ കമ്പനി കണ്ടെത്തേണ്ടത് പ്രധാനമാണ് . ശരിയായ പാട്ടക്കരാർ എങ്ങനെ തിരഞ്ഞെടുക്കാം എന്നതിനെക്കുറിച്ച് ചുവടെ നൽകിയിരിക്കുന്ന നുറുങ്ങുകൾ ഉപയോഗിക്കുക.\nതങ്ങൾ എന്ത് ആവശ്യങ്ങൾ നിറവേറ്റണമെന്ന് അവർക്ക് ഉറപ്പില്ലാത്തതിനാൽ മിക്ക ആളുകളും ഒരു തെറ്റ് ചെയ്യും. ശരിയായ തിരഞ്ഞെടുപ്പ് നടത്താൻ, ഒരാൾ എന്താണ് ആഗ്രഹിക്കുന്നതെന്നും ദിവസാവസാനം നേടാൻ ആഗ്രഹിക്കുന്നുവെന്നും അറിയേണ്ടത് അത്യാവശ്യമാണ്. ഉദാഹരണത്തിന്, ഉൽപാദന ആവശ്യങ്ങൾ നിറവേറ്റേണ്ടത് എന്താണെന്ന് കണ്ടെത്തുക. ഉപകരണങ്ങൾ ഉപയോഗിക്കുന്ന സ്റ്റാഫ് വലുതാണെങ്കിൽ, അത് നേരിടാൻ കഴിയുന്ന യന്ത്രങ്ങൾ പാട്ടത്തിനെടുക്കുന്ന ഒരു സ്ഥാപനത്തെ കണ്ടെത്തി എത്രയെണ്ണം ആവശ്യമാണെന്ന് അറിയുക. ശരിയായ പാട്ടത്തിനെടുക്കുന്ന സ്ഥാപനത്തിന് ഈ നിർദ്ദിഷ്ട ആവശ്യങ്ങളെല്ലാം നിറവേറ്റാൻ കഴിയണം.\nകമ്പനിയെ പരിശോധിക്കുന്നതിനുമുമ്പ് ഒരു തിരഞ്ഞെടുപ്പ് നടത്താനുള്ള തിരക്കിൽ എല്ലായ്പ്പോഴും ഉണ്ടാകരുത്. സ്ഥാപനത്തെക്കുറിച്ച് കൂടുതൽ വിശദാംശങ്ങൾ അറിയാൻ ഒരു വ്യക്തി കുറച്ച് സമയം നിക്ഷേപിക്കണം എന്നാണ് ഇതിനർത്ഥം. ശേഖരിച്ച വസ്‌തുതകൾ ഏതൊരു വ്യക്തിയും തിരഞ്ഞെടുക്കുന്നതിൽ സ്വാധീനം ചെലുത്തും. ആളുകൾ‌ക്ക് എന്താണ് പറയാനുള്ളതെന്നും അവർ ഏതെങ്കിലും പ്രശ്‌നങ്ങളിൽ ഏർപ്പെട്ടിരിക്കുകയാണെന്നും അല്ലെങ്കിൽ മുമ്പ് വ്യവഹാരങ്ങൾ നേരിട്ടിട്ടുണ്ടെന്നും കണ്ടെത്തുക. വളരെയധികം അംഗീകാരമുള്ള ഒരു കോർപ്പറേഷനെ കണ്ടെത്തുക. അത്തരം സ്ഥാപനങ്ങൾ ക്ലയന്റുകളുടെ സേവനങ്ങളുടെയും മെഷീനുകളുടെയും ഗുണനിലവാരം കാരണം ജനപ്രിയമാണ്.\nഅന്തിമ തിരഞ്ഞെടുപ്പ് നടത്തുന്നതിന് മുമ്പ്, ഒരു വ്യക്തിക്ക് അവർ എത്രമാത്രം നൽകേണ്ടിവരുമെന്ന് അറിയേണ്ടത് അത്യാവശ്യമാണ്. ഒരു നല്ല സംഖ്യ വ്യക്തികളെ തിരഞ്ഞെടുക്കുന്നത് അവരുടെ പണമടയ്ക്കൽ കഴിവിനെ അടിസ്ഥാനമാക്കിയുള്ളതാണ്. ചെലവേറിയതും ബിസിനസിന് താങ്ങാൻ കഴിയാത്തതുമായ ഒരു കമ്പനിയെ നിയമിക്കുന്നത് അവസാനിപ്പിക്കരുത്. ശരിയായ ചോയിസിന് ഒരു ക്ലയന്റിന്റെ സാമ്പത്തിക പദ്ധതിയിൽ ചേരാൻ കഴിയണം. ഒരു ബജറ്റ് സൃഷ്ടിക്കുന്നതിന് സഹായിക്കുന്നതിന് ശരാശരി ചെലവ് അറിയാൻ ഉദ്ധരണികൾ നേടുക. മിക്കപ്പോഴും താങ്ങാനാവുന്നതിനാൽ ശരാശരി ചിലവ് ഈടാക്കുന്ന സ്ഥാപനങ്ങളെ കണ്ടെത്തുക.\nവിശ്വസ്തരായ കുറച്ച് ആളുകളിൽ നിന്ന് ശുപാർശകൾ ലഭിക്കുന്നതിന് എല്ലായ്പ്പോഴും സമയം നിക്ഷേപിക്കുക. അവർ മുമ്പ് അത്തരം സ്ഥാപനങ്ങളെ നിയമിച്ചിരിക്കില്ല, പക്ഷേ ഒരു ബിസിനസ്സിന്റെ പ്രത്യേക ആവശ്യങ്ങൾ നിറവേറ്റുന്നതിനായി വിശ്വസിക്കാൻ കഴിയുന്ന മികച്ച കമ്പനികളെക്കുറിച്ച് കേട്ടിരിക്കാം. അതിനാൽ ആളുകളുമായി ആലോചിച്ച് കൂടുതൽ കൈമാറ്റങ്ങൾ നേടുക. എന്നിരുന്നാലും, തീരുമാനിക്കുന്നതിന് മുമ്പ് എല്ലായ്പ്പോഴും ഗവേഷണം നടത്തുക.\nകമ്പനികൾ നൽകുന്ന രണ്ട് പ്രധാന തരം കോപ്പിയർ പാട്ടമുണ്ട്. അതിനാൽ, ഉറപ്പ് നൽകുന്ന പാട്ടത്തിന് ഒരു വ്യക്തിക്ക് ഉറപ്പുണ്ടായിരിക്കുന്നതാണ് നല്ലത്. മിക്കവാറും എല്ലാ ബിസിനസ്സ് ആളുകൾക്കും ഒരു ഓപ്പറേറ്റിങ് ലീസ് വേണം. അതിനാൽ, രണ്ടും തമ്മിൽ വേർതിരിക്കുന്നത് ഉറപ്പാക്കുക.\nഒരു കരാർ പ്രധാനമാണ് അതിനാൽ കരാറിന്റെ നിബന്ധനകളും. കരാറിന്റെ ദൈർഘ്യം പ്രതിമാസ പേയ്‌മെന്റുകൾ, മൂല്യത്തകർച്ച, പലിശ എന്നിവയിൽ സ്വാധീനം ചെലുത്തും. ഈ കരാറുകളിൽ ഭൂരിഭാഗവും 3-5 വർഷം നീണ്ടുനിൽക്കും.\nഅച്ചടി ഉപകരണങ്ങൾ വാടകയ്‌ക്കെടുക്കുന്നത് മിക്ക വ്യക്തികൾക്കും പ്രയോജനകരമാണ്. അതിനാൽ, ലേഖനം വായിക്കുന്നത് തിരഞ്ഞെടുക്കലിൽ എവിടെ നിന്ന് ആരംഭിക്കണം എന്നതിനെക്കുറിച്ചുള്ള പ്രസക്തമായ മാർഗ്ഗനിർദ്ദേശം നൽകും. കരാറുമായി പരിചയപ്പെടാൻ മുൻ‌ഗണന നൽകുക.


ഒടിയനിലെ 'രവി'യെ ഭദ്രമാക്കി കയ്യടി നേടിയ കൈലാഷ്, പിന്തുണച്ച് വി.എ. ശ്രീകുമാര്\nKailash Actor Mission C Movie Poster\n14 Apr, 2021, 3:49 am\nനടന് കൈലാഷിനെതിരെ നടക്കുന്ന വ്യക്തിഹത്യയിലും സൈബര് ആക്രമണത്തിലും പിന്തുണയുമായി സംവിധായകന് വി.എ ശ്രീകുമാര്.\nഅഭിനയിക്കുന്ന വേഷത്തിന്റെ പേരില് നേരിടുന്ന സൈബര് ആക്രമണത്തെപ്പറ്റി അറിഞ്ഞു. പ്രത്യേകതരം മാനസികാവസ്ഥയുള്ള ഒരു ചെറുകൂട്ടമാണെന്ന് ശ്രീകുമാര്. മലയാളികളെ മൊത്തത്തില് അപമാനിതരാക്കുന്ന ഇത്തരം അതിക്രമങ്ങള് തുടരുന്നത്. ട്രോള് എന്ന ശക്തമായ മാധ്യമത്തെ ദുരുപയോഗം ചെയ്യുന്ന അക്കൂട്ടരെ പരിഗണിക്കേണ്ടതേയില്ല. ഒടിയനിലെ 'രവി'യെ കയ്യടക്കത്തോടെ ഭദ്രമാക്കി കയ്യടി നേടിയ കൈലാഷ് എന്ന നടന്റെ ശേഷി ഞാന് തിരിച്ചറിഞ്ഞതാണ്.\nപ്രിയപ്പെട്ട കൈലാഷ്,അഭിനയിക്കുന്ന വേഷത്തിന്റെ പേരിൽ നേരിടുന്ന സൈബർ ആക്രമണത്തെപ്പറ്റി അറിഞ്ഞു. പ്രത്യേകതരം മാനസികാവസ്ഥയുള്ള ഒരു ചെറുകൂട്ടമാണ്, മലയാളികളെ മൊത്തത്തിൽ അപമാനിതരാക്കുന്ന ഇത്തരം അതിക്രമങ്ങൾ തുടരുന്നത്. ട്രോൾ എന്ന ശക്തമായ മാധ്യമത്തെ ദുരുപയോഗം ചെയ്യുന്ന അക്കൂട്ടരെ പരിഗണിക്കേണ്ടതേയില്ല.ഒടിയനിലെ 'രവി'യെ കയ്യടക്കത്തോടെ ഭദ്രമാക്കി കയ്യടി നേടിയ കൈലാഷ് എന്ന നടന്റെ ശേഷി ഞാൻ തിരിച്ചറിഞ്ഞതാണ്. നടനെന്നതിനൊപ്പം സ്നേഹവും കരുതലുമുള്ള ഒരു മനസിനുടമയാണ് നീ എന്നെനിക്കറിയാം. ഈ അതിക്രമം നിന്നെ മുറിപ്പെടുത്തുന്നുണ്ടാവും എന്നുമറിയാം. ഇപ്പോൾ ഉണ്ടാകുന്നതിനെക്കാളൊക്കെ വലിയ പ്രതിബന്ധങ്ങളെ മറികടന്നാണ് കൈലാഷ് ഈ നിലയിൽ മലയാളസിനിമയിൽ നിൽക്കുന്നത്. ആ അതിജീവനത്തിന്റെ കരുത്തൊന്നു മാത്രം മതി, ഈ നിമിഷത്തെയും മറികടക്കാൻ.\nകൈലാഷിന് ഐക്യദാർഢ്യം. ബെസ്റ്റ് ഓഫ് ലക്ക് ടീം മിഷൻ സി\nസകലകലാശാലക്ക് ശേഷം വിനോദ് ഗുരുവായൂര് രചനയും സംവിധാനം നിര്‍വഹിക്കുന്ന ചിത്രമാണ്'മിഷന് സി'. അപ്പാനി ശരത്ത് കേന്ദ്ര കഥാപാത്രമാകുന്ന ചിത്രത്തിലെ നായിക മീനാക്ഷി ദിനേശാണ്.


List of Tourist Attractions | Tourist Places To Visit in Port Blair-NativePlanet Malayalam\nഹോം » സ്ഥലങ്ങൾ » പോര്‍ട് ബ്ലെയര് » ആകര്‍ഷണങ്ങള്\nപോര്‍ട് ബ്ലെയര് ആകര്‍ഷണങ്ങള്\nപോര്‍ട് ബ്ലെയറില് നിന്നും 84 മൈല് മാറി വടക്കുകിഴക്കായിട്ടാണ് ഈ ദ്വീപ് സ്ഥിതിചെയ്യുന്നത്. തെക്കന് ഏഷ്യയിലെ സജീവമായ ഏക അഗ്നിപര്‍വ്വതം ഈ ദ്വീപിലാണ്. ബാരെന് എന്ന വാക്കിന്റെ അര്‍ത്ഥം പോലെതന്നെ തരിശായിക്കിടക്കുന്ന ജനവാസമില്ലാത്ത...\nപോര്‍ട് ബ്ലെയറില് നിന്നും2കിലോമീറ്റര് കിഴക്കുമാറിയാണ് ഈ ദ്വീപ് സ്ഥിതിചെയ്യുന്നത്. പലയുഗങ്ങളുടെ ശേഷിപ്പുകളാണ് റോസ്സ് ഐലന്‍ഡിലെ പ്രത്യേകത. ചരിത്രാന്വേഷകരായ സഞ്ചാരികളുടെ ഇഷ്ടകേന്ദ്രമാണിവിടം. കോളനിവാഴ്ചക്കാലത്തെയും ഇന്ത്യന് സ്വാതന്ത്ര്യ...\nപോര്‍ട് ബ്ലെയറിന് സമീപത്തുള്ള ഒരു ദ്വീപാണിത്. ഒരുവട്ടമെങ്കിലും ഈ സ്ഥലം കാണുന്നവര് ഭൂമിയിലെ സ്വര്‍ഗ്ഗം എന്ന ഇതിന്റെ വിളിപ്പേര് അക്ഷരാര്‍ത്ഥത്തില് ശരിയാണെന്ന് സമ്മതിച്ചുപോകും. മഹാത്മാ ഗാന്ധി മറൈന് നാഷണല്...\n1906ല് സെല്ലുലാര് ജയില് നിര്‍മ്മിക്കുന്നതിന് മുമ്പ് ഉപയോഗിച്ചിരുന്ന ഒരു ജയിലാണ് ഇവിടുത്തെ പ്രധാനപ്പെട്ട കാഴ്ച. പോര്‍ട് ബ്ലെയറില് നിന്ന് ഏതാണ്ട് എട്ട് കിലോമീറ്റര് മാറി തെക്കുപടിഞ്ഞാറായിട്ടാണ് ഈ ദ്വീപിന്റെ സ്ഥാനം. ഫെറിയിലാണ്...


കുഞ്ഞ് മരിച്ചതിന്റെ ആഘാതം, മമ്മൂട്ടി നിര്‍ബന്ധിച്ചതുകൊണ്ട് തിരിച്ചു വന്നുവെന്ന് ശാന്തികൃഷ്ണ! | Shanti Krishna about Mammootty - Malayalam Filmibeat\n» കുഞ്ഞ് മരിച്ചതിന്റെ ആഘാതം, മമ്മൂട്ടി നിര്‍ബന്ധിച്ചതുകൊണ്ട് തിരിച്ചു വന്നുവെന്ന് ശാന്തികൃഷ്ണ!\nകുഞ്ഞ് മരിച്ചതിന്റെ ആഘാതം, മമ്മൂട്ടി നിര്‍ബന്ധിച്ചതുകൊണ്ട് തിരിച്ചു വന്നുവെന്ന് ശാന്തികൃഷ്ണ!\nമലയാളികളുടെ പ്രിയനടിയായ ശാന്തി കൃഷ്ണ മലയാള സിനിമയിലേക്ക് തിരിച്ചെത്തുകയാണ്. ഒരു നീണ്ട ഇടവേളയ്ക്ക് ശേഷം അഭിനയരംഗത്ത് തിരിച്ചെത്തുന്ന നടി നിവിന് പോളിയുടെ അമ്മ വേഷമാണ് അവതരിപ്പിക്കുന്നത്. പ്രേമം ഫെയിം അല്‍ത്താഫ് സംവിധാനം ചെയ്യുന്ന ഞണ്ടുകളുടെ നാട്ടില് ഒരിടവേള എന്ന ചിത്രത്തിലൂടെയാണ് തിരിച്ചു വരവ്.\nഎന്നാല് ഇത് നടിയുടെ അഭിനയരംഗത്തേക്കുള്ള മൂന്നാമത്തെ തിരിച്ച് വരവാണിത്. അതിനിടെ വനിത മാഗസിന് നല്‍കിയ അഭിമുഖത്തില് തന്റെ സ്വകാര്യ ജീവിതത്തെ കുറിച്ചും സിനിമാ ജീവിതത്തെ കുറിച്ചും നടി മനസ് തുറക്കുകയുണ്ടായി. ശ്രീനാഥുമായുള്ള വിവാഹ ശേഷം ഒരു നീണ്ട ഇടവേളയെടുത്ത നടി വീണ്ടും സിനിമയിലേക്ക് തിരിച്ചു വരാനുണ്ടായ കാരണമാണ് ശാന്തി കൃഷ്ണ പറഞ്ഞത്. തുടര്‍ന്ന് വായിക്കൂ...\nശ്രീനാഥുമായുള്ള വിവാഹ ശേഷം\nനടന് ശ്രീനാഥുമായുള്ള വിവാഹശേഷം സിനിമ ഉപേക്ഷിച്ച നടി ഒരിടവേളയ്ക്ക് ശേഷം വീണ്ടും സിനിമയില് തിരിച്ചെത്തി. ബാലചന്ദ്രമേനോന് സംവിധാനം ചെയ്ത നയം വ്യക്തമാക്കുക എന്ന ചിത്രത്തിലൂടെയാണ് ശാന്തി കൃഷ്ണ തിരിച്ചെത്തുന്നത്.\nസിനിമയിലേക്ക് വരാന് കാരണം\nവിവാഹ ശേഷം വീണ്ടും സിനിമയിലേക്ക് തിരിച്ചു വരാന് കാരണം കുഞ്ഞ് മരിച്ചതിന്റെ ആഘാതമായിരുന്നുവെന്ന് ശാന്തി കൃഷ്ണ പറയുന്നു.\nവിവാഹത്തിന് ശേഷം വൈകിയാണ് താന് ഗര്‍ഭിണിയായത്. എന്നാല് പ്രസവത്തോടെ കുഞ്ഞ് മരിച്ചത് വലിയ ആഘാതമായി. സമയം കഴിഞ്ഞിട്ടും ഡോക്ടര്‍മാര് സിസേറിയന് നടത്താതിരുന്നതാണ് കുഞ്ഞ് മരിക്കാന് കാരണമെന്ന് പിന്നീട് പലരും പറഞ്ഞ് അറിഞ്ഞു. ചെന്നൈയിലെ ആശുപത്രിയില് വച്ചായിരുന്നു സംഭവം.\nഎന്റെ ആദ്യത്തെ കണ്‍മണി പെണ്‍കുഞ്ഞായിരുന്നു. വെറും 18 മണിക്കൂറ് മാത്രമാണ് അവള് ജീവിച്ചിരുന്നത്. ഇതോടെ ഞാന് ഡിപ്രഷനിലായി- ശാന്തി കൃഷ്ണ പറയുന്നു.\nശ്രീനാഥിനും അതൊരു ആഘാതമായിരുന്നു. കുടുംബ ജീവിതത്തിലേക്ക് അപ്രതീക്ഷിതമായ പ്രശ്‌നങ്ങളും വന്നു തുടങ്ങി. ഒപ്പം ശ്രീനാഥിന്റെ സിനിമയിലെ അവസരങ്ങളും കുറഞ്ഞു. ചില സാമ്പത്തിക പ്രതിസന്ധികളും ഞങ്ങള്‍ക്കുണ്ടായി.\nസിനിമയിലേക്ക് അവസരം വന്നു\nഅങ്ങനെയിരിക്കുമ്പോഴാണ് തനിക്ക് സിനിമയില് നായികയായി അഭിനയിക്കാന് മേനോന് വിളിക്കുന്നത്. താത്പര്യമില്ലെന്നായിരുന്നു ആദ്യം പറഞ്ഞത്. പിന്നീട് മമ്മൂട്ടി വിൡച്ച് നിര്‍ബന്ധിച്ചു. കരുത്തുറ്റ വേഷമാണ് ചെയ്താല് നല്ലതായിരിക്കുമെന്ന് പറഞ്ഞു. അങ്ങനെയാണ് സിനിമയിലേക്ക് തിരിച്ചെത്തിയതെന്ന് ശാന്തി കൃഷ്ണ പറയുന്നു.\nRead more about: shanthi krishna mammootty malayalam film malayalam movie news malayalam cinema മലയാളം സിനിമ ശാന്തി കൃഷ്ണ മമ്മൂട്ടി\nShanti Krishna about Mammootty.


നേമത്ത് ശിവന്‍കുട്ടിയെ ജയിപ്പിച്ചതാര്? കണക്കുകള് കഥ പറയുന്നു | Nemom election result udf-bjp-ldf\nMay 3, 2021, 07:11 PM IST\nതിരുവനന്തപുരം: ബി.ജെ.പിയുടെ നേമം അക്കൗണ്ട് പൂട്ടിയത് ആര്? ജയിച്ചത് സി.പി.എമ്മിന്റെ വി. ശിവന്‍കുട്ടി ആയതിനാല് പിണറായി പറഞ്ഞത് പോലെ ആ അക്കൗണ്ട് ക്ലോസ് ചെയ്യപ്പെട്ടു. ആദ്യ ക്രെഡിറ്റ് സി.പി.എമ്മിന് തന്നെ. നേമത്തെ കരുത്തനാകാന് എത്തിയ കെ. മുരളീധരന് മൂന്നാം സ്ഥാനം കൊണ്ട് തൃപ്തിപ്പെടേണ്ടി വന്നു. അപ്പോഴും കുമ്മനത്തെ തോല്‍പിച്ചതില് വലിയ പങ്ക് മുരളിയെ നിര്‍ത്തിയതിലൂടെ യു.ഡി.എഫിനുണ്ടെന്ന് പറഞ്ഞാലും തെറ്റില്ല.\n2016-നെ അപേക്ഷിച്ച് ഇത്തവണ ജയിച്ച വി. ശിവന്‍കുട്ടിക്കും രണ്ടാമതെത്തിയ ബി.ജെ.പിയുടെ കുമ്മനം രാജശേഖരനും വോട്ട് കുറഞ്ഞപ്പോള് യു.ഡി.എഫ്. സ്ഥാനാര്‍ഥി കെ. മുരളീധരന് വോട്ടുകള് ഇരട്ടിയിലധികമായി വര്‍ധിച്ചു.\nഎല്.ഡി.എഫിന് 3,305-ഉം ബി.ജെ.പിക്ക് 15,925 വോട്ടുമാണ് കഴിഞ്ഞ തവണത്തെക്കാള് കുറഞ്ഞത്. അതേസമയം, യു.ഡി.എഫിന് 22,664 വോട്ടുകളുടെ വര്‍ധനവുണ്ടായി.\nഫലത്തില് തോറ്റെങ്കിലും ബി.ജെ.പിയിലേക്ക് ഒഴുകിയ വോട്ട് തിരികെയെത്തിക്കാന് കെ. മുരളീധരനിലൂടെ യു.ഡി.എഫിനും കഴിഞ്ഞുവെന്ന് ആശ്വസിക്കാം. അതേസമയം, തങ്ങളുടെ വോട്ടുകള് എന്നും അരക്കിട്ടുപ്പിക്കാന് സി.പി.എമ്മിനായിട്ടുണ്ട് എന്നതാണ് അവരുടെ വിജയത്തിന്റെ പ്രധാന ഘടകം. 2006-ല് മണ്ഡലത്തില് ജയിച്ച യു.ഡി.എഫിന് 2011, 2016, 2021 തിരഞ്ഞെടുപ്പുകളില് മൂന്നാം സ്ഥാനം കൊണ്ട് തൃപ്തിപ്പെടേണ്ടി വന്നു.\nContent Highlights: Nemom election result udf bjp ldf


big boss: pearle maaney and srinish love story | കാമുകൻ അടുത്തിരിക്കുമ്പോൾ മറ്റൊരു യുവാവിനെ കെട്ടിപ്പിടിച്ചത് ശരിയായോ? സിംഗിൾ ആയിരിക്കുമ്പോൾ കെട്ടിപ്പിടിക്കുന്ന പോലയല്ല കാമുകൻ ഉള്ളപ്പോഴെന്നും സോഷ്യൽ മീഡിയ; ഇവർക്ക് കെട്ടിപ്പിടുത്തം അൽപം കൂടുതൽ; പേളിയുടെ അപ്രതീക്ഷിത കെട്ടിപ്പിടുത്തം കണ്ട് ശ്രീനി വിളറി: പ്രണയം ഏഷ്യാനെറ്റ് ഫ്‌ളോറിൽ തന്നെ പൊളിയുമോ? ബിഗ് ബോസിലെ വിവാഹ ആലോചനയ്ക്ക് അപ്രതീക്ഷിത ട്വിസ്റ്റ് - MarunadanMalayalee.com\nAugust 30, 201801:59 PM IST Permalink


ആതിര നക്ഷത്രം- ക്യാഷ് ഞാൻ തരാം.. നിങ്ങൾ ഫീസ് അടച്ചോളൂ… – Chavakkad Online\nആതിര നക്ഷത്രം- ക്യാഷ് ഞാൻ തരാം.. നിങ്ങൾ ഫീസ് അടച്ചോളൂ…\nBy From the desk\t On Dec 15, 2019\nഗുരുവായൂർ: ഓഫിസിലെത്തുന്നവരെ തൊടുന്യായങ്ങൾ പറഞ്ഞ് മടക്കിവിടുന്ന ഉദ്യോഗസ്ഥരുടെ കഥകൾ ഏറെ കേട്ട് പഴകിയതാണ്. എന്നാൽ അടക്കാനുള്ള പണമെടുക്കാതെ എത്തിയയാൾ വീട്ടിലേക്ക് മടങ്ങുമ്പോൾ അവരെ തടഞ്ഞ് സ്വന്തം പഴ്സ് തുറന്ന് പണം നൽകിയ ഉദ്യോഗസ്ഥയെ കുറിച്ച് കേട്ടിട്ടുണ്ടോ? അതാണ് ഗുരുവായൂർ നഗരസഭയുടെ പൂക്കോട് സോണൽ ഓഫിസിലെ താത്ക്കാലിക ജീവനക്കാരിയായ ആതിര. ആതിരയുടെ നക്ഷത്ര തിളക്കം ലോകം അറിഞ്ഞത് പ്രതിപക്ഷ കൗൺസിലറായ ബഷീർ പൂക്കോടിൻറെ ഫേസ്ബുക്ക് പോസ്റ്റിലൂടെയാണ്. കഴിഞ്ഞ തിങ്കളാഴ്ച സോണൽ ഓഫിസിൽ താൻ കണ്ട കാഴ്ചകളാണ് ബഷീർ സമൂഹമാധ്യമത്തിലൂടെ പങ്കുവെച്ചിട്ടുള്ളത്. ആവശ്യത്തിന് പണമെടുക്കാതെ എത്തിയ സ്ത്രീ ‘പണമെടുത്ത് നാളെ വരാമെന്ന്’ പറഞ്ഞ് മടങ്ങാനൊരുങ്ങിയപ്പോൾ ‘പണം ഞാൻ തരാം’ എന്ന് പറഞ്ഞ് സ്വന്തം പഴ്സിൽ നിന്ന് രൂപയെടുത്ത് നൽകിയ സംഭവമാണ് ബഷീർ വിവരിച്ചിട്ടുള്ളത്. കൗൺസിലറുടെ സാന്നിധ്യം അറിയാതെയായിരുന്നു ആതിരയുടെ നന്മ. നിറഞ്ഞ കണ്ണുകളോടെയാണ് താൻ ആ കാഴ്ചകണ്ടതെന്ന് ബഷീർ പറഞ്ഞു. ബഷീറിൻറെ പോസ്റ്റ് ഇതിനോടകം വൈറലായി കഴിഞ്ഞു. വലപ്പാട് ചാണാശേരി ജിജിത്തിൻറെ ഭാര്യയായ ആതിര ഗുരുവായൂർ നഗരസഭയിലെ താത്ക്കാലിക ജീവനക്കാരിയായി എത്തിയിട്ട് ഏതാനും മാസങ്ങളേ ആയിട്ടുള്ളൂ. ഇതിന് മുമ്പ് ചാവക്കാട് നഗരസഭയിലും മുല്ലശേരി പഞ്ചായിത്തിലും താത്ക്കാലിക ജീവനക്കാരിയായിരുന്നു. ചാവക്കാടിനടുത്ത് തിരുവത്രയാണ് സ്വന്തം നാട്.\nബഷീറിൻറെ ഫേസ്ബുക്ക് പോസ്റ്റിൻറെ പൂർണ്ണരൂപം:\n”ഇന്ന് പൂക്കോട് സോണൽ ഓഫീസിൽ രാവിലെ എത്തിയതായിരുന്നു ഞാൻ. നല്ല തിരക്കുണ്ട് ഓഫിസിൽ. വിവിധ ആവശ്യങ്ങൾക്കായി എത്തിയവർ. ഓവർസിയർമാരെ കാണാൻ ഫയൽ സമർപ്പിക്കാനും എത്തിയവർ ക്യൂ നിൽക്കുന്നു. എനിക്ക് കാണേണ്ട വ്യക്തി പുറത്തു പോയിരുന്നതുകൊണ്ട് ഞാനവിടെ കാത്തിരുന്നു. അതിനിടയിലാണ് പർദ്ദയിട്ട ഒരു സ്ത്രീ അവരുടെ ഫയലുമായി കടന്നുവന്നത്. ഫയൽ സമർപ്പിച്ച് ഫീസ് അടക്കാൻ ഓവർസിയർ ആവശ്യപ്പെട്ടു. പേഴ്സ് തുറന്ന് നോക്കിയ അവർ വിളറി വെളുത്തു. അവരുടെ പരിഭ്രമം കണ്ട ഓവർസിയർ കാര്യം തിരക്കി. “പൈസ എടുത്തില്ല മാഡം. ഞാൻ നാളെ വരാം” അവർ പറഞ്ഞു. “അതിനെന്താ.. കാഷ് ഞാൻ തരാം. നിങ്ങൾ ഫീസ് അടച്ചോളൂ” ഓവർസിയർ പുഞ്ചിരിയോടെ പറഞ്ഞുകൊണ്ട് ബാഗിൽനിന്ന് പണമെടുത്ത് കൊടുത്തപ്പോൾ ആ സ്ത്രീയുടെ കണ്ണുനിറഞ്ഞത് ഞാൻ കണ്ടു. ഗവ.ഓഫീസുകൾ ജനങ്ങളെ പരമാവധി ബുദ്ധിമുട്ടിക്കുന്നതാണ് എന്ന പൊതുപരാതി നിലനിൽക്കേ ആതിര എന്ന ഈ താൽക്കാലിക ജീവനക്കാരിയുടെ പെരുമാറ്റം എന്നെ വിസ്മയിപ്പിച്ചു. ആതിര മാത്രമല്ല വിവിധ ഓഫീസുകളിൽ ഇതുപോലെ നല്ല മനസ്സുള്ള നിരവധിപേരുണ്ട്.\nതങ്ങൾക്ക് കിട്ടിയ ജോലി പൊതുജനങ്ങളെ സേവിക്കാനാണ് എന്ന തിരിച്ചറിവുള്ളവർ. ഒരു നോക്ക് കൊണ്ട്, നല്ല വാക്ക് കൊണ്ട്, ഒരു പുഞ്ചിരികൊണ്ട് മനസ്സു നിറയ്ക്കാൻ കഴിവുള്ളവർ. അപൂർവ്വം ചിലർമാത്രമാണ് പുഴുക്കുത്തുകൾ. തങ്ങൾക്ക് കിട്ടിയ ജോലി മാടമ്പിത്തരമായി കരുതി അഹങ്കരിക്കുന്നവർ. നമ്മുടെ നാടിനെ പുറകോട്ട് വലിക്കുന്നവർ അവരാണ്.”\nചൊവ്വാഴ്ച ഹർത്താൽ – ഗുരുവായൂർ നഗരത്തെ ഒഴിവാക്കി\nക്ഷേത്രങ്ങളില് സ്ത്രീകളെ പൂജാരികളായി നിയമിക്കണം


അപ്പാര്‍ട്ട്‌മെന്റില് ചെടികള് വളര്‍ത്താന് ടിപ്‌സ്; തുടക്കക്കാര്‍ക്കും എളുപ്പത്തില് പൂന്തോട്ടമുണ്ടാക്കാം | garden in your apartment\nഅപ്പാര്‍ട്ട്‌മെന്റില് ചെടികള് വളര്‍ത്താന് ടിപ്‌സ്; തുടക്കക്കാര്‍ക്കും എളുപ്പത്തില് പൂന്തോട്ടമുണ്ടാക്കാം\nനിങ്ങള് ബാല്‍ക്കണിയില് കാറ്റുകൊള്ളാനും വിശ്രമിക്കാനും തെരഞ്ഞെടുക്കുന്ന സമയം ഏതാണ്? പകലോ രാത്രിയോ എന്നതിനനുസരിച്ച് വേണം ചെടികള് തിരഞ്ഞെടുക്കാന്.\nThiruvananthapuram, First Published May 18, 2020, 4:18 PM IST\nഅപ്പാര്‍ട്ട്‌മെന്റുകളിലും ഫ്‌ളാറ്റുകളിലും ജീവിക്കുകയെന്നാല് നാല് ചുവരുകള്‍ക്കുള്ളില് വിരസമായ ജീവിതം തള്ളിനീക്കുകയെന്നതല്ല. ഇത്തിരിപ്പോന്ന സ്ഥലത്തും പച്ചപ്പിന്റെ മനോഹാരിത സൃഷ്ടിക്കാന് കഴിയുമെന്ന് നിരവധി ആളുകള് തെളിയിച്ചു കഴിഞ്ഞു. പൂക്കള് മാത്രമല്ല, വീട്ടിലേക്കാവശ്യമുള്ള പച്ചക്കറികളും പഴങ്ങളുമെല്ലാം ഭംഗിയുള്ള ചട്ടികളിലും പാത്രങ്ങളിലും വളര്‍ത്തണമെന്ന് ആഗ്രഹം തോന്നിയിട്ടില്ലേ? ഇത്തിരി കാര്യങ്ങള് ശ്രദ്ധിച്ചാല് നിങ്ങളുടെ ചിരകാല മോഹമായ പൂന്തോട്ടനിര്‍മാണം സഫലമാക്കാം.\nഅപ്പാര്‍ട്ട്‌മെന്റുകളില് ചെടി വളര്‍ത്തുന്ന തുടക്കക്കാര്‍ക്ക് വെള്ളം സെല്‍ഫ് വാട്ടറിങ്ങ് കണ്ടെയ്‌നറുകളില് ശേഖരിച്ച് നനയ്ക്കുന്ന രീതിയില് രൂപകല്‍പ്പന ചെയ്യുന്നതാണ് എളുപ്പം. അതാവുമ്പോള് ദിവസവും നനച്ചില്ലല്ലോ എന്ന ടെന്‍ഷന് വേണ്ട. പുറത്ത് തൂക്കിയിടുന്ന വെള്ളം ശേഖരിച്ച പാത്രങ്ങള് വേനല്‍ക്കാലത്ത് പെട്ടെന്ന് വറ്റിപ്പോകാം. ഒരു ദിവസം രണ്ടു പ്രാവശ്യം വേനല്‍ക്കാലങ്ങളില് വെള്ളം നിറച്ചുവെച്ചാല് മതി. ഇത്തരം വെള്ളം നനയ്ക്കുന്ന സൗകര്യമുണ്ടെങ്കില് ബക്കറ്റില് വെള്ളം ശേഖരിച്ച് ചെടികള്‍ക്ക് പിന്നാലെ നടക്കേണ്ടി വരില്ല.\nബാല്‍ക്കണികള് തന്നെയാണ് ചെടി വളര്‍ത്താനുള്ള നല്ല സ്ഥലം. അവിടെ എത്രത്തോളം സൂര്യപ്രകാശം ലഭിക്കുമെന്ന് മുന്‍കൂട്ടി മനസിലാക്കണം. എട്ടു മണിക്കൂര് നേരിട്ട് സൂര്യപ്രകാശം ലഭിക്കുന്ന സ്ഥലമാണെങ്കില് നല്ല വെളിച്ചമുള്ള സ്ഥലത്തിന്റെ ലിസ്റ്റില് ഉള്‍പ്പെടുത്താം. നാല് മുതല് ആറ് മണിക്കൂര് സൂര്യപ്രകാശം ലഭിക്കുന്ന സ്ഥലം പകുതി തണലുള്ളതായി പരിഗണിക്കാം. നാല് മണിക്കൂറില് കുറവ് സൂര്യപ്രകാശം ലഭിക്കുന്ന സ്ഥലത്തെ തണലുള്ള സ്ഥമായി കരുതണം. ഇത് മനസിലാക്കിയ ശേഷം ഏതു തരം ചെടികള് വളര്‍ത്താമെന്ന് തീരുമാനിക്കണം.\nനിങ്ങള് ബാല്‍ക്കണിയില് കാറ്റുകൊള്ളാനും വിശ്രമിക്കാനും തെരഞ്ഞെടുക്കുന്ന സമയം ഏതാണ്? പകലോ രാത്രിയോ എന്നതിനനുസരിച്ച് വേണം ചെടികള് തിരഞ്ഞെടുക്കാന്. വെള്ള നിറത്തിലുള്ള പൂക്കളുണ്ടാകുന്ന ചെടികള് രാത്രിയിലാണ് മനോഹാരിത തരുന്നത്. ആഴത്തിലുള്ള നീലനിറമുള്ളതും പര്‍പ്പിള് നിറമുള്ളതുമായ പൂക്കള് സൂര്യപ്രകാശത്തിലാണ് നിങ്ങള്‍ക്ക് ആസ്വദിക്കാന് കഴിയുന്നത്. വൈകുന്നേരങ്ങളില് വിശ്രമവേളകള് ആനന്ദകരമാക്കാന് ഉദ്ദേശിക്കുന്ന വ്യക്തിയാണ് നിങ്ങളെങ്കില് നല്ല സുഗന്ധം തരുന്ന രാത്രി വിരിയുന്ന പൂക്കളുണ്ടാകുന്ന ചെടികള് തിരഞ്ഞെടുത്ത് ബാല്‍ക്കണിയില് നട്ടുവളര്‍ത്തിക്കോളു.\nനടുമുറ്റം പോലുള്ള സ്ഥലങ്ങളുണ്ടെങ്കില് കുറ്റിച്ചെടുകള് നല്ല ഭംഗി തരും. പക്ഷേ അവയ്ക്ക് കൂടുതല് സ്ഥലം ആവശ്യമാണ്. അപ്പാര്‍ട്ട്‌മെന്റ് പോലുള്ള സ്ഥലങ്ങളില് കുത്തനെ വളരുന്നതും പിരമിഡ് രൂപത്തില് വളര്‍ച്ചയുള്ളതുമായ ചെടികള് വളര്‍ത്താം.\nഅപ്പാര്‍ട്ട്‌മെന്റുകളില് പൂന്തോട്ടം വെച്ചു പിടിപ്പിക്കുന്നത് മാനസികോല്ലാസത്തിന് വേണ്ടിയാണ്. വളരെ സമയം ജോലിക്കായി മാറ്റിവെക്കേണ്ടി വരുന്ന ആളുകള്‍ക്ക് കുറഞ്ഞ പരിചരണം ആവശ്യമുള്ള ചെടികള് വളര്‍ത്താം. കുറഞ്ഞ സ്ഥലത്ത് ഉചിതമായ രീതിയില് കണ്ണിന് കുളിര്‍മ നല്‍കുന്ന കാഴ്ചയായി മാറ്റാന് കഴിയുന്ന തരത്തിലാവണം പൂന്തോട്ടം ഒരുക്കേണ്ടത്. രൂപഭംഗിയും കൃത്യതയും ഉണ്ടാവണം.\nഇന്‍ഡോര് ചെടികള് വളര്‍ത്തുമ്പോള്\nസൂര്യപ്രകാശം ധാരാളം ആവശ്യമുള്ളവയെ തുറന്നിട്ട ജനാലക്കരികില് വളര്‍ത്താം. ക്രോട്ടണ് ചെടികള് നല്ല സൂര്യപ്രകാശത്തിലാണ് വളരുന്നത്. പീസ് ലില്ലി, കാസ്റ്റ് അയേണ് ചെടികള് എന്നിവ അല്‍പം തണലുള്ള സ്ഥലത്തും വളരും.\nചെറിയ കുഞ്ഞുപാത്രങ്ങളില് വളര്‍ത്തുന്ന ചെടികളായിരിക്കും ഇന്‍ഡോര് ആക്കാന് കൂടുതല് നല്ലത്. തൂക്കിയിടുന്ന ബാസ്‌ക്കറ്റുകളിലും മേശപ്പുറത്ത് വെക്കാവുന്ന രീതിയിലും ചെടികള് തരംതിരിക്കാം.\nഅലങ്കാരപ്പനകള് ഇന്‍ഡോര് ആയി തിരഞ്ഞെടുക്കാം. പഴങ്ങളും പൂക്കളും ഉണ്ടാകുന്ന ചെടികള് അല്‍പ്പം സൂര്യപ്രകാശം ലഭിക്കുന്ന സ്ഥലത്തേക്ക് മാറ്റി വെക്കണം.\nവായു ശുദ്ധീകരിക്കാന് കഴിവുള്ള ഇന്‍ഡോര് പ്ലാന്റുകള് തിരഞ്ഞെടുക്കുന്നതാണ് നല്ലത്. പീസ് ലില്ലി, പോത്തോസ്, ഇംഗ്ലീഷ് ഐവി എന്നിവ മുറികളില് നന്നായി വളരും.\nLast Updated May 18, 2020, 4:18 PM IST\nവേമ്പനാട്ട് കായലിലെ ഓളപരപ്പില് ഒഴുകുന്ന പൂ കൃഷിയും; പുതുപരീക്ഷണവുമായി കര്‍ഷകന്\nകൊവിഡ് വ്യാപനം: മലമ്പുഴ ഉദ്യാനത്തിലും നിയന്ത്രണങ്ങൾ കടുപ്പിച്ചു\nലോകത്തിലെ ഏറ്റവും വലിയ മുയലിനെ മോഷ്ടിച്ചു; കണ്ടെത്തുന്നവര്‍ക്ക് വന് സമ്മാനം പ്രഖ്യാപിച്ച് ഉടമ\nവോട്ടര് പട്ടികയില് ഇടം നേടാതെ ശശികല; ചതിയെന്ന് അനുയായികള്


കണിക പരീക്ഷണം പുതിയ വഴിത്തിരിവിലേക്ക്\nJuly 4, 2012 പ്രധാന വാര്‍ത്തകള്,രാഷ്ട്രാന്തരീയം\nജനീവ: ഹിഗ്‌സ് ബൊസോണ് കണികയുടെ സാമീപ്യത്തെക്കുറിച്ച് വളരെ നിര്‍ണായക സൂചനകള് ലഭിച്ചു. സബ് ആറ്റമിക് കണിക കണ്ടെത്തിയതായി യൂറോപ്യന് ആണവോര്‍ജ ഏജന്‍സിയുടെ(സേണ്) സ്വിറ്റ്‌സര്‍ലന്‍ഡിലെ ലബോറട്ടറിയിലെ ശാസ്ത്രജ്ഞര് പറഞ്ഞു. ഇത് ഹിഗ്‌സ് ബോസോണ് കണികയാകാമെന്ന നിഗനത്തിലാണ് പത്രക്കുറിപ്പ് പുറത്തുവന്നിട്ടുള്ളത്.\nപ്രപഞ്ചത്തിന്റെ മാതൃകയനുസരിച്ചു ദ്രവ്യത്തിനു പിണ്ഡം (മാസ്) എന്ന ഗുണം നല്‍കുന്ന കണമാണു ഹിഗ്ഗ്‌സ് ബോസോണ്. ഈ കണത്തിന്റെ സാന്നിധ്യം കണികാ ഭൗതിക ശാസ്ത്രജ്ഞര് പ്രവചിച്ചിരുന്നതാണ്. ഈ രംഗത്ത് ഒട്ടേറെ പരീക്ഷണങ്ങള് നടത്തിയ ബ്രിട്ടീഷ് ശാസ്ത്രജ്ഞനായ പീറ്റര് ഹിഗ്ഗ്‌സിന്റെയും ഇന്ത്യന് ശാസ്ത്രജ്ഞനായ സത്യേന്ദ്രനാഥ ബോസിന്റെയും പേരുകളില് നിന്നാണു ‘ഹിഗ്ഗ്‌സ് ബോസോണ് എന്ന പേര് രൂപംകൊണ്ടിട്ടുള്ളത്. ഷാംപെയിന് കുപ്പിയുടെ അടിഭാഗത്തിന്റെ ആകൃതി കണത്തിന്റെ ചില മൂലതത്വങ്ങളുമായി യോജിക്കുന്നതുകൊണ്ട് ഷാംപെയ്ന് ബോട്ടില് ബോസോണ് എന്ന പേരും ശാസ്ത്രജ്ഞര് നിര്‍ദ്ദേശിച്ചിട്ടുണ്ട്.\nസ്വിറ്റ്‌സര്‍ലന്‍ഡ് ഫ്രാന്‍സ് അതിര്‍ത്തിയില് കണികാ പരീക്ഷണത്തിനായി സ്ഥാപിച്ചിരിക്കുന്ന ലാര്‍ജ് ഹാഡ്രോണ് കൊളൈഡര് പരീക്ഷണശാലയില് നിന്നാണു പരീക്ഷണത്തിന്റെ പുതിയ വിവരങ്ങള് പുറത്തുവന്നത്. പ്രകാശവേഗത്തോടടുത്ത വേഗത്തില് പ്രോട്ടോണുകളുടെ രണ്ടുബീമുകളെ എതിര്‍ദിശകളില് നിന്നു കൂട്ടിയിടിപ്പിച്ചാണ് ഇവിടെ ഹിഗ്ഗ്‌സ് ബോസോണിനെ കണ്ടെത്താനുള്ള പരീക്ഷണം നടത്തുന്നത്.\nലാര്‍ജ് ഹാഡ്രോണ് കൊളൈഡര് സംവിധാനത്തിന്റെ മേല്‍നോട്ടക്കാരായ യൂറോപ്യന് ആണവോര്‍ജ ഏജന്‍സിയിലെ(സേണ്) ശാസ്ത്രജ്ഞര് രണ്ടു സംഘങ്ങളായി രണ്ടു വ്യത്യസ്ത സാങ്കേതികവിദ്യകള് ഉപയോഗിച്ചു സ്വതന്ത്രമായി നടത്തിയ പരീക്ഷണങ്ങള്‍ക്കു ശേഷമാണ് ആദ്യ ഫലങ്ങള് കഴിഞ്ഞ ഡിസംബറില് പുറത്തുവിട്ടത്. 350 ട്രില്യണ്( 350 ലക്ഷം കോടി) പ്രോട്ടോണ് കൂട്ടിമുട്ടലില് പത്തുതവണ ഹിഗ്ഗ്‌സ് ബോസോണുകളുടെ സാന്നിധ്യം തിരിച്ചറിയാന് കഴിഞ്ഞതായാണ് അന്നു വെളിപ്പെടുത്തിയത്. പരീക്ഷണങ്ങളുടെ പൂര്‍ണവിവരങ്ങള് ഈ വര്‍ഷം അവസാനത്തോടെ സേണ് പുറത്തുവിടും. ഈ സാങ്കല്‍പിക കണങ്ങളുടെ രംഗപ്രവേശത്തോടെയേ പ്രപഞ്ചത്തിന്റെ അടിസ്ഥാന ഘടന പൂര്‍ണമായി മനസ്സിലാക്കാന് കഴിയുകയുള്ളൂ.\nഹിഗ്ഗ്‌സ് ബോസോണിന്റെ അസ്തിത്വം തെളിയിക്കപ്പെട്ടു കഴിഞ്ഞാല് അതുവഴി ഇലക്‌ട്രോണ്, പ്രോട്ടോണ്, ന്യൂട്രോണ് തുടങ്ങിയവയുടെ വ്യത്യസ്ത ദ്രവ്യമാനം വിശദീകരിക്കാന് സാധിക്കും. മൗലിക കണങ്ങള്‍ക്കു പിണ്ഡമുണ്ടാകുന്നതെങ്ങനെ എന്നു വിശദീകരിക്കാന് ഹിഗ്ഗ്‌സ് മെക്കാനിസം ആവശ്യമാണ്. ഇതനുസരിച്ചു ഹിഗ്ഗ്‌സ് ഫീല്‍ഡ് എന്ന ഊര്‍ജം കൊണ്ടു പ്രപഞ്ചം നിറഞ്ഞിരിക്കുന്നു. ഈ ഊര്‍ജമണ്ഡലത്തിലൂടെ സഞ്ചരിക്കുന്ന കണങ്ങളുടെ പ്രതിപ്രവര്‍ത്തന ഫലമായാണ് അവയ്ക്ക് പിണ്ഡം ലഭിക്കുന്നതെന്നു ഹിഗ്ഗ്‌സ് മെക്കാനിസം പറയുന്നു. കണികാപരീക്ഷണത്തിന്റെ അസ്തിത്വം വ്യക്തമാകുന്നതോടെ ഇതിനും കൂടുതല് വ്യക്തത കൈവരും. പ്രപഞ്ചോല്‍പത്തിയെക്കുറിച്ച് നിര്‍ണായകവിവരങ്ങള് ഇതോടെ ലഭ്യമായേക്കുമെന്നും ശാസ്ത്രജ്ഞന്‍മാര് അഭിപ്രായപ്പെട്ടു.


വിദേശ തൊഴിലാളി ചതിച്ചു; കഫീൽ6വർഷം ജയിലിൽ..ഒടുവിൽ രാജാവിന്റെ കാരുണ്യത്തിൽ മോചനം\nFebruary 26, 2018 FazRecipe News 0\nറിയാദ് – തന്റെ സ്‌പോൺസർഷിപ്പിനു കീഴിൽ ജോലി ചെയ്തുവന്ന വിദേശിക്ക് ജാമ്യംനിന്ന് ജയിലിലായ സൗദി പൗരന് തിരുഗേഹങ്ങളുടെ സേവകൻ സൽമാൻ രാജാവിന്റെ കാരുണ്യം. ആറു വർഷമായി മലസ് ജയിലിൽ തടവിലായിരുന്ന സൗദി പൗരൻ ആദിലിന്റെ മോചനത്തിന് ആവശ്യമായ ഒമ്പതു ലക്ഷം റിയാൽ കൈമാറാൻ രാജാവ് ഉത്തരവിട്ടു. സൗദി പൗരനു കീഴിലെ വിദേശിയുണ്ടാക്കിയ വാഹനാപകടത്തിൽ മൂന്നു പേർ മരിച്ചിരുന്നു. അപകടത്തെ തുടർന്ന് കസ്റ്റഡിയിലെടുത്ത വിദേശിയെ വിട്ടയക്കുന്നതിന് ജാമ്യം നിൽക്കുന്നതിന് സ്‌പോൺസറായ സൗദി പൗരനോട് ട്രാഫിക് പോലീസ് നിർദേശിക്കുകയായിരുന്നു. ഇതനുസരിച്ച് സൗദി പൗരന്റെ ജാമ്യത്തിൽ വിദേശിയെ ലോക്കപ്പിൽ നിന്ന് വിട്ടയച്ചു. വൈകാതെ വിദേശി അനധികൃത രീതിയിൽ രാജ്യം വിട്ടു.\nവാഹനാപകടത്തിൽ മരണപ്പെട്ടവരുടെ ആശ്രിതർക്ക് ഒമ്പതു ലക്ഷം റിയാൽ ദിയാധനം നൽകണമെന്ന് കോടതി പിന്നീട് വിധിച്ചു. അപകടമുണ്ടാക്കിയ വിദേശി സ്വദേശത്തേക്ക് രക്ഷപ്പെട്ടതിനാൽ ദിയാധനം നൽകേണ്ട ബാധ്യത ജാമ്യം നിന്ന സൗദി പൗരന്റെ ചുമലിലായി. ഭീമമായ ദിയാധനം നൽകാൻ കഴിയാത്തതിനാൽ സൗദി പൗരൻ ജയിലിലാവുകയായിരുന്നു. മനുഷ്യത്വം മുൻനിർത്തി തൊഴിലാളിയോട് കാണിച്ച ദയാവായ്പ് സൗദി പൗരന്റെ കാരാഗൃഹവാസത്തിന് ഇടയാക്കുകയായിരുന്നു.\nതൊഴിലാളിയുണ്ടാക്കിയ അപകടത്തിൽ മരണപ്പെട്ടവരുടെ ആശ്രിതർക്ക് ദിയാധനം നൽകാൻ കഴിയാത്തതിനാൽ ആറു വർഷമായി ജയിലിൽ കഴിയുന്ന സൗദി പൗരനെ കുറിച്ച റിപ്പോർട്ട് അൽഇഖ്ബാരിയ ചാനൽ സംപ്രേക്ഷണം ചെയ്തതോടെയാണ് സംഭവം ശ്രദ്ധയിൽ പെട്ട് ദിയാധനം കൈമാറുന്നതിന് രാജാവ് ഉത്തരവിട്ടത്. നടപടികൾ പൂർത്തിയാക്കി സൗദി പൗരൻ വൈകാതെ മോചിതനാകും.\nവാഹനാപകടവുമായി ബന്ധപ്പെട്ട കേസുകളിൽ വധശിക്ഷക്ക് വിധിക്കപ്പെട്ട മറ്റു രണ്ടു പേരും മലസ് ജയിലിൽ കഴിയുന്നുണ്ട്. ഇവരിൽ ഒരാൾക്ക് സ്‌കൂൾ ബസിൽ വാഹനം കൂട്ടിയിടിച്ച് വിദ്യാർഥിനി മരണപ്പെട്ട കേസിലാണ് കോടതി വധശിക്ഷ വിധിച്ചത്. പന്ത്രണ്ടു വിദ്യാർഥിനികളാണ് ബസിലുണ്ടായിരുന്നത്. മണിക്കൂറിൽ 170 കിലോമീറ്റർ വേഗതയിൽ റിയാദ് റിംഗ് റോഡിലൂടെ കാറോടിക്കുന്നതിനിടെ ടയർ പൊട്ടിത്തെറിച്ച് നിയന്ത്രണം വിട്ട കാർ മറ്റൊരു കാറുമായി കൂട്ടിയിടിച്ച് രണ്ടാമത്തെ കാർ ഡ്രൈവർ മരണപ്പെട്ട കേസിൽ വധശിക്ഷക്ക് വിധിക്കപ്പെട്ട നിയമ ലംഘകനും മലസ് ജയിലിൽ കഴിയുന്നുണ്ട്.\nവീണ്ടും കൊള്ള : അമേരിക്കയിലെ സാൻ യുവാൻ ദ്വീപിൽ നിന്നും ന്യൂയോർക്ക് – ദോഹ വഴി കരിപ്പൂരിൽ വന്ന യാത്രക്കാരന്റെ രണ്ടര ലക്ഷം രൂപയുടെ വില വരുന്ന സാധനങ്ങൾ ഇന്ന് പുലർച്ചെ കൊള്ളയടിക്കപ്പെട്ടു.


namitha pramod opens about her 10 years of cinema career and future plans | വിവാദങ്ങളോട് പ്രതികരിക്കാറില്ല, കാരണം പറഞ്ഞ് നമിതാ പ്രമോദ്, സിനിമാ കരിയറിനെ കുറിച്ച് നടി - Malayalam Filmibeat\n| Updated: Sunday, July 4, 2021, 20:45 [IST]\n'എനിക്ക് ആരോടും മല്‍സരമില്ല, അങ്ങനെ മല്‍സരിക്കണമെന്ന് തോന്നിയിട്ടുമില്ല', നടി പറയുന്നു. 'നമുക്കുളളത് എങ്ങനെയായാലും തേടിവരുമെന്ന വിശ്വാസക്കാരിയാണ് ഞാന്. ആര്‍ക്കെങ്കിലും എന്നോട് മല്‍സരമുണ്ടോയെന്ന് അറിയില്ല. പിന്നെ നേരത്തെ പറഞ്ഞപോലെ ഇവിടെയിപ്പോള് സ്ഥിരം നായികമാരായി ആരും നില്‍ക്കുന്നില്ലലോ. കുറച്ചുനാള് അവസരം കിട്ടും അതുകഴിയുമ്പോഴേക്കും പുതിയ ആളുകള് വരും'.\nഎപ്പോഴും അങ്ങനെയാണെന്നും നടി പറയുന്നു. 'ഇവിടെയെല്ലാം സീസണല് ആക്ടേഴ്‌സാണ്. ഹീറോസും ഹീറോയിനും ഒകെ അങ്ങനെയാണ്. വിവാദങ്ങളെ നേരിടുന്നത് എങ്ങനെയാണെന്നും നമിതാ അഭിമുഖത്തില് പറഞ്ഞു. 'വിവാദങ്ങള് ഗോസിപ്പുകള് ഒകെ ഇതിന്‌റെ ഭാഗമാണ്. ഞാന് അതിനെയൊന്നും ഓര്‍ത്ത് തല പുകയ്ക്കാറില്ല. സെലിബ്രിറ്റി ഇമേജ് ഉണ്ടാകുമ്പോള് മനപൂര്‍വ്വം ശല്യപ്പെടുത്താനായി ഒരുവിഭാഗം ഇറങ്ങിത്തിരിക്കും'.\n'അതിനെയൊക്കെ അതിന്‌റെ വഴിക്ക് വിടുക. നമ്മള് ടെന്‍ഷന് അടിച്ചാല് ആര്‍ക്കാ നഷ്ടം നമുക്ക് തന്നെയല്ലെ. അനാവശ്യ ചിന്തകള് നമ്മുടെ ഫാമിലിയെ ബാധിക്കും. പ്രൊഫഷനെ ബാധിക്കും. എന്തിനാ അപ്പോള് ആവശ്യമില്ലാത്ത ടെന്‍ഷനുകളെ കൂടെ കൊണ്ടുനടക്കുന്നത്', നമിത പറയുന്നു. 'വിവാദങ്ങളോട് പ്രതികരിക്കാന് നില്‍ക്കാതെ അതിനെ നോക്കി ചിരിച്ച് എന്റെ ലോകത്ത് സന്തോഷത്തോടെ ജീവിക്കും. അതാണ് ഞാന് ചെയ്യുന്നത്'.\nഇനിയും നല്ല കഥാപാത്രങ്ങള് ചെയ്യണമെന്നുണ്ട് എന്നും നടി പറഞ്ഞു. 'ഇത്രയും നാളത്തെ അനുഭവ പരിചയത്തിന് അനുസരിച്ചുളള ആഴമുളള കഥാപാത്രങ്ങള് ലഭിക്കണം. പതിനഞ്ചോ ഇരുപതോ വര്‍ഷങ്ങള് കഴിഞ്ഞാലും ആളുകള് നമ്മുടെ സിനിമകളെ ഓര്‍ത്തിരിക്കണം എന്നാണ് ആഗ്രഹമെന്നും നമിത പ്രമോദ് അഭിമുഖത്തില് വ്യക്തമാക്കി.\nഅതേസമയം അഭിനയ പ്രാധാന്യമുളള വേഷങ്ങളിലാണ് നമിത മിക്ക സിനിമകളിലും എത്തിയത്. ഗ്ലാമര് വേഷങ്ങളോട് നോ പറഞ്ഞ താരം ശ്രദ്ധേയ റോളുകള് അവതരിപ്പിച്ച് പ്രേക്ഷകര്‍ക്ക് മുന്‍പിലെത്തി. മാര്‍ഗ്ഗംകളി, അല്‍മല്ലു തുടങ്ങിയവയാണ് നടിയുടെതായി ഒടുവില് പുറത്തിറങ്ങിയ സിനിമകള്. രജനി, ഇഷോ തുടങ്ങിയ സിനിമകള് നമിത പ്രമോദിന്റെതായി അണിയറയില് ഒരുങ്ങുന്നു.\nnamitha pramod opens about her 10 years of cinema career and future plans


ponnani-cpm-candidate-protest | 'നേതാക്കളെ പാർട്ടി തിരുത്തും, പാർട്ടിയെ ജനം തിരുത്തും'; പൊന്നാനിയിൽ നന്ദകുമാറിന് പകരം ടി.എം സിദ്ദീഖിനെ സ്ഥാനാർത്ഥിയാക്കണമെന്ന് സിപിഎം പ്രവർത്തകർ; പ്രതിഷേധ പ്രകടനത്തിൽ അണിനിരന്നത് സ്ത്രീകൾ ഉൾപ്പെടെ നൂറുകണക്കിന് പേർ; സിപിഎം നേതൃത്വത്തിനെ തിരുത്താൻ മലപ്പുറത്തെ സഖാക്കൾ തെരുവിൽ - MarunadanMalayalee.com\nMarch 08, 202106:20 PM IST Permalink\nമലപ്പുറം: സിപിഎമ്മിന്റെ സ്ഥാനാർത്ഥി നിർണയത്തിൽ പ്രതിഷേധവുമായി അണികൾ തെരുവിൽ. പൊന്നാനിയിൽ സിപിഎം പ്രവർത്തകർ നേതൃത്വത്തിനെതിരെ പരസ്യ പ്രകടനവുമായി രംഗത്തെത്തി. ടി.എം സിദ്ദീഖിനെ സ്ഥാനാർത്ഥിയാക്കണമെന്നാവശ്യപ്പെട്ടാണ് പാർട്ടി പ്രവർത്തകരുടെ പ്രതിഷേധം. പി. നന്ദകുമാർ പൊന്നാനിയിൽ സിപിഎം സ്ഥാനാർത്ഥിയായേക്കുമെന്ന വാർത്തകൾക്ക് പിന്നാലെയാണ് അണികൾ പരസ്യമായി പ്രതിഷേധവുമായി രംഗത്തെത്തിയത്.\nനേതാക്കളെ പാർട്ടി തിരുത്തും, പാർട്ടിയെ ജനം തിരുത്തും എന്ന ബാനർ ഉയർത്തിയാണ് പ്രതിഷേധം. പ്രകടനത്തിൽ സ്ത്രീകളുടേയും സജീവസാന്നിധ്യമുണ്ട്. പാർട്ടി കൊടികളും ബാനറുകളും പ്ലക്കാർഡുകളുമായാണ് പ്രവർത്തകർ പ്രതിഷേധ പ്രകടനത്തിൽ പങ്കെടുക്കുന്നത്. ചന്തപ്പടിയിൽ നിന്ന് ആരംഭിച്ച മാർച്ച് ചമ്രവട്ടത്തേക്ക് എത്തിയപ്പോളേയ്ക്കും നൂറു കണക്കിന് ആളുകളാണ് അണി ചേർന്നത്.


രാജസ്ഥാന് അടിമുടി മാറുന്നു - Janayugom Online\nബാങ്ക് ജീവനക്കാരുടെ ആശങ്കക�...\nകോവിഡ് വാക്സിന്റെ രണ്ട്, മൂ�...\nHome / Latest News / രാജസ്ഥാന് അടിമുടി മാറുന്നു\nരാജസ്ഥാന് അടിമുടി മാറുന്നു\nജയ്പൂര്: രാജസ്ഥാനില് ഭരണം തിരിച്ചുപിടിച്ചതിന് പിന്നാലെ അടിമുടി പരിഷ്‌കാരങ്ങള് വരുത്തി കോണ്‍ഗ്രസ് സര്‍ക്കാര്. തദ്ദേശ സ്വയംഭരണ സ്ഥാപനങ്ങളിലേക്ക് മത്സരിക്കാന് വിദ്യാഭ്യാസ മാനദണ്ഡങ്ങള് വെച്ച മുന് ബിജെപി സര്‍ക്കാരിന്റെ തീരുമാനം പുതിയ കോണ്‍ഗ്രസ് സര്‍ക്കാര് റദ്ദാക്കി. ജില്ലാ പഞ്ചായത്ത്, പഞ്ചായത്ത് സമിതി, മുനിസിപ്പല് കൗണ്‍സിലുകള് എന്നിവയിലേക്ക് മത്സരിക്കുന്നവര്‍ക്കാണ് നിശ്ചിത വിദ്യാഭ്യാസ മാനദണ്ഡം വെച്ചിരുന്നത്. ഈ സ്ഥാനങ്ങളിലേക്ക് മത്സരിക്കാന് പത്താംതരം പാസാകണമെന്ന മാനദണ്ഡമാണ് ബിജെപി സര്‍ക്കാര് കൊണ്ടു വന്നത്. സര്‍പാഞ്ച് തെരഞ്ഞെടുപ്പിന് നില്‍ക്കാന് എട്ടാംതരം പാസ്സാകേണ്ടതുണ്ടായിരുന്നു.\nജനാധിപത്യത്തില് ഒരു വ്യക്തിയുടെ സാക്ഷരതയോ നിരക്ഷരതയോ അല്ല ജനങ്ങളുടെ അംഗീകാരത്തിനുള്ള മാനദണ്ഡമെന്ന് പുതിയ തീരുമാനം പ്രഖ്യാപിക്കവെ ആരോഗ്യമന്ത്രി രഘു ശര്‍മ പറഞ്ഞു. ഒരാളെയും തെരഞ്ഞെടുപ്പില് മത്സരിക്കുന്നതില് നിന്നും വിലക്കാന് ജനാധിപത്യ ഭരണകൂടത്തിന് സാധിക്കില്ലെന്നും അദ്ദേഹം കൂട്ടിച്ചേര്‍ത്തു.\nഅര്‍ബന് ലോക്കല് ബോഡികളിലെ മേയര്, ചെയര്‍മാന് സ്ഥാനങ്ങള് തെരഞ്ഞെടുപ്പിലൂടെ വേണം നികത്താനെന്ന തീരുമാനവും സര്‍ക്കാര് എടുത്തിട്ടുണ്ട്. മുന്‍കാലങ്ങളില് തെരഞ്ഞെടുപ്പിലൂടെ തന്നെയാണ് ഈ പദവികള് നികത്തിയിരുന്നത്. എന്നാല് വസുന്ധരരാജെ സിന്ധ്യ സര്‍ക്കാര് ഇത് അട്ടിമറിക്കുകയായിരുന്നു. ഇതോടൊപ്പം കഴിഞ്ഞ സര്‍ക്കാര് അടച്ച രണ്ട് സര്‍വ്വകലാശാലകള് തുറന്നു പ്രവര്‍ത്തിക്കാനും തീരുമാനമായിട്ടുണ്ട്. ഡോ. ഭീംറാവു അംബേദ്കര് യൂണിവേഴ്‌സിറ്റി, ഹരിദേവ് ജോഷി യൂണിവേഴ്‌സിറ്റി ഓഫ് ജേണലിസം ആന്‍ഡ് മാസ്സ് കമ്മ്യൂണിക്കേഷന് എന്നിവയാണ് തുറന്നു പ്രവര്‍ത്തിപ്പിക്കാന് തീരുമാനിച്ചത്. അശോക് ഗെലോട്ട് മുന്‍പ് മുഖ്യമന്ത്രിയായിരുന്ന കാലത്തു തന്നെയാണ് ഈ സര്‍വ്വകലാശാലകള് പ്രവര്‍ത്തനം തുടങ്ങിയത്.\nസര്‍ക്കാര് ലെറ്റര്‍പാഡുകളില് ബിജെപി സര്‍ക്കാര് ഉള്‍പ്പെടുത്തിയിരുന്ന ദീന്‍ദയാല് ഉപാധ്യായയുടെ ചിത്രവും നീക്കം ചെയ്യും. അടിയന്തിരമായിത്തന്നെ ഇത് നടപ്പാക്കുമെന്ന് സര്‍ക്കാര് അറിയിച്ചു. ദേശീയ ചിഹ്നമാണ് ഇതിനു പകരമായി ലെറ്റര് പാഡുകളില് ചേര്‍ക്കുന്നത്. ബിജെപി പുറത്താക്കിയ നെഹ്‌റുവിനേയും ഗാന്ധിജിയേയും പാഠപുസ്തകത്തിലേക്ക് തിരികെ കൊണ്ടുവരാനും കോണ്‍ഗ്രസ് തീരുമാനമെടുത്തിട്ടുണ്ട്. വികസന പദ്ധതികളുടെ ഭാഗമായി കാവി നിറത്തിലുള്ള സൈക്കിള് നല്‍കാന് തീരുമാനിച്ചതടക്കമുള്ള നടപടികളും പുതിയ സര്‍ക്കാര് പുനഃപരിശോധിക്കുമെന്ന് അറിയിച്ചിട്ടുണ്ട്.\nഗാസിപൂര് ആള്‍ക്കൂട്ടഹത്യ: 19 പേര് അറസ്റ്റില്\nഖനിയില് കുടുങ്ങിയവര്‍ക്കായി ദൗത്യം പുനരാരംഭിച്ചു\nഎം പി വീരേന്ദ്രകുമാര് രാജിവച്ചു\nസെക്രട്ടേറിയേറ്റിന് മുന്നില് യുവതിയുടെ ആത്മഹത്യ ശ്രമം\nC P / Apr 4


വ്യോമാക്രമണത്തില് നാശനഷ്ടമുണ്ടായെന്ന് ജെയ്‌ഷെ; മസൂദ് അസറിന്റെ സഹോദരന്റെ ശബ്ദസന്ദേശം പുറത്ത്: 35 മൃതദേഹങ്ങൾ മാറ്റിയെന്ന് ദൃക്‌സാക്ഷികൾ - ഇ വാർത്ത | evartha\nവ്യോമാക്രമണത്തില് നാശനഷ്ടമുണ്ടായെന്ന് ജെയ്‌ഷെ; മസൂദ് അസറിന്റെ സഹോദരന്റെ ശബ്ദസന്ദേശം പുറത്ത്: 35 മൃതദേഹങ്ങൾ മാറ്റിയെന്ന് ദൃക്‌സാക്ഷികൾ\nബാലാക്കോട്ട് ഭീകരകേന്ദ്രത്തിനു നേരെ ഇന്ത്യ നടത്തിയ വ്യോമാക്രമണം ജയ്‌ഷെ മുഹമ്മദ് സ്ഥിരീകരിച്ചെന്നു റിപ്പോര്‍ട്ട്. പരിശീലന കേന്ദ്രത്തിൽ ഇന്ത്യ ബോംബിട്ടതായി ജയ്ഷെ തലവൻ മസൂദ് അസ്ഹറിന്റെ സഹോദരൻ മൗലാനാ അമർ പറയുന്നതിന്റെ ശബ്ദരേഖ പുറത്തുവന്നു. ഒരു ദേശീയ മാധ്യമമാണ് മൗലാനാ അമറിന്റെ ശബ്ദരേഖ പുറത്തുവിട്ടത്.\nനേരത്തെ പാകിസ്താൻ ഇക്കാര്യം നിഷേധിച്ചിരുന്നെങ്കിലും ഇപ്പോൾ ജെയ്ഷേ മുഹമ്മദ് തന്നെ ഇക്കാര്യം അംഗീകരിക്കുകയാണ്. ജെയ്ഷെയുടെ ബലാക്കോട്ടിലെ പരിശീലന കേന്ദ്രത്തിൽ ഇന്ത്യ വ്യോമാക്രണം നടത്തി എന്ന് തന്നെയാണ് ശബ്ദ സന്ദേശത്തിൽ പറയുന്നത്. അതേസമയം ജെയ്ഷെയുടെ ആസ്ഥാനത്ത് ആക്രമണം നടന്നിട്ടില്ലെന്നും മൗലാനാ അമർ പറയുന്നു.\nകഴിഞ്ഞ വ്യാഴാഴ്ച പെഷവാറിലെ ഒരു പരിപാടിയിൽ മൗലാനാ അമർ സംസാരിക്കുന്ന 14 മിനിട്ട് ദൈർഘ്യമുള്ള ശബ്ദ സന്ദേശമാണ് ഇപ്പോൾ പുറത്ത് വന്നിട്ടുള്ളത്. മൗലാനാ അമർ ആണ് ജമ്മു കശ്മീരിലെയും അഫ്ഗാനിലെയും ജെയ്ഷെ പ്രവർത്തനങ്ങൾക്ക് നേതൃത്വം നൽകുന്നത്. ഇതോടെ ബലാക്കോട്ട് വ്യോമാക്രമണത്തിന് പാക് ആസ്ഥനമായ ഭീകര സംഘടനയുടെ ഏറ്റവും ഉന്നത നേതാക്കളിൽ ഒരാൾ തന്നെ സ്ഥിരീകരണം നൽകിയിരിക്കുകയാണ്.\nജയ്ഷെ മുഹമ്മദിന്റെ താവളത്തിൽ ബോംബാക്രമണം നടന്നതായി തദ്ദേശവാസികളും സ്ഥിരീകരിച്ചിട്ടുണ്ട്. ആക്രമണം നടന്നു മണിക്കൂറുകൾക്കു ശേഷം 35 ഓളം മൃതദേഹങ്ങൾ പ്രദേശത്തുനിന്ന് ആംബുലൻസിൽ പുറത്തേക്കു കൊണ്ടുപോയതായാണു ദൃക്‌സാക്ഷികൾ പറയുന്നത്. താൽക്കാലികമായുണ്ടാക്കിയ കുടിലിൽ 12 പേരാണ് വിശ്രമിച്ചിരുന്നത്. ഇവരിൽ പലരും മുൻപ് പാക്ക് സൈന്യത്തിൽ പ്രവർത്തിച്ചവരായിരുന്നു.\nപ്രാദേശിക ഭരണകൂടത്തിനു വേണ്ടി പ്രവർത്തിക്കുന്ന ഉദ്യോഗസ്ഥനാണു രഹസ്യ വിവരങ്ങൾ പുറത്തുവിട്ടത്. ബോംബാക്രമണം നടന്നു മണിക്കൂറുകൾക്കകം തന്നെ അധികൃതർ സ്ഥലത്തെത്തി. പക്ഷേ പ്രദേശം അപ്പോഴേക്കും സൈന്യം വളഞ്ഞിരുന്നു. പൊലീസ് ഉദ്യോഗസ്ഥരെ പോലും അവർ അകത്തേക്കു കടത്തിവിട്ടില്ല. ആംബുലന്‍സുകളിലുണ്ടായിരുന്ന മെഡിക്കൽ ഉദ്യോഗസ്ഥരുടെ മൊബൈൽ ഫോൺ പോലും സൈന്യം പിടിച്ചുവച്ചതായും ഇയാൾ വെളിപ്പെടുത്തി.


പുഴയിൽ കുളിക്കാൻ ഇറങ്ങിയതിന് വനംവകുപ്പ് വെടിവെച്ച ആദിവാസി യുവാ\nപുഴയിൽ കുളിക്കാൻ ഇറങ്ങിയതിന് വനംവകുപ്പ് വെടിവെച്ച ആദിവാസി യുവാവ് തൂങ്ങിമരിച്ച നിലയിൽ\nKerala | പുൽപ്പള്ളി\nകേരളത്തിൽ വീണ്ടും ആദിവാസി കൊലപാതകം. വയനാട് പുൽപ്പള്ളിയിലാണ് ആദിവാസി യുവാവ് വിനോദ് വീട്ടിനുള്ളിൽ തൂങ്ങിമരിച്ചതായി കണ്ടെത്തിയത്. കഴിഞ്ഞ ദിവസം കന്നാരം പുഴയിൽ കുളിക്കാനിറങ്ങിയ വിനോദിന് നേരെ കർണ്ണാടക വനപാലകർ വെടിയുതിർത്തിരുന്നു. തലനാരിഴയ്ക്കാണ് വിനോദ് രക്ഷപ്പെട്ടിരുന്നത്, തുടർന്ന് ഇന്നലെയാണ് വിനോദ് വീട്ടിനുള്ളിൽ തൂങ്ങി മരിച്ചതായി കാണപ്പെട്ടത്.\nഞായറാഴ്ച വൈകീട്ട് 5.30 ഓടെ ആയിരുന്നു കൂലിപ്പണി കഴിഞ്ഞു വന്ന വിനോദ് കന്നാരം പുഴയിൽ കുളിക്കാൻ ഇറങ്ങിയത്. കുളിക്കുന്നതിന് മുൻപ് പ്രാഥമിക കൃത്യത്തിനായി കുറ്റിക്കാട്ടിൽ ഇരിക്കുമ്പോഴായിരുന്നു കർണ്ണാടക വനപാലകർ വിനോദിന് നേരെ വെടിയുതിർത്തത്.\nവെടിയൊച്ച കേട്ട് നാട്ടുകാർ ഓടിയെത്തിയപ്പോഴേക്കും വനപാലകർ കടന്നു കളഞ്ഞു. വനപാലകരെ ഭയന്ന് വിനോദും ഓടി രക്ഷാപ്പെടാൻ ശ്രമിച്ചു. അതിനിടയിൽ കോളനിക്കടുത്ത പാറയിൽ തട്ടി വീണ് വിനോദിന് പരിക്കേറ്റിരുന്നു. കേരള- കർണ്ണാടക അതിർത്തി പങ്കുവെച്ച് ഒഴുകുന്ന നദിയാണ് കന്നാരം പുഴ. വണ്ടിക്കടവ് ഊര് വാസികൾ പ്രാഥമിക കൃത്യത്തിന് ആശ്രയിച്ച് വരുന്ന പുഴയാണ് ഇത്.\nസംഭവത്തെ തുടർന്ന് നാട്ടുകാർ പ്രതിഷേധവുമായി രംഗത്തെത്തിയിരുന്നു. പുൽപ്പള്ളി പോലീസിൽ പരാതിയും നൽകിയിരുന്നു. വെടിവെയ്പ്പിൽ ഭയന്ന വിനോദ് കഴിഞ്ഞ ദിവസങ്ങളിൽ പുറത്തിറങ്ങാതെ വീട്ടിനകത്ത് തന്നെ കഴിയുകയായിരുന്നു. ഇന്നലെയാണ് വിനോദിനെ തൂങ്ങി മരിച്ചതായി കണ്ടെത്തിയത്.\nഅതേസമയം വനംവകുപ്പ് ഗാർഡിനെ സ്ഥലം മാറ്റിയതായാണ് വിവരം. വനത്തിൽ അതിക്രമിച്ച് കടക്കുവാൻ ശ്രമിച്ചതിനാണ് വെടിയുതിർത്തതെന്ന വാദമാണ് വനംവകുപ്പ് പറയുന്നത്. എന്നാൽ ഈ മേഖലയിലൂടെ വനംവകുപ്പിൻറെ ഒത്താശയയോടെ കള്ളക്കടത്ത് നടത്തുന്ന സംഘങ്ങൾ സജീവമാണെന്ന് കോളനിവാസികൾ സാക്ഷ്യപ്പെടുത്തുന്നു.\nനിരന്തരമായി തുടരുന്ന ആദിവാസി കൊലകൾ സൈനീകവത്കരണത്തെ ആണ് കാണിക്കുന്നതെന്ന് ജനകീയ മനുഷ്യാവകാശ പ്രസ്ഥാനം പുറത്തിറക്കിയ പ്രസ്താവനയിൽ പറഞ്ഞു.


അനിയന്‍മാരുടെ കുതിപ്പ് തുടരുന്നു; രണ്ടാം ഏകദിനത്തില് ഇന്ത്യ എയ്ക്ക് കൂറ്റന് ജയം\nകാര്യവട്ടം ഗ്രീന്‍ഫീല്‍ഡ് സ്റ്റേഡിയത്തില് 138 റണ്‍സിനാണ് ഇന്ത്യ എയുടെ രണ്ടാം ജയം. ആദ്യം ബാറ്റ് ചെയ്ത ഇന്ത്യ ആറ് വിക്കറ്റിന് 303 റണ്‍സെടുത്തപ്പോള് ലയണ്‍സിന്‍റെ ഇന്നിംഗ്സ് 37.4 ഓവറില് 165ല് അവസാനിച്ചു.\nKaryavattom, First Published Jan 25, 2019, 4:51 PM IST\nതിരുവനന്തപുരം: ഇംഗ്ലണ്ട് ലയണ്‍സിനെതിരായ രണ്ടാം ഏകദിനത്തിലും ഇന്ത്യ എയ്ക്ക് തകര്‍പ്പന് ജയം. കാര്യവട്ടം ഗ്രീന്‍ഫീല്‍ഡ് സ്റ്റേഡിയത്തില് 138 റണ്‍സിനാണ് ഇന്ത്യ എയുടെ രണ്ടാം ജയം. ആദ്യം ബാറ്റ് ചെയ്ത ഇന്ത്യ ആറ് വിക്കറ്റിന് 303 റണ്‍സെടുത്തപ്പോള് ലയണ്‍സിന്‍റെ ഇന്നിംഗ്സ് 37.4 ഓവറില് 165ല് അവസാനിച്ചു. ഇന്ത്യക്കായി 92 റണ്‍സും ഒരു വിക്കറ്റുമായി തിളങ്ങിയ ഹനുമാ വിഹാരിയാണ് കളിയിലെ താരം.\nഓപ്പണര് അലക്‌സ് ഡേവീസാണ്(48) ലയണ്‍സ് നിരയിലെ ടോപ് സ്‌കോറര്. ഗ്രിഗറി (39), വില് ജാക്ക്‌സ്(20), ഡാനി ബ്രിഗ്‌സ്(14), ബെന് ഡെക്കട്ട്(12) എന്നിങ്ങനെയാണ് മറ്റ് ലയണ്‍സ് ബാറ്റ്സ്‌മാന്‍മാരുടെ ഉയര്‍ന്ന സ്‌കോര്. കഴിഞ്ഞ മത്സരത്തില് സെ‍ഞ്ചറിയടിച്ച നായകന് സാം ബില്ലിംഗ്‌സ് 12 റണ്‍സിന് മടങ്ങി. മായങ്ക് മര്‍ക്കാണ്ഡേ മൂന്ന് വിക്കറ്റ് വീഴ്‌ത്തിയപ്പോള് അക്ഷാര് പട്ടേലും ശാര്‍ദുല് ഠാക്കൂറും രണ്ട് പേരെ വീതം പുറത്താക്കി. ദീപക് ചഹാറും സിദ്ധാര്‍ത്ഥ് കൗളും ഹനുമാ വിഹാരിയും ഓരോ വിക്കറ്റ് നേടി.\nആദ്യം ബാറ്റുചെയ്ത ഇന്ത്യ ക്യാപ്റ്റന് അജിന്‍ക്യ രഹാനെ (91), ഹനുമ വിഹാരി (92), ശ്രേയസ് അയ്യര് (65) എന്നിവരുടെ അര്‍ധ സെഞ്ചുറികളുടെ കരുത്തില് ആറ് വിക്കറ്റ് നഷ്ടത്തില് 303 റണ്‍സാണ് നേടിയത്. രഹാനെ- വിഹാരി കൂട്ടുക്കെട്ട് 181 റണ്‍സ് കൂട്ടിച്ചേര്‍ത്തു. സാക് ചാപ്പല് ഇംഗ്ലണ്ടിന് വേണ്ടി രണ്ട് വിക്കറ്റ് നേടി. അഞ്ച് ഏകദിനങ്ങളുടെ പരമ്പരയില് ആദ്യ മത്സരം ഇന്ത്യ മൂന്ന് വിക്കറ്റിന് വിജയിച്ചിരുന്നു.\nLast Updated Jan 25, 2019, 4:59 PM IST


Kitex MD Sabu M Jacob on Kizhakkambalam attack: കിഴക്കമ്പലം സംഘര്‍ഷം: തൊഴിലാളികള്‍ക്ക് ആരോ ലഹരി നല്‍കി; സംഭവം യാദൃശ്ചികമെന്ന് കിറ്റക്സ് എംഡി | Indian Express Malayalam\nkitex md sabu m jacob on kizhakkambalam attack\nകിഴക്കമ്പലം സംഘര്‍ഷം: തൊഴിലാളികള്‍ക്ക് ആരോ ലഹരി നല്‍കി; സംഭവം യാദൃശ്ചികമെന്ന് കിറ്റക്സ് എംഡി\nകിറ്റക്സില് ജോലി ചെയ്യുന്ന തൊഴിലാളികള് തമ്മിലാണ് ഇന്നലെ അര്‍ധരാത്രിയോടെ സംഘര്‍ഷമുണ്ടാകുകയും പിന്നീടത് കലാപസമാനമായ സഹചര്യങ്ങളിലേക്ക് എത്തുകയും ചെയ്തത്\nUpdated: December 26, 2021 1:00:12 pm\nകൊച്ചി: കിഴക്കമ്പലത്ത് അന്യസംസ്ഥാന തൊഴിലാളികള് നടത്തിയ ആക്രമണത്തിന് പിന്നില് ലഹരി ഉപയോഗമെന്ന് കിറ്റക്സ് കമ്പനി എംഡി സാബു എം ജേക്കബ്. കിറ്റക്സില് ജോലി ചെയ്യുന്ന തൊഴിലാളികള് തമ്മിലാണ് ഇന്നലെ അര്‍ധരാത്രിയോടെ സംഘര്‍ഷമുണ്ടാകുകയും പിന്നീടത് കലാപസമാനമായ സഹചര്യങ്ങളിലേക്ക് എത്തുകയും ചെയ്തത്.\n“വളരെ യാദൃശ്ചികമായി സംഭവിച്ച ഒരു കാര്യമാണ് ഇന്നലെ നടന്നത്. നാഗാലാന്‍ഡ്, മണിപ്പൂര് എന്നിവിടങ്ങളില് നിന്നെത്തിയ അന്യസംസ്ഥാന തൊഴിലാളികള് ക്രിസ്മസിന്റെ ഭാഗമായി കരോള് നടത്തി. അവരില് ഉള്‍പ്പെട്ട ചിലയാളുകള് അതിനെ എതിര്‍ത്തു. അവര് തമ്മില് സംഘര്‍ഷമുണ്ടായി. തടയുന്നതിനായി സെക്യൂരിറ്റി ഇടപെട്ടെങ്കിലും അദ്ദേഹത്തേയും അവര് ആക്രമിച്ചു,” സാബു ജേക്കബ് പറഞ്ഞു.\n“നിയന്ത്രിക്കാന് കഴിയാത്ത സാഹചര്യത്തിലെത്തിയപ്പോഴാണ് പൊലീസിനെ വിളിച്ചത്. പൊലീസ് വന്നപ്പോള് അവരേയും ഇവര് ആക്രമിച്ചു. ഇവരില് പലരും ലഹരി മരുന്ന് ഉപയോഗിക്കുന്നതായാണ് അന്വേഷണത്തില് നിന്ന് മനസിലാകുന്നത്. ആര്‍ക്കും നിയന്ത്രിക്കാന് പറ്റാത്ത തരത്തിലേക്ക് ചിലര് മാറി. അതാണ് പിന്നീട് വലിയ ആക്രമണത്തിലേക്ക് നയിച്ചത്,” സാബു ജേക്കബ് കൂട്ടിച്ചേര്‍ത്തു.\n“ഇവര്‍ക്കാര്‍ക്കും ക്രിമിനല് പശ്ചാത്തലമുള്ളതായി എനിക്ക് തോന്നിയിട്ടില്ല. വര്‍ഷങ്ങളായി ഇവിടെ ജോലി ചെയ്യുന്നവരാണിവര്. 12 വര്‍ഷമായി അന്യസംസ്ഥാന തൊഴിലാളികളെ ജോലിക്കെടുക്കാന് തുടങ്ങിയിട്ട്. ആദ്യമായിട്ടാണ് ഇത്തരമൊരു സംഭവം. അവിടെ ആരോ ലഹരി എത്തിച്ച് നല്‍കിയിട്ടുണ്ട്. അവരുടെ പ്രവര്‍ത്തികള്‍ക്ക് പിന്നലെ കാരണം അതാണ്,” സാബു ജേക്കബ് വ്യക്തമാക്കി.\nനേരത്തെയും ഇത്തരം സംഭവങ്ങള് നടന്നിട്ടുണ്ട് എന്ന കുന്നത്തുനാട് എംഎല്‍എ പി.വി. ശ്രീനിജന്റെ ആരോപണം സാബു ജേക്കബ് തള്ളി. ” ശ്രീനിജനും ഞാനുമായിട്ടുള്ള പ്രശ്നങ്ങല് എല്ലാവര്‍ക്കും അറിയാം. അദ്ദേഹം എംഎല്‍എ ആയതുമുതല് ഈ കമ്പനി പൂട്ടിക്കാന് നടക്കുകയാണ്. ഇത്തരം ആരോപണങ്ങള്‍ക്ക് മറുപടി പറയേണ്ട വേദിയാണിതെന്ന് തോന്നുന്നില്ല,” സാബു ജേക്കബ് പറഞ്ഞു.\nAlso Read: കിഴക്കമ്പലത്ത് സംഘര്‍ഷം; അന്വേഷിക്കാനെത്തിയ പൊലീസുകാര്‍ക്കും മര്‍ദനം; ജീപ്പ് കത്തിച്ചു\nWeb Title: Kitex md sabu m jacob on kizhakkambalam attack


ചരിത്രം കമ്മ്യൂണിസ്റ്റ്കാരുടേത് കൂടിയാണ്... ചരിത്രം മോദിയെ ഓര്‍മ്മിപ്പിച്ച് സീതാറാം യെച്ചൂരി !! | CPM General Secretary Sitaram Yechuri's speech in Rajyasabha - Malayalam Oneindia\nചരിത്രം കമ്മ്യൂണിസ്റ്റ്കാരുടേത് കൂടിയാണ്... ചരിത്രം മോദിയെ ഓര്‍മ്മിപ്പിച്ച് സീതാറാം യെച്ചൂരി !!\nUpdated: Thu, Aug 10, 2017, 14:28 [IST]\nദില്ലി: സിപിഎം ദേശീയ ജനറല് സെക്രട്ടറി സഖാവ് സീതാറാം യെച്ചൂരി രാജ്യസഭയില് ഇനി ഉണ്ടാവില്ല എന്നത് ജനാധിപത്യ ഇന്ത്യയ്ക്ക് വലിയ നഷ്ടം തന്നെയാണ്. ജനവിരുദ്ധമായ കേന്ദ്രനിലപാടുകള്‍ക്കെതിരെ രാജ്യസഭയില് കരുത്തുറ്റ ശബ്ദമാണ് യെച്ചൂരിയുടേത്. ക്വിറ്റ് ഇന്ത്യ സമരത്തിന്റെ 75ാം വാര്‍ഷികത്തോട് അനുബന്ധിച്ച് രാജ്യസഭയില് യെച്ചൂരി നടത്തിയ ഉജ്ജ്വല പ്രസംഗം സംഘപരിവാറുകാര്‍ക്ക് ചരിത്രത്തെക്കുറിച്ചുള്ള സത്യസന്ധമായ ഓര്‍മ്മപ്പെടുത്തല് കൂടിയാണ്.\nഇപ്പോള് വലിയ ദേശസ്‌നേഹികളെന്ന് അവകാശപ്പെടുന്ന സംഘപരിവാറിന്റെ നേതാക്കള് സ്വാതന്ത്ര്യസമരത്തില് രാജ്യതാല്‍പര്യത്തിന് എതിരെ നിന്നത് ചരിത്രത്തിലെ യാഥാര്‍ത്ഥ്യമാണ്. ഗാന്ധി വധത്തിലെ കറയും സംഘപരിവാറിന്റെ കൈകളില് നിന്നും മായ്ച്ച് കളയാനാവില്ല. ഈ ചരിത്രത്തെ പൊളിച്ചെഴുതാനുള്ള ശ്രമങ്ങള് സംഘപരിവാര് ഇന്ന് നടത്തുന്നുമുണ്ട്.\nഅവയ്ക്കുള്ള മറുപടി കൂടി ആണ് രാജ്യസഭയില് യെച്ചൂരി നടത്തിയ പ്രസംഗം. രാജ്യത്തിന്റെ സ്വാതന്ത്രസമര ചരിത്രത്തിലടക്കം കമ്മ്യൂണിസ്റ്റുകാര് വഹിച്ച പങ്കിനെ കുറിച്ച് യെച്ചൂരി സഭയെ ഓര്‍മ്മപ്പെടുത്തുകയുണ്ടായി. യെച്ചൂരിയുടെ പ്രസംഗം കയ്യടികളോട് കൂടിയാണ് സഭ സ്വീകരിച്ചത്.\nസെല്ലുലാര് ജയിലില് പോകൂ..\nക്വിറ്റ് ഇന്ത്യാ സമരത്തിന്റെ ലക്ഷ്യത്തേയും അതിന് വേണ്ടി പ്രവര്‍ത്തിച്ചവരേയും സ്മരിച്ച് കൊണ്ടാണ് യെച്ചൂരി പ്രസംഗം തുടങ്ങിയത്. നിങ്ങള് ചരിത്രത്തിലേക്ക് നോക്കൂ..സെല്ലുലാര് ജയിലില് പോകൂ. അവിടെ മാര്‍ബിളില് 18 കമ്മ്യൂണിസ്റ്റ്കാരുടെ പേര് കൊത്തിവെച്ചിട്ടുണ്ട് എന്ന് യെച്ചൂരി ഓര്‍മ്മപ്പെടുത്തുന്നു.\nകമ്മ്യൂണിസ്റ്റുകാർ വഹിച്ച പങ്ക്\nമുന് ഇന്ത്യന് പ്രസിഡണ്ടായ ശങ്കര് ദയാല് ശര്‍മ്മ ക്വിറ്റ് ഇന്ത്യ വാര്‍ഷികത്തില് പാര്‍ലമെന്റില് എത്തിയത് ജിഎസ്ടി പാസ്സാക്കാന് ആയിരുന്നില്ല. മറിച്ച് 1942ല് ബ്രിട്ടീഷുകാര്‍ക്കെതിരായ പോരാട്ടത്തിന് തറക്കല്ലിട്ട കമ്മ്യൂണിസ്റ്റുകളെ അഭിനന്ദിക്കാനായിരുന്നു.\nരാജ്യം മുഴുവന് ഒരുമിച്ച് നിന്നതിനാലാണ് ഇന്ത്യയുടെ സ്വാതന്ത്ര്യസമരം വിജയിച്ചത്. അതാണ് നമ്മുടെ സവിശേഷതയും. പ്രധാനമന്ത്രി നരേന്ദ്ര മോദി തന്റെ മന്‍കി ബാത്ത് പ്രസംഗത്തില് പറഞ്ഞത് 1947ല് നമ്മുടെ സ്വപ്‌നം എന്തായിരുന്നുവോ അത് 2022ല് നേടണം എന്നായിരുന്നു.\nവർഗീയത അവസാനിപ്പിക്കാത്തത് എന്തേ\nസ്വാതന്ത്ര്യം നേടിയതിന് പിന്നാലെയാണ് രാജ്യത്ത് വര്‍ഗീയത പടര്‍ന്നും വിഭജനം സംഭവിച്ചതെന്നും യെച്ചൂരി ഓര്‍മ്മപ്പെടുത്തി. രാജ്യത്ത് നിന്നും അകറ്റണമെന്ന് പ്രധാനമന്ത്രി പറഞ്ഞ അതേ വര്‍ഗീയതയെ കുറിച്ചാണ് താനും സംസാരിക്കുന്നത്. എന്തു കൊണ്ട് വര്‍ഗീയത അവസാനിപ്പിക്കാന് സര്‍ക്കാര് ഒന്നും ചെയ്യുന്നില്ലെന്ന് യെച്ചൂരി ചോദിക്കുന്നു.\nഒരിക്കല് രാജ്യത്തെ വിഭജിച്ച വര്‍ഗീയത അതേപടി തിരികെ വന്നിരിക്കുകയാണ്. രാജ്യത്തിന്റെ രക്ഷയ്ക്ക് ആദ്യം വേണ്ടത് ഇന്നത്തെ സാമ്പത്തിക നയം ഒഴിവാക്കുക എന്നതാണ്. ഈ നയം നാടിനെ ദരിദ്രനെന്നും ധനികനെന്നും രണ്ടായി തിരിക്കുന്നതാണ് എന്ന് കണക്കുകള് ചൂണ്ടിക്കാട്ടി യെച്ചൂരി വ്യക്തമാക്കുകയുണ്ടായി.\nമന്‍മോഹന് സര്‍ക്കാരിന്റെ കാലത്ത് ജിഡിപിയുടെ 49 ശതമാനം രാജ്യത്തെ ഒരു ശതമാനത്തിന്റെ കയ്യിലായിരുന്നു എങ്കില് ഇന്നത് 60 ശതമാനത്തിന് അടുത്താണ്. രാജ്യത്തിന്റെ മതനിരപേക്ഷത സംരക്ഷിക്കുകയാണ് വേണ്ടത്. ഇന്ത്യയ്ക്ക് അകത്ത് മറ്റൊരു ഹിന്ദുസ്ഥാനും പാകിസ്ഥാനും സൃഷ്ടിക്കുകയല്ല വേണ്ടതെന്നാണ് സീതാറാം യെച്ചൂരി പ്രസംഗം അവസാനിപ്പിക്കുന്നത്.\nസീതാറാം യെച്ചൂരി രാജ്യസഭയിൽ നടത്തിയ പ്രസംഗം\nsitaram yechuri cpm bjp narendra modi speech video history india സിപിഎം സീതാറാം യെച്ചൂരി രാജ്യസഭ പ്രസംഗം സംഘപരിവാര് നരേന്ദ്ര മോദി ബിജെപി ചരിത്രം\nCPM General Secretary Sitaram Yechuri's speech in Rajyasabha.


സി.പി.എം പ്രതിനിധിയുടെ വീട്ടിൽ ട്യൂഷനെത്തിയ ഒൻപത് വയസ്സുകാരി പീഡിപ്പിക്കപ്പെട്ടു ; കേസ് പിൻവലിക്കാൻ പാർട്ടി സമ്മർദ്ദം\nJanam TV Web Desk May 16, 2019, 06:44 pm IST\nആലപ്പുഴ ; സി.പി.എം പ്രതിനിധിയായ സി.ഡി.എസ് അംഗത്തിന്റെ വീട്ടിൽ ഒൻപത് വയസുകാരി പീഡിപ്പിക്കപ്പെട്ടു. തൃക്കുന്നപ്പുഴ പഞ്ചായത്തിലെ സി.ഡി.എസ് അംഗമായ ബിന്ദുവിന്റെ വീട്ടിൽ ട്യൂഷനു വന്നപ്പോഴായിരുന്നു പീഡനം. ബിന്ദുവിന്റെ ഭർത്താവ് പ്രസാദിനെതിരെ പോക്സോ നിയമപ്രകാരം പൊലീസ് കേസെടുത്തു.\nപഠിക്കാൻ സമർത്ഥയായിരുന്ന വിദ്യാർത്ഥിനിയുടെ സ്വഭാവത്തിൽ മാറ്റങ്ങൾ വന്നതോടെ ക്ലാസ് ടീച്ചർ കൗൺസിലിംഗ് നടത്തി . തുടർന്നാണ് ട്യൂഷൻ ക്ലാസിൽ വച്ച് പീഡിപ്പിക്കപ്പെട്ടതായും , പുറത്ത് പറഞ്ഞാൽ കൊല്ലുമെന്ന് ഭീഷണിപ്പെടുത്തിയതായും കുട്ടി പറഞ്ഞത് .തുടർന്ന് അദ്ധ്യാപിക വിവരം രക്ഷകർത്താക്കളെ അറിയിക്കുകയായിരുന്നു\nഎന്നാൽ കുട്ടിയുടെ ഭാവി ഓർത്ത് ആദ്യം പരാതി നൽകാൻ രക്ഷിതാക്കൾ മടിച്ചെങ്കിലും കുട്ടിയെ ഉപദ്രവിച്ച പ്രസാദിന്റെ ഭാര്യയും, സി .പി എം പ്രവർത്തകയുമായ ബിന്ദുവും, മകളും സി.പി.എം വനിത പ്രവർത്തകരുമായെത്തി കുട്ടിയേയും മാതാവിനെയും അക്രമിക്കുകയും ആക്ഷേപിക്കുകയും ചെയ്തു . ഇതേ തുടർന്നാണ് പരാതി നൽകിയത്.\nപരാതി പിൻവലിക്കാൻ സമ്മർദ്ദം സിപിഎം നേതാക്കൾ സമ്മർദ്ദം ചെലുത്തിയതായും കുട്ടിയുടെ അമ്മ പറഞ്ഞു .


വരിയുടച്ച വാക്കുകള്: ശില്പം\nഎഴുതിയത് സജീവ് കടവനാട് സമയം October 21, 2007\nജീവന്റെ ചൂടുള്ള ശില്പി തന് നിണമാദ്യം\nഈ വരികള് കുറച്ചൂടെ നന്നാക്കാമോ എന്നു നോക്കൂ. നിണം ആവര്‍ത്തന(വിരസം).\nപിന്നെ സിമി പറഞപോലെ...ഒന്നു ശ്രദ്ധിച്ചാല്\nകിനാവേ നല്ല വരികള്...\n• വരമ്പു ചാരി നട്ടാല് ചുവരു ചാരിയുണ്ണാം\nഒരു ദുരന്തം തന്നെയാണിത്.\nവായിച്ചവര്‍ക്കും അഭിപ്രായം പറഞ്ഞവര്‍ക്കും നന്ദി. വൈല്‍ഡ് ക്യാറ്റേ കുത്തിട്ട് വാക്ക് ചേര്‍ത്താല് കുത്തുവാക്കാകുമോ?:)


KERALA STUDENTS UNION,KSU KERALA STUDENTS UNION , KSU: നാടിന്റെ നന്മയ്ക്കുവേണ്ടി\nരാജീവ്ഗാന്ധി ഇന്‍സ്റ്റിറ്റിയൂട്ട് ഓഫ് ഡെവലപ്‌മെന്റ് സ്റ്റഡീസിന്റെ ആഭിമുഖ്യത്തില് നാലുദിവസമായി തിരുവനന്തപുരത്ത് സംഘടിപ്പിച്ച കേരള വികസന കോണ്‍ഗ്രസില് ഉയര്‍ന്നുവന്ന മുഖ്യനിഗമനങ്ങളും ശുപാര്‍ശകളും\n* ത്വരിതഗതിയിലുള്ളതും സുസ്ഥിരവുമായ സാമ്പത്തിക വികസനം നേടുകയും വികസനത്തിന്റെ ഗുണഫലങ്ങള് ദരിദ്രരിലും സാധാരണക്കാരിലും എത്തിക്കുകയും വേണം. ഇതു വഴി മനുഷ്യമുഖമുള്ള വികസനം നേടുകയാണു ലക്ഷ്യം. അടുത്ത പത്തുവര്‍ഷം കൊണ്ട് കേരളത്തെ ഇന്ത്യയിലെ ഇതരസംസ്ഥാനങ്ങളുടെ മുന്‍നിരയിലെത്തിക്കുകയാണ് ലക്ഷ്യം.\n*മിശ്രസമ്പദ്ഘടനയുടെ ചട്ടക്കൂട് നിലനിര്‍ത്തുകയും കമ്പോള ഇടപെടല് തുടരുകയും പൊതുമേഖലാ സ്ഥാപനങ്ങളെ സംരക്ഷിക്കുകയും എല്ലാവിധ ജനക്ഷേമപദ്ധതികള് വിപുലീകരിക്കുകയും വികസനരംഗത്ത് സര്‍ക്കാര് കൂടുതല് ഇടപെടുകയും ചെയ്യണം.\n*വന്‍തോതിലുള്ള മൂലധനനിക്ഷേപം നടത്താന് അനുകൂലമായ നയങ്ങളും ഭരണനടപടികളും അന്തരീക്ഷവും സൃഷ്ടിക്കണം. (ജനങ്ങളുടെ നിക്ഷേപം, പൊതുസ്വകാര്യ പങ്കാളിത്തം, കോര്‍പ്പറേറ്റ് നിക്ഷേപം, സഹകരണനിക്ഷേപം, എന്.ആര്.ഐ. നിക്ഷേപം, വിദേശ നിക്ഷേപം, ബി.ഒ.ടി, പ്രത്യേക സാമ്പത്തികമേഖല തുടങ്ങിയവ)\n*വികസനപ്രോജക്ടുകള്‍ക്ക് പൊതുധാരണയുണ്ടാകണം. ഭരണപക്ഷവും പ്രതിപക്ഷവും തമ്മില് പൊതുധാരണയുണ്ടാക്കാന് പ്രാപ്തമായ സ്ഥിരമായ ഒരു സംവിധാനം രൂപീകരിക്കണം.\n*വന്‍കിട നിക്ഷേപ പദ്ധതികളുടെ അനുമതി, നടത്തിപ്പ്, ബി.ഒ.റ്റി. അടിസ്ഥാനത്തില് നിര്‍മ്മിക്കുന്ന പബ്ലിക് യൂട്ടിലിറ്റി സര്‍വ്വീസുകള്, പരിസ്ഥിതി ആഘാതങ്ങള്, മറ്റു അനുകൂലവും പ്രതികൂലവുമായ ഘടകങ്ങള് പരിശോധിക്കാനും അനുമതി നല്‍കാനും റഗുലേറ്ററി കമ്മീഷന് രൂപീകരിക്കണം. പൊതുതാത്പര്യം സംരക്ഷിച്ചു സുതാര്യമായി മാത്രമേ പദ്ധതികള് നടപ്പിലാക്കാവൂ.\n*പ്രാദേശിക നിക്ഷേപപദ്ധതികള് നടപ്പിലാക്കുന്നതിന് രാഷ്ട്രീയസമവായം സൃഷ്ടിക്കാന് ഭരണപ്രതിപക്ഷ രാഷ്ട്രീയ പാര്‍ട്ടികളും തദ്ദേശസ്വയംഭരണ സ്ഥാപനങ്ങളുടെ പ്രതിനിധികളെയും പദ്ധതിമൂലം ദോഷം അനുഭവിക്കേണ്ടി വരുന്നവരുടെ പ്രതിനിധികളും നിക്ഷേപകരുടെ പ്രതിനിധികളും ഉള്‍പ്പെട്ട ഒരു പ്രാദേശികതല സമിതികള് രൂപീകരിക്കണം.\n*വിതരണത്തിലൂന്നിയ ദാരിദ്ര്യനിര്‍മ്മാര്‍ജ്ജന നയങ്ങളില് നിന്നും ദരിദ്രരെ സാമ്പത്തികമായി ശാക്തീകരിക്കുന്നതിന് വേണ്ട നയസമീപനങ്ങള് ആവിഷ്‌കരിക്കണം. ദരിദ്രര്‍ക്ക് വരുമാനാധിഷ്ഠിത ആസ്തികള് ലഭ്യമാക്കി സാമ്പത്തികമായി ശാക്തീകരിക്കണം.\n*കര്‍ഷകത്തൊഴിലാളികള്‍ക്കു കൃഷിഭൂമി ലഭ്യമാക്കാന് സംവിധാനം സൃഷ്ടിക്കണം. സാമ്പത്തിക വിതരണം ദരിദ്രരിലെത്താന് തടസ്സമായ ഘടകങ്ങള് നീക്കാന് നയപരിപാടികള് രൂപീകരിക്കണം.\n*ഭൂമി ഇല്ലാത്തവര്‍ക്ക് ഭവനം നിര്‍മ്മിക്കാന് സര്‍ക്കാര് ഭൂമി വാങ്ങി നല്‍കുന്ന പദ്ധതിക്ക് രൂപം നല്‍കണം.\n*നിലവിലുള്ള എല്ലാ കേന്ദ്രസംസ്ഥാന ദാരിദ്ര്യനിര്‍മ്മാര്‍ജ്ജന പദ്ധതികളും ഏകോപിപ്പിച്ചുകൊണ്ട് കാര്യക്ഷമമായും സമയബന്ധിതമായും നടപ്പിലാക്കണം.\n*സാമൂഹ്യസുരക്ഷ പെന്‍ഷനുകള് പ്രതിമാസം കൃത്യമായി വിതരണം ചെയ്യുവാനുള്ള ഭരണഘടനാ നടപടികള് സ്വീകരിക്കണം.\n*എല്ലാ ബി. പി. എല്. കുടുംബങ്ങള്‍ക്കും കക്കൂസ്, കുടിവെള്ളം, വൈദ്യുതി എന്നിവ ലഭ്യമാക്കാനും നടപടികള് സ്വീകരിക്കണം.\n*വാര്‍ഷികപദ്ധതി കാര്യക്ഷമമായും സമയബന്ധിതമായും നടപ്പിലാക്കി ജനങ്ങള്‍ക്ക് പ്രയോജനം ലഭ്യമാക്കാനുള്ള ഇച്ഛാശക്തി ഭരണനേതൃത്വം കാണിക്കണം. ഇതിന് അനുസൃതമായി സിവില് സര്‍വ്വീസ് ശക്തിപ്പെടുത്തണം. അഴിമതിരഹിതവും കാര്യക്ഷമവും സുതാര്യവുമായ ഭരണസംവിധാനം ഇതിനുവേണ്ടി സൃഷ്ടിക്കണം.ഇതിനായി ഇ.ഗവേണന്‍സ് ഉള്‍പ്പെടെയുള്ള സാങ്കേതികവിദ്യ പ്രയോജനപ്പെടുത്തണം.\n*കേന്ദ്രാവിഷ്‌കൃത പദ്ധതികള്‍ക്കുള്ള ധനസഹായം നഷ്ടപ്പെടുത്താതെ സമയബന്ധിതമായി നടപ്പിലാക്കുവാനുള്ള സംവിധാനം സൃഷ്ടിക്കണം.\n*ജില്ലാതലത്തില് നടപ്പിലാക്കുന്ന വികസന പദ്ധതികളുടെ നടത്തിപ്പിന്റെ കാര്യക്ഷമമായ മേല്‍നോട്ടം വഹിക്കാന് ഒരു ജില്ലാ വികസന കമ്മീഷണര് തസ്തികയും ഭരണസംവിധാനവും പുതുതായി സൃഷ്ടിക്കണം.\n*കേന്ദ്രസര്‍ക്കാര് നടപ്പിലാക്കി വരുന്ന യുണിക് ഐഡി. (യു.ഐഡി.) കേരളത്തില് എത്രയും വേഗം നടപ്പിലാക്കണം.\n*വയനാട്, ഇടുക്കി, കാസര്‍ഗോഡ്, മലപ്പുറം മുതലായ പിന്നാക്ക ജില്ലകളുടെ വികസനത്തിന് പ്രത്യേക വികസന പദ്ധതികള് രൂപീകരിക്കണം.\n*തീരപ്രദേശങ്ങളിലെ അടിസ്ഥാന സൗകര്യവികസനത്തിന് പ്രത്യേക പദ്ധതി തയ്യാറാക്കണം (കുടിവെള്ളം, മാലിന്യനിര്‍മ്മാര്‍ജ്ജനം, റോഡ്, വൈദ്യുതി, മമുതലായവ).\n*മദ്യപാനം, മയക്കുമരുന്ന് മുതലായ സാമൂഹ്യതിന്മകള് നിരുത്സാഹപ്പെടുത്താന് ബോധവല്‍ക്കരണ പരിപാടികള് സ്വീകരിക്കണം.\n*മണല്, ലോട്ടറി, മരുന്ന്, ഭൂമി, വ്യാജമദ്യം എന്നിവയില് ഏര്‍പ്പെട്ടിട്ടുള്ള മാഫിയകളെ നിയന്ത്രിക്കുവാന് നിയമനിര്‍മ്മാണം നടത്തി കര്‍ശനനടപടികള് സ്വീകരിക്കണം.\n*ചെറുപ്പക്കാരെ തൊഴില് ചെയ്യാന് പ്രാപ്തരാക്കുന്ന തൊഴിലധിഷ്ഠിത വിദ്യാഭ്യാസം വ്യാപകമായി തുടങ്ങണം.\n*ചെറുപ്പക്കാരെ ഉത്പാദകരും വ്യവസായികളും നിക്ഷേപകരുമാക്കി മാറ്റാന് സഹായകരമായ വിദ്യാഭ്യാസ സമ്പ്രദായം ആവിഷ്‌കരിക്കണം.\n*വിദേശത്ത് ജോലി ചെയ്യുന്നവരുടെ ക്ഷേമം ഉറപ്പാക്കാനും തൊഴില് പീഡനങ്ങളില് നിന്നും സംരക്ഷിക്കാനും നടപടികള് സ്വീകരിക്കണം.\n*വിദേശത്തു തൊഴില് ചെയ്യുന്നവര്‍ക്ക് തിരിച്ചു വന്നാല് ജീവിക്കാന് സഹായകരമായ ഇന്‍ഷ്വറന്‍സ്, പെന്‍ഷന് പദ്ധതികള് രൂപീകരിക്കണം.\n*തൊഴില് നഷ്ടപ്പെട്ട് നാട്ടില് വരുന്നവര്‍ക്ക് തൊഴില് ചെയ്യാന് സഹായം നല്‍കണം.\n*പ്രവാസികളുടെ സമ്പാദ്യവും തൊഴിലും ഉപയോഗപ്പെടുത്തി ഉത്പാദന സേവന സംരംഭങ്ങള് തുടങ്ങാന് ആനുകൂല നയങ്ങള് സ്വീകരിക്കണം.\n*ഭൂമിയുടെ രേഖ സംബന്ധിച്ച റിക്കാര്‍ഡുകള് പുതുക്കുകയും ഭൂമി വിനിയോഗം കാര്യക്ഷമമായി നടപ്പിലാക്കുകയും സര്‍ട്ടിഫിക്കറ്റുകളും രേഖകളും അപേക്ഷ കിട്ടി ഇരുപത്തിനാലു മണിക്കൂറിനകം നല്‍കുവാനുള്ള നടപടികളും സ്വീകരിക്കണം.\n*വികസന ആവശ്യങ്ങള്‍ക്ക് ഭൂമി ഏറ്റെടുക്കുമ്പോള് ഭൂമി നഷ്ടപ്പെടുന്നവര്‍ക്കു നല്‍കുന്ന വില കമ്പോളാടിസ്ഥാനത്തില് നിര്‍ണ്ണയിക്കുകയും പുനരധിവാസം നടത്തുകയും ഏറ്റെടുത്ത ഭൂമിയുടെ ഉടമസ്ഥര്‍ക്കു ദീര്‍ഘകാലാടിസ്ഥാനത്തില് ഗുണം ലഭ്യമാക്കുവാനുള്ള നടപടികളും സ്വീകരിക്കണം. പ്രത്യേക സാമ്പത്തികമേഖലയ്ക്കു ഭൂമി ഏറ്റെടുക്കുമ്പോള് ഉത്പാദനപരമായ കൃഷിഭൂമി ഒഴിവാക്കണം.\n*പരിസ്ഥിതിയും വികസനവും സമന്വയിപ്പിച്ചു കൊണ്ടു വികസനപ്രോജക്ടുകള് ഏറ്റെടുക്കും.\n*ഭൂമിയുടെ ഊഹക്കച്ചവടം നിയന്ത്രിക്കുകയും കൃത്രിമമായി ഭൂമിയുടെ വില ഉയര്‍ത്തുന്ന രീതി അവസാനിപ്പിക്കുവാനുള്ള നിയമ-ഭരണപരമായ നടപടി സ്വീകരിക്കണം.\n*ജലസ്രോതസ്സുകളുടെ അനിയന്ത്രിതമായ ഉപയോഗം നിയന്ത്രിക്കുന്നതിനും ജലസംരംക്ഷണത്തിനും വാട്ടര് റഗുലേറ്ററി കമ്മീഷന് രൂപീകരിക്കണം. ജലവിഭവശേഷിയെപ്പറ്റി സമഗ്രവും വിശദവുമായ മാസ്റ്റര് പ്ലാന് തയ്യാറാക്കണം.\n*കുടിവെള്ളം, മാലിന്യനിര്‍മ്മാര്‍ജ്ജനം, ഭക്ഷ്യഉത്പാദനം എന്നിവയില് ഓരോ തദ്ദേശസ്ഥാപനവും സ്വയംപര്യാപ്തമാകുവാന് പ്രാപ്തമാക്കണം.\n*കൂടുതല് അധികാരങ്ങളും ചുമതലകളും മൂലധനവും നല്‍കി തദ്ദേശഭരണ സ്ഥാപനങ്ങളെ ശക്തിപ്പെടുത്തണം. ചുമതലകള് നിര്‍വ്വിക്കുവാനാവശ്യമായ ഉദ്യോഗസ്ഥരെ പുനര്‍വിന്യാസത്തിലൂടെയും പുതിയ തസ്തികകള് സൃഷ്ടിച്ചും ലഭ്യമാക്കണം.\n*വ്യക്തവും ഉത്പാദനപരവുമായ പ്രോജക്ടുകള് തയ്യാറാക്കി കേന്ദ്രസഹായം വാങ്ങുവാനുള്ള ഒരു പ്രത്യേക മെഷിനറി സൃഷ്ടിക്കണം.\n*പൊതുവിതരണ സംവിധാനം ശക്തിപ്പെടുത്തുകയും പൊതുവിതരണ ഏജന്‍സികളെ ഏകോപിപ്പിക്കുകയും ചെയ്യും.\n*റോഡ്, ജലം, റെയില്, വ്യോമയാനം എന്നിവയെ ഏകോപിപ്പിച്ചുകൊണ്ടു കേരളത്തിന് ഒരു സമഗ്ര ഗതാഗത മാസ്റ്റര് പ്ലാന് തയ്യാറാക്കണം.\n*പട്ടികജാതി/പട്ടികവര്‍ഗ്ഗ വിഭാഗങ്ങളുടെയും പിന്നാക്കവിഭാഗങ്ങളുടെയും മുന്നോക്കക്കാരിലെ പാവപ്പെട്ടവരുടെയും തൊഴിലും വരുമാനവും വര്‍ദ്ധിപ്പിക്കുവാന് വ്യക്തവും ദീര്‍ഘവീക്ഷണവുമുള്ള പ്രത്യേക പരിപാടി ആസൂത്രണം ചെയ്തു നടപ്പിലാക്കണം.\n*മുഖ്യമന്ത്രി അടക്കമുള്ള മന്ത്രിമാരുടെ എല്ലാ വിവേചനാധികാരങ്ങളും കോട്ടാ സമ്പ്രദായവും നിറുത്തല് ചെയ്യണം.\n*ആരോഗ്യരംഗത്തെ ചികിത്സാചെലവുകള് വര്‍ദ്ധിച്ചുവരുന്ന സാഹചര്യം കണക്കിലെടുത്തു എല്ലാ വിഭാഗം ജനങ്ങള്‍ക്കും കമ്മ്യൂണിറ്റി ഹെല്‍ത്ത് ഇന്‍ഷ്വറന്‍സ് ഏര്‍പ്പെടുത്തണം.\n*കൃഷി വാണിജ്യാടിസ്ഥാനത്തിലാക്കി ശാസ്ത്രീയമാക്കുകയും കൃഷി ജോലികളെല്ലാം യന്ത്രവല്‍ക്കരിക്കുകയും ചെയ്യുന്ന തരത്തില് ഒരു കാര്‍ഷിക പാക്കേജ് തയ്യാറാക്കണം. വിളവെടുപ്പു ടെക്‌നോളജി വ്യാപിപ്പിക്കണം. മൂല്യവര്‍ദ്ധിത കാര്‍ഷികവിളകളും ജൈവകൃഷിയിലൂടെ വ്യാപിപ്പിക്കണം. ജൈവവളങ്ങളുടെ ഗുണനിലവാരം ഉറപ്പാക്കുന്നതിനുള്ള സംവിധാനം സൃഷ്ടിക്കുകയും രാസകീടനാശിനികളുടെ ഉപയോഗം നിരുത്സാഹപ്പെടുത്തി ജൈവകീടനാശിനികള് ഉപയോഗിക്കുവാന് കൃഷിക്കാരെ പ്രോത്സാഹിപ്പിക്കുകയും ഇവയുടെ ലഭ്യത ഉറപ്പാക്കുകയും വേണം.\n*സംസ്ഥാനത്ത് ശാസ്ത്രഗവേഷണസ്ഥാപനങ്ങളുടെ പ്രവര്‍ത്തനം വിലയിരുത്തുന്നതിനും ഗുണമേന്മ ഉറപ്പുവരുത്തുന്നതിനുമായി ഒരു സമിതി രൂപീകരിച്ച് വിദഗ്ധരായ ശാസ്ത്രജ്ഞരെ ആകര്‍ഷിക്കണം.\n*കാലാവസ്ഥാവ്യതിയാനം മൂലം ഉണ്ടാകുന്ന പ്രത്യാഘാതങ്ങള് നേരിടുന്നതിന് കേരളത്തിന് ഗുണകരമായ ഒരു സമഗ്രപദ്ധതി ശാസ്ത്രവിദഗ്ധരെ ഉള്‍പ്പെടുത്തി തയ്യാറാക്കണം.\n*ദുരന്തനിവാരണ നിയമം രൂപീകരിച്ച് നയരൂപീകരണം നടത്തുകയും ചെയ്യണം.\n*മണല്‍ക്ഷാമം പരിഹരിക്കുന്നതിനും നദികളുടെ സംരക്ഷണത്തിനും ആവശ്യമായ നടപടികള് സ്വീകരിച്ചുകൊണ്ട് ന്യായവിലകേന്ദ്രങ്ങള് വഴി മണല് ലഭ്യമാക്കണം.\n*സംസ്ഥാനം പരിസ്ഥിതി ആഘാതപഠന കമ്മിറ്റി രൂപീകരിക്കണം\n*നിലവിലുള്ള വനം സംരക്ഷിക്കുന്നതിനൊപ്പം കണ്ടല്‍ക്കാട് അടക്കമുള്ള വനത്തിനു പുറത്തുള്ള ജൈവവൈവിദ്ധ്യപ്രദേശങ്ങള് സംരക്ഷിക്കണം.\n*കേരളത്തിലേയ്ക്കു വരുന്ന വിദേശ വിനോദസഞ്ചാരികളുടെ എണ്ണം അടുത്ത ദശകത്തില് മൂന്നിരട്ടി ആക്കി വര്‍ദ്ധിപ്പിക്കുവാന് ലക്ഷ്യമിട്ടുകൊണ്ട് സമഗ്രമായൊരു വിനോദസഞ്ചാര മാസ്റ്റര് പ്ലാന് തയ്യാറാക്കണം.\n*നദീസംരക്ഷണം ഉറപ്പാക്കുന്നതിന് ജനകീയസ്വഭാവത്തോടെ നദീതട അതോറിറ്റികള് രൂപീകരിക്കണം. നശിച്ചുകൊണ്ടിരിക്കുന്ന ജലസേചനപദ്ധതികള് സംരക്ഷിക്കുന്നതിനും ഉപയോഗപ്രദമാക്കുന്നതിനും കാര്‍ഷികപങ്കാളിത്തജലസേചനമാനേജ്‌മെന്റ് നടപ്പിലാക്കണം.*ദേശീയ പാതയുടെ വീതി കേന്ദ്രസര്‍ക്കാര് നിര്‍ദ്ദേശിക്കുന്നതുപോലെ 45 മീറ്റര് ആക്കണം. കേരളത്തിലെ റോഡുകളുടെ നിര്‍മ്മാണം കേന്ദ്രഗവണ്മെന്റ് നിയമം അനുസരിച്ചുള്ള നിലവാരത്തില് ആയിരിക്കണം.


ഉർത്വുഗ്റുൽ ബിൻ സുലൈമാൻ ഷാ\nപതിമൂന്നാം നൂറ്റാണ്ടിൽ ജീവിച്ച സർജ്‌ജുക്ക് തുർക്കി ഗോത്ര തലവനാണ് (ബേ) ഉർത്വുഗ്റുൽ ഖാസി.ഖാസി എന്ന തുർക്കിഷ് വാക്കിന്റെ അർത്ഥം യോദ്ധാവ് എന്നാണ്.ഖുവാരിസ്മ് പ്രദേശവാസിയായ ഖായീ ഗോത്രത്തിലെ അംഗമായിരുന്നു അദ്ദേഹം. ഗോത്ര തലവൻ സുലൈമാൻ ഷാ (കുന്ദോസ് അൽബ്) ഉർത്വുഗ്റുലിന്റെ പിതാവ് ആയിരുന്നു . ബാഗ്ദാദ് തകർത്ത മംഗോളുകളുടെ ആക്രമണ ഭീഷണി കാരണം സുലൈമാൻ ഷാ തന്റെ ഗോത്രവുമായി നാടോടികളായി അലയുന്ന സമയം മുസ്ലിം ആത്മീയാചാര്യൻ ഇബ്ൻ അറബി യുമായുള്ള അവിചാരിതമായി പരിചയപ്പെടാനിടയായി\nബാഗ്‌ദാദ് , സ്പൈൻ പട്ടണങ്ങളിലെ ഇസ്‌ലാമിക ഭരണം അവസാനിച്ചതിൽ വ്യസനിച്ചും യൂറോപ്പിൽ നിന്നുമുള്ള സേനയെ തടയിടാൻ കരുത്തുറ്റ ഇസ്‌ലാമിക ഭരണം സ്ഥാപിക്കുവാനായും ഇബ്ൻ അറബി സുലൈമാൻ ഷായെയും, ഉർത്വുഗ്റുലിനെ പ്രേരിപ്പിക്കുകയും രംഗത്തിറക്കുകയും ചെയ്തു. സുലൈമാൻ ഷാ മരണപ്പെട്ടതിനെ തുടർന്ന് അധികാരമേറ്റെടുത്ത ഉർത്വുഗ്റുൽ സുൽത്താൻ അലാവുദ്ധീനെ സഹായിച്ചതിന് പ്രത്യുപകാരമായി ബൈസന്റൈൻ സാമ്രാജ്യത്തിന്റെ ഇടയിലുള്ള പ്രദേശം പതിച്ചു കിട്ടി. യക്കീശഹ്ർ, ബിലാജിക്, കോതാഹിയ എന്നീ പ്രദേശങ്ങൾ ഉൾക്കൊള്ളുന്ന ഇന്നത്തെ അങ്കാറക്കു സമീപമുള്ള 2000 ച.കി.മീ. വിസ്തീർണം മാത്രമുള്ള ഈ പ്രദേശം കേന്ദ്രമാക്കിയാണ് . ഉർത്വുഗ്റുലിന്റെ മരണ ശേഷം മകൻ ഉസ്മാൻ ഒന്നാമൻ ഓട്ടോമൻ സാമ്രാജ്യ സ്ഥാപനത്തിന് തുടക്കം കുറിക്കുന്നത്.AD 1280 ലായിരുന്നു ഉർത്വുഗ്റുലിന്റെ മരണം.\nഇബ്നു അറബിയുടെ അക്ബരിയ്യ താരീഖ പിന്തുടർന്ന ഉർത്വുഗ്റുൽ സൂഫി പോരാളികളിൽ പ്രമുഖ വ്യക്തിത്വമായും എണ്ണപ്പെടുന്നു . അകബരിയ്യ സൂഫികളിൽ പ്രമുഖനും, ഓട്ടോമൻ രാജവംശ സ്ഥാപക ആസൂത്രകനുമായ ശൈഖ് ഇദ്‌ബലി ഇദ്ദേഹത്തിന്റെ സതീർഥ്യനാണ്. 2014 മുതൽ ഡ്രിൽസ് ഉർത്വുഗ്റുൽ എന്ന പേരിൽ തുർക്കിഷ് ചാനൽ ടി.ആർ.ടി ഉർത്വുഗ്റുലിന്റെ ജീവചരിത്രം സീരിയലായി പ്രദർശിപ്പിച്ചു വരുന്നു . തുർക്കിയിലും സമീപ രാജ്യങ്ങളിലും ഏറ്റവും പ്രചാരമുള്ള സീരിയലാണിത്.\n"https://ml.wikipedia.org/w/index.php?title=ഉർത്വുഗ്റുൽ&oldid=2887350" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:49,4ഒക്ടോബർ 2018.


ഹൈക്കോടതി ജഡ്ജിക്കെതിരെ ഫേസ്ബുക്കില് വിമര്‍ശനം; വീട്ടമ്മ അറസ്റ്റില്\nWednesday 22nd November 2017 10:59am\nചെന്നൈ: ഫേസ്ബുക്കിലൂടെ മദ്രാസ് ഹൈക്കോടതി ജഡ്ജിയ്‌ക്കെതിരെ വിമര്‍ശനമുന്നയിച്ച വീട്ടമ്മ അറസ്റ്റിലായി. സാമൂഹിക വിഷയങ്ങളില് പ്രതികരിക്കുന്ന വെല്ലൂര് സ്വദേശിയായ മഹാലക്ഷ്മിയാണ് അറസ്റ്റിലായത്.\nമദ്രാസ് ഹൈക്കോടതി ജസ്റ്റിസ് എന് കിരുബകരന് സ്‌കൂള് അധ്യാപകര്‍ക്കെതിരെ നടത്തിയ പരാമര്‍ശങ്ങളെ അധികരിച്ചാണ് മഹാലക്ഷ്മി ഫേസ്ബുക്കില് പോസ്റ്റ് ചെയ്തത്. ഏഴാം ശമ്പളക്കമ്മീഷന് നടപ്പാക്കണമെന്ന് ആവശ്യപ്പെട്ടു കൊണ്ടായിരുന്നു അധ്യാപകര് സമരം നടത്തിയിരുന്നത്.\nAlso Read: ഗുജറാത്ത് മുഖ്യമന്ത്രിയുടെ ആസ്തിയില് മൂന്ന് വര്‍ഷത്തിനിടെ 21 ശതമാനം വര്‍ധന\nഎന്നാല് അധ്യാപകര് ഇത്തരത്തില് ക്ലാസ്സ് ബഹിഷ്‌കരിച്ചുകൊണ്ട് സമരങ്ങളില് എര്‍പ്പെടുന്നതുകൊണ്ടാണ് നീറ്റ് പരീക്ഷകളില് സര്‍ക്കാര് സ്‌കൂളിലെ കുട്ടികളില് ഭൂരിഭാഗം പേരും ഇല്ലാത്തതിന് കാരണമെന്നാണ് ജഡ്ജി വിമര്‍ശിച്ചത്. മാത്രമല്ല അധ്യാപകര് തങ്ങളുടെ ഉത്തരവാദിത്തം മറക്കരുതെന്നും അത് കൃത്യമായി നിറവേറ്റണമെന്നും അദ്ദേഹം പരസ്യമായി വിമര്‍ശിച്ചു.\nഈ പ്രസ്താവനയ്ക്കെതിരെയാണ് മഹാലക്ഷ്മി ഫേസ്ബുക്കിലൂടെ പ്രതികരിച്ചത്. ജഡ്ജിയുടെ പേരും, വ്യക്തിഗത വിവരങ്ങളും ഉള്‍പ്പെടുത്തികൊണ്ടായിരുന്നു പ്രതികരണം രേഖപ്പടുത്തിയത്. കരുണാനിധിയേയും, ഡി.എം.കെ.യും പരസ്യമായി പിന്തുണയ്ക്കുന്ന മഹാലക്ഷ്മി ഇപ്പോഴത്തെ ഗവണ്‍മെന്റിനെതിരെ ശക്തമായി വിമര്‍ശനം നടത്താറുണ്ട്.\nWednesday 23rd May 2018 11:56am\nഅഭിഭാഷകവൃത്തിയിപ്പോള് ഏറ്റവും തരംതാണ നിലയില്; അഭിഭാഷകരുടെ ലക്ഷ്യം സ്വന്തം കീശ വീര്‍പ്പിക്കല് മാത്രമെന്നും മദ്രാസ് ഹൈക്കോടതി\nFriday 16th February 2018 9:01am


മാർഗഴി മഹോത്സവത്തിൽ മൃദംഗമേള അരങ്ങേറി – IRINJALAKUDALIVE.com\nമാർഗഴി മഹോത്സവത്തിൽ മൃദംഗമേള അരങ്ങേറി\nഇരിങ്ങാലക്കുട : മാർഗഴി മഹോത്സവത്തിൽ കുരുന്നുകൾ അവതരിപ്പിച്ച മൃദംഗമേള ശ്രദ്ദേയമായി. നീലകണ്‌ഠ ശിവൻ കൾച്ചറൽ അക്കാദമിയുടെ ആഭിമുഖ്യത്തിൽ ചെന്നെയിൽ മാർഗഴി ഉത്സവ് 2018ലാണ് ഇരിങ്ങാലക്കുട കൊരമ്പ് മൃദംഗ കളരിയിലെ വിദ്യാർത്ഥികൾ മൃദംഗമേള അവതരിപ്പിച്ചത് ശ്രദ്ദേയമായത്. കർണ്ണാടക സംഗീത ലോകത്തെ പ്രശസ്തർ പങ്കെടുത്ത മാർഗഴി മഹോത്സവത്തിൽ4മുതൽ 14 വയസ്സുവരെയുള്ള 40 ഓളം വിദ്യാർത്ഥികളാണ് മൃദംഗമേള അവതരിപ്പിച്ചത്. അരുൺ വിഗുവരസിദ്ധിവിനായക കോവിലിലും മൃദംഗമേള അവതരിപ്പിച്ചു. അതോടൊപ്പം തന്നെ അതുല്യകൃഷ്‌ണ, ദേവൂട്ടി, എന്നിവർ ഭരതനാട്യവും വൈക്കം അനിൽകുമാർ അവതരിപ്പിച്ച സംഗീതക്കച്ചേരിയും ഉണ്ടായിരുന്നു. ഒന്നര മണിക്കൂർ നീണ്ടുനിന്ന പരിപാടിക്ക് വിക്രമൻ നമ്പൂതിരി നേതൃത്വം നൽകി.


5 free alternatives to Microsoft Windows operating system - Malayalam Gizbot\nമൈക്രോസോഫ്റ്റ് വിന്‍ഡോസിനു പകരം ഈ ഓപ്പറേറ്റിങ്ങ് സിസ്റ്റം ഉപയോഗിക്കാം\nUpdated: Thursday, June 2, 2016, 11:38 [IST]\nനിങ്ങള് ഒരു പ്രീ-ലോഡഡ് ഓപ്പറേറ്റിങ്ങ് സിസ്റ്റം ഇല്ലാതെ ഒരു ലോപ്‌ടോപ്പ് വാങ്ങുകയാണെങ്കില് ഇനി പേടിക്കേണ്ട ആവശ്യം വരുന്നില്ല. നിങ്ങള്‍ക്ക് തികച്ചും സൗജന്യമായി ഉപയോഗിക്കാവുന്ന കുറച്ച് ഓപ്പറേറ്റിങ്ങ് സിസ്റ്റങ്ങള് ഉണ്ട്.\nഏറ്റവും മികച്ച ആന്‍ഡ്രോയിഡ് മ്യൂസിക് ആപ്സ്സുകള്\nസൗജന്യമായി കിട്ടുന്ന ഓപ്പറേറ്റിങ്ങ് സിസ്റ്റം ഏതൊക്കെയെന്ന് സ്ലൈഡറിലൂടെ അറിയാം.\nഇത് ആന്‍ഡ്രോയിഡ് ഉപഭോക്താക്കള്‍ക്ക് ഉപയോഗിക്കാവുന്ന ഒരു ഓപ്പറേറ്റിങ്ങ് സിസ്റ്റം ആണ്. ഇത് ഫ്രീയായി നിങ്ങള്‍ക്ക് ഡൗണ്‍ലോഡ് ചെയ്യാം. ഇന്റല് ബെയിസ്ഡ് മാക്‌സ് ഉള്‍പ്പെടെയുളള കമ്പ്യൂട്ടറുകളില് അനുയോജ്യമായ ഒന്നാണ് ഇത്.\nഒരു പേഴ്‌സണല് കമ്പ്യൂട്ടിങ്ങിനു വേണ്ടി രൂപകല്പന ചെയ്ത ഓപ്പണ് സോഴ്‌സ് ഓപ്പറേറ്റിങ്ങ് സിസ്റ്റം ആണ് ഹൈക്കു പ്രോജക്ട്. ഇത് നിങ്ങള്‍ക്ക് ഫ്രീയായി ഡൗണ്‍ലോഡ് ചെയ്യാം. വില്‍ഡോസിലുളള ടാസ്‌ക് ബാറിനു പകരം ഇതില് ഉളളത് ടെസ്‌ക് ബാര് ആണ്.\nഇത് ഫ്രീ ആയിട്ടുളള ഓപ്പണ്‍സോഴ്‌സ് ഓപ്പറേറ്റിങ്ങ് സിസ്റ്റം ആണ്. ഇത് ഉപയോഗിക്കുന്നതിനു മുന്‍പ് നിങ്ങള് ഇതിനെ കുറിച്ച് നന്നായി പഠിക്കണം അതായത് ഇത് ഉപയോഗിക്കുമ്പോള് സോഫ്റ്റ്‌വയര് മാറുന്നുണ്ടോ എന്ന് നോക്കണം.\nനിങ്ങള്‍ക്ക് 15 വര്‍ഷം പഴക്കമുളള കമ്പ്യൂട്ടര് ഉണ്ടോ? അതിന്റെ ഹാര്‍ഡ്‌വയര് നല്ലതാണോ? എങ്കില് നിങ്ങള്‍ക്ക് സിലബിള് ഡെസക്‌ടോപ്പ് എന്ന ഓപ്പറേറ്റിങ്ങ് സിസ്റ്റം ഉപയോഗിക്കാം. ഇതും നിങ്ങള്‍ക്ക് ഫ്രീയായി ഡൗണ്‍ലോഡ് ചെയ്യാവുന്നതാണ്.\nനിങ്ങള് ക്രോംബുക്സ്സ്, ക്രോം സ്റ്റിക്സ്സ് ഇതൊക്കെ കേട്ടിട്ടില്ലേ? ഇതൊക്കെ ഗൂഗിളിന്റെ ഫ്രണ്ടിലി ക്രോം ആണ്. നിങ്ങള്‍ക്ക് ക്രോം OS സ്വന്തമായി ഡൗണ്‍ലോഡ് ചെയ്യാന് സാധിക്കില്ല, അതിനായി പ്രീ ലോഡ് ചെയ്ത ഒരു സിവൈസ് വേണം.\nഈ ഗാഡ്ജറ്റുകള് ചിലവേറിയതാണ്, എന്നാലും വമ്പിച്ചതാകുന്നു!\nപുതിയ പഠനം, കാന്‍സറിന്റെ കണ്ണികളില് മൊബൈല് ഉപയോഗം\nകൂടുതല് വായിക്കാന്: ഇന്റര്‍നെറ്റ് എക്‌സ്‌പ്ലോറര് ക്രാഷാവുന്നത് എങ്ങനെ തടയാം?\nIf you happen to buyalaptop withoutapre-loaded operating system, there's no need to payafat sum to buy one or resort to piracy.


Explained: എന്താണ് കൊറോണ വൈറസിന്റെ 'ആർ' ഘടകം? മൂന്നാം തരംഗത്തിന്റെ മുന്നറിയിപ്പോ? – News18 Malayalam\nExplained: എന്താണ് കൊറോണ വൈറസിന്റെ 'ആർ' ഘടകം? മൂന്നാം തരംഗത്തിന്റെ മുന്നറിയിപ്പോ?\nതിരക്കേറിയ പ്രദേശങ്ങളിൽ മാസ്കുകൾ, സാമൂഹിക അകലം, മറ്റ് കോവിഡ് പ്രതിരോധ നടപടികൾ എന്നിവ പാലിച്ച് ജാഗ്രത പാലിക്കുകയും അധികൃതർ പ്രത്യേക ശ്രദ്ധ നൽകുകയും ചെയ്യേണ്ടത് വളരെ പ്രധാനമാണ്\nകോവിഡ് കേസുകൾ വർദ്ധിച്ചു വരുന്ന നിലവിലെ സാഹചര്യത്തിൽ രണ്ട് ദിവസം മുമ്പ് കോവിഡിന്റെ 'ആർ' (R) ഘടകത്തെക്കുറിച്ച് കേന്ദ്ര ആഭ്യന്തര മന്ത്രാലയം എല്ലാ സംസ്ഥാനങ്ങളെയും അറിയിച്ചിരുന്നു. ആർ ഫാക്ടർ 1.0 ൽ കൂടുതലായിരിക്കുന്നത് കോവിഡ് കേസുകൾ വർദ്ധിക്കുന്നതിന്റെ ലക്ഷണമാണെന്ന് കേന്ദ്ര ആഭ്യന്തര സെക്രട്ടറി അജയ് ഭല്ല സംസ്ഥാനങ്ങൾക്ക് അയച്ച കത്തിൽ വ്യക്തമാക്കി. അതിനാൽ, തിരക്കേറിയ പ്രദേശങ്ങളിൽ മാസ്കുകൾ, സാമൂഹിക അകലം, മറ്റ് കോവിഡ് പ്രതിരോധ നടപടികൾ എന്നിവ പാലിച്ച് ജാഗ്രത പാലിക്കുകയും അധികൃതർ പ്രത്യേക ശ്രദ്ധ നൽകുകയും ചെയ്യേണ്ടത് വളരെ പ്രധാനമാണ്.\nഎന്നാൽ എന്താണ് 'ആർ' ഘടകം? ആർ ഘടകത്തെക്കുറിച്ച് സർക്കാർ ആശങ്കാകുലരാകുന്നത് എന്തുകൊണ്ട്? നിലവിലെ ആർ ഘടകം എത്രയാണ്? ഇത് കേസുകളുടെ വർദ്ധനവിനെ സൂചിപ്പിക്കുന്നത് എങ്ങനെ? ഇത്തരത്തിലുള്ള നിങ്ങളുടെ സംശയങ്ങൾക്കുള്ള ഉത്തരം ഇതാ -\nആ‍ർ ഘടകം അനുസരിച്ച് കേസുകൾ വർദ്ധിക്കുന്നത് എങ്ങനെ?\nവിശകലന വിദഗ്ധരുടെ അഭിപ്രായത്തിൽ, ആർ ഘടകം പുനരുൽപാദന നിരക്കാണ്. അതായത് രോഗബാധിതനായ ഒരാളിൽ നിന്ന് എത്രപേർ രോഗബാധിതരാകാമെന്നാണ് ഈ കണക്ക് സൂചിപ്പിക്കുന്നത്. ആ‍ർ ഘടകം 1.0 നേക്കാൾ കൂടുതലാണെങ്കിൽ അതിനർത്ഥം കേസുകൾ വർദ്ധിക്കുന്നു എന്നാണ്. അതേസമയം, ആ‍ർ ഘടകം 1.0 ൽ താഴെയാകുകയോ കുറയുകയോ ചെയ്യുന്നത് കോവിഡ് കേസുകൾ കുറയുന്നതിന്റെ അടയാളമാണ്.\nഉദാഹരണത്തിന് 100 പേർക്ക് രോഗം ബാധിച്ചിട്ടുണ്ടെങ്കിൽ ഇവരിൽ നിന്ന് 100 പേ‍ർക്ക് കൂടി രോഗം ബാധിക്കുകയാണെങ്കിൽ ആർ ഘടകം 1 ആയിരിക്കും. എന്നാൽ 80 പേരെ മാത്രമാണ് രോഗം ബാധിക്കുന്നതെങ്കിൽ ആ‍ർ ഘടകം 0.80 ആയിരിക്കും.\nനിലവിൽ ഇന്ത്യയിലെ ആ‍ർ ഘടകം എത്രയാണ്?\nചെന്നൈയിലെ ഇൻസ്റ്റിറ്റ്യൂട്ട് ഓഫ് മാത്തമാറ്റിക്കൽ സയൻസസ് (ഐ.എം.എസ്.സി) നടത്തിയ പഠനമനുസരിച്ച് രാജ്യത്ത് ആർ ഘടകം 1ൽ കുറവാണെങ്കിലും ചില സംസ്ഥാനങ്ങളിൽ ഇത് അതിവേഗം വർദ്ധിച്ചു കൊണ്ടിരിക്കുകയാണ്. മെയ് പകുതിയിൽ ഇന്ത്യയിലുടനീളം ആർ ഘടകം 0.78 ആയിരുന്നു. അതായത്, 100 പേർക്ക് രോഗം ബാധിച്ചാൽ അവരിൽ നിന്ന് 78 പേരിലേയ്ക്ക് മാത്രമേ രോഗം പക‍ർന്നിരുന്നുള്ളൂ. എന്നാൽ ജൂൺ അവസാനത്തിലും ജൂലൈ ആദ്യ വാരത്തിലും ആ‍ർ മൂല്യം 0.88 ആയി ഉയർന്നു. അതായത് 100 പേരിൽ നിന്ന് 88 പേരിലേയ്ക്ക് രോഗം പക‍രുന്നുണ്ട്.\nഈ പഠനം അനുസരിച്ച്, മാർച്ച്9നും ഏപ്രിൽ 21 നും ഇടയിലുള്ള ആർ മൂല്യം 1.37 ആയിരുന്നു. ഇക്കാരണത്താൽ, ഈ സമയത്ത് കേസുകൾ അതിവേഗം വർദ്ധിക്കുകയും രണ്ടാമത്തെ തരംഗം അതിന്റെ ഉച്ചസ്ഥായിൽ എത്തുകയും ചെയ്തിരുന്നു. ആ‍ർ മൂല്യം ഏപ്രിൽ 24 നും മെയ് 1 നും ഇടയിൽ 1.18 ആയിരുന്നു. പിന്നീട് ഏപ്രിൽ 29 നും മെയ്7നും ഇടയിൽ 1.10 ആയി കുറഞ്ഞു. അതിനുശേഷം ആ‍ർ മൂല്യം തുടർച്ചയായി കുറഞ്ഞതോടെ കേസുകളും കുറഞ്ഞു.\nഏത് സംസ്ഥാനത്താണ് ആർ-മൂല്യം ഭയാനകമായി ഉയരുന്നത്?\nഇന്ത്യയിലെ ആർ ഘടകം 1 ൽ താഴെയാണെന്ന് ഗവേഷക സംഘത്തെ നയിക്കുന്ന സീതാഭ്ര സിൻഹ അവകാശപ്പെടുന്നു. എന്നാൽ സജീവമായ കേസുകളുടെ എണ്ണം കുറയുന്നതിന്റെ വേഗത കുറഞ്ഞു. ചില വടക്കു കിഴക്കൻ സംസ്ഥാനങ്ങളിലും പ്രത്യേകിച്ച് കേരളത്തിലും ആർ മൂല്യം വർദ്ധിച്ചതാണ് ഇതിന് കാരണം. ആർ മൂല്യം കുറയുമ്പോൾ പുതിയ കേസുകളുടെ എണ്ണം കുറയുമെന്ന് സിൻഹ പറയുന്നു. അതുപോലെ, ആ‍ർ മൂല്യം 1.0 നേക്കാൾ കൂടുതലാണെങ്കിൽ രോഗബാധിതരുടെ എണ്ണം വർദ്ധിക്കും. സാങ്കേതികമായി ഇതിനെ എപ്പിഡെമിക് ഘട്ടം എന്ന് വിളിക്കുന്നു.\nസജീവമായ കേസിൽ ആർ മൂല്യം എത്രത്തോളം വ്യത്യാസപ്പെടുത്തുന്നു?\nആർ മൂല്യം മെയ്9ന് ശേഷം കുറഞ്ഞുവെന്ന് സിൻഹ പറയുന്നു. മെയ് 15 നും ജൂൺ 26 നും ഇടയിൽ ഇത് 0.78 ആയി കുറഞ്ഞു. എന്നാൽ ജൂൺ 20 ന് ശേഷം ഇത് 0.88 ആയി ഉയർന്നു. ആർ മൂല്യം 1.0 കടക്കുന്നതുവരെ കേസുകൾ വളരെ വേഗത്തിൽ വർദ്ധിക്കുകയില്ല. എന്നാൽ ഈ മൂല്യത്തിന്റെ വർദ്ധനവ് ആശങ്കാജനകമാണ്.\nആർ ഘടകം 0.78 ആയി നിലനിർത്തുകയാണെങ്കിൽ, ജൂലൈ 27നകം സജീവമായ കേസുകൾ 1.5 ലക്ഷത്തിൽ താഴെയാകുമെന്ന് അദ്ദേഹം വ്യക്തമാക്കി. എന്നാൽ ഇപ്പോൾ ആർ ഘടകം 0.88 ആയി ഉയർന്നു. അതുകൊണ്ട് തന്നെ ജൂലൈ 27 ന് സജീവ കേസുകൾ ഏകദേശം3ലക്ഷം ആയിരിക്കുമെന്നും സിൻഹ വ്യക്തമാക്കി. അതായത്, ആ‍ർ ഘടകത്തിലെ 0.1 വ്യത്യാസം പോലും രണ്ടാഴ്ചയ്ക്കുള്ളിൽ സജീവമായ കേസുകളുടെ എണ്ണം ഇരട്ടിയാക്കും.\nഏത് സംസ്ഥാനമാണ് ആർ മൂല്യം വർദ്ധിപ്പിക്കുന്നത്?\nജൂലൈ 16ന് മഹാരാഷ്ട്രയിൽ സജീവമായ കേസുകളുടെ എണ്ണം 1.07 ലക്ഷമായി കുറഞ്ഞു. പക്ഷേ, ആശങ്കാജനകമായ മറ്റൊരു കാര്യം, മെയ് 30ന് സംസ്ഥാനത്തിന്റെ ആർ മൂല്യം 0.84 ആയിരുന്നു. എന്നാൽ ജൂൺ അവസാനം ഇത് 0.89 ആയി ഉയർന്നു. ഇതിനിടെ മഹാരാഷ്ട്രയിൽ കേസുകൾ അതിവേഗം വർദ്ധിച്ചു.\nകേരളത്തിൽ 1.19 ലക്ഷം സജീവ കേസുകളുണ്ട്. ഈ മാസം ആദ്യം, കേരളത്തിൽ ആർ മൂല്യം 1.10 ആയി ഉയർന്നു. ഈ സാഹചര്യത്തിലാണ് രോഗമുക്തരാകുന്ന കേസുകളേക്കാൾ വേഗത്തിൽ പുതിയ കേസുകൾ വർദ്ധിച്ചത്. മഹാരാഷ്ട്രയിലെയും കേരളത്തിലെയും കേസുകൾ കൂടി ചേ‍രുമ്പോൾ നിലവിൽ രാജ്യത്ത് 50 ശതമാനത്തിലധികം സജീവ കേസുകളുണ്ട്.\nപഠനമനുസരിച്ച് മണിപ്പൂരിന്റെ ആ‍ർ ഘടകം 1.07 ആണ്. മേഘാലയ 0.92, ത്രിപുര 1.15, മിസോറാം 0.86, അരുണാചൽ പ്രദേശ് 1.14, സിക്കിം 0.88, അസം 0.86 എന്നിങ്ങനെയാണ് നിലവിലെ ആ‍ർ മൂല്യം. അതായത്, കഴിഞ്ഞ മാസത്തെ ഇടിവിന് ശേഷം ഈ സംസ്ഥാനങ്ങളിലെ കേസുകൾ വീണ്ടും ശക്തി പ്രാപിക്കാൻ തുടങ്ങി.\nആർ ഘടകം ഉയരുന്നത് വീണ്ടും ലോക്ക്ഡൗണിനുള്ള സാധ്യത വ‍ർദ്ധിപ്പിക്കുമോ?\nതീർച്ചയായും ലോക്ക്ഡൗൺ സാധ്യത തള്ളിക്കളയാനാകില്ല. രാജ്യത്തെ ആ‍ർ മൂല്യം വീണ്ടും ഉയരുകയും 1.0 ൽ എത്തുകയും ചെയ്താൽ, ലോക്ക്ഡൗൺ വീണ്ടും ചുമത്തപ്പെടാം. കേന്ദ്ര-സംസ്ഥാന സർക്കാരുകൾ പിന്തുടരുന്ന ഒരു പ്രധാന സൂത്രവാക്യമാണിത്. ലോക്ക്ഡൗണും കർശനമായ നിയന്ത്രണങ്ങളും ഉപയോഗിച്ച് മാത്രമേ ആർ ഘടകം നിയന്ത്രണത്തിലാക്കാൻ കഴിയൂ എന്ന് വിദഗ്ദ്ധർ പറയുന്നു. ആളുകൾ പുറത്തിറങ്ങാതിരുന്നാൽ മാത്രമേ രോഗബാധിതനായ വ്യക്തിക്ക് മറ്റ് ആളുകളിലേയ്ക്ക് രോഗം എത്തിക്കാതിരിക്കാൻ കഴിയുകയുള്ളൂ. മെയ് മാസത്തിലും ആർ-മൂല്യം കുറയാനുള്ള പ്രധാന കാരണം ലോക്ക്ഡൗൺ ആയിരുന്നു. ഇതോടെ രണ്ടാം തരംഗവും കുറയാൻ തുടങ്ങി.\nCoronavirusCovid 19Covid 19 3rd waveThird Wave


ടെസ്റ്റ് പരമ്പര വിജയം 2011ലെ ലോകകപ്പ് വിജയത്തെക്കാള് വലുത്- വിരാട് കോഹ്‌ലി\nJanam TV Web Desk Jan 7, 2019, 12:01 pm IST\nസിഡ്‌നി: ഓസ്‌ട്രേലിയയ്‌ക്കെതിരെ നേടിയ ടെസ്റ്റ് പരമ്പര വിജയം 2011ലെ ലോകകപ്പ് വിജയത്തെക്കാള് വലുതാണെന്ന് ക്യാപ്റ്റന് വിരാട് കോഹ്‌ലി. എം.എസ്.ധോണിയുടെ കീഴില് ഇന്ത്യ ലോകകപ്പ് നേടുന്ന സമയത്ത് ഞാനായിരുന്നു ടീമിലെ ഏറ്റവും ജൂനിയര്. ലോകകപ്പ് നേടിയപ്പോള് ടീമിലെ സീനിയര് താരങ്ങളില് പലരും വികാരഭരിതരാകുന്നത് നേരില് കണ്ടിരുന്നു. ഇന്ന് അതേ വികാരങ്ങളിലൂടെയാണ് താന് കടന്നു പോകുന്നതെന്നും വിരാട് കോഹ്‌ലി പറഞ്ഞു. മത്സരശേഷം നടന്ന സമ്മാനദാനച്ചടങ്ങിനിടെയായിരുന്നു കോഹ്‌ലിയുടെ വാക്കുകള്.\nഒരു ടീമെന്ന നിലയില് ഈ വിജയം ഇന്ത്യന് ടീമിന് പുതിയൊരു മുഖം നല്‍കും. കഴിവുറ്റ ഒരു കൂട്ടം താരങ്ങളെ നയിക്കാന് കഴിഞ്ഞതില് അഭിമാനമുണ്ട്. കഴിഞ്ഞ ഒരു വര്‍ഷത്തെ അധ്വാനത്തിന്റെ ഫലമാണിത്. ടീം ഇന്ത്യയുടെ കാര്യത്തില് ഇതൊരു ചവിട്ട് പടിയാണ്. ടീം അംഗങ്ങളുടെ ശരാശരി പ്രായം വളരെ ചെറുതാണ്. ഇതുപോലുള്ള കളിക്കാരുടെ നായകനാകാന് സാധിക്കുന്നു എന്നത് തന്നെ ഒരു അംഗീകാരമാണ്. ഇത് ആസ്വദിക്കേണ്ട നിമിഷമാണെന്നും കോഹ്‌ലി പറഞ്ഞു.


ഔഷധത്തോട്ടത്തിലെ നീലയമരിയുടെ ഗുണങ്ങൾ അറിയാമോ പുതു തലമുറയ്ക്ക്? - Malayalam News, Latest Malayalam Movie News, Malayalam Breaking News, Malayalam Online News, Malayalam Sports News , Malayalam Life style News , Metromatinee Malayalam\nഔഷധത്തോട്ടത്തിലെ നീലയമരിയുടെ ഗുണങ്ങൾ അറിയാമോ പുതു തലമുറയ്ക്ക്?\nഔഷധസസ്യങ്ങളില് വളരെയധികം വാണിജ്യപ്രാധാന്യമുള്ള ഒരു സസ്യമാണ് നീലയമരി. ഇന്റിഗോ എന്ന് അറിയപ്പെടുന്ന പയര് വര്‍ഗ്ഗത്തില്‍പ്പെടുന്ന കുറ്റിച്ചെടിയാണിത്. ഒന്നര മീറ്റര് വരെ ഉയരം വയ്ക്കുന്ന ഇതിന് നിരവധി ശാഖകളും അതില് നിറയെ പച്ചയിലകളുമുണ്ടാകും. തലമുടിയുടെ വളര്‍ച്ചയെ ത്വരിതപ്പെടുത്തുന്ന നീലിഭൃംഗാദി എണ്ണയുടെ പ്രധാന കൂട്ടാണ് നീലയമരി ഇല. കേശതൈലങ്ങള്‍ക്ക് പുറമെ ആസ്തമ, അപസ്മാരം, പ്രമേഹം, ത്വഗ്രോഗങ്ങള്, രക്തവാതം എന്നിവയുടെ ചികിത്സക്കും നീലയമരി ഉപയോഗിക്കുന്നു.\nപാമ്പ്, തേള്, പഴുതാര, പല്ലി, ചിലന്തി എന്നിവയുടെ വിഷബാധയേറ്റാല് നീലയമരി തനിച്ചോ മറ്റു ഔഷധങ്ങളുമായി ചേര്‍ത്തോ ഉപയോഗിക്കാറുണ്ട്. ഞരമ്പുരോഗങ്ങള്‍ക്ക് ഇത് ഫലപ്രദമായി ഉപയോഗിക്കാം. പഴകിയ വ്രണം ഉണങ്ങുന്നതിന് നീലയമരി ഇട്ട് കാച്ചിയ വെളിച്ചെണ്ണ ഉപയോഗിക്കാം. നീലയമരിവേര്, ഉങ്ങിന്‍വേര് ഇവകൊണ്ട് കഷായം ഉണ്ടാക്കി കഴിച്ചാല് പേപ്പട്ടിവിഷത്തിന് ശമനമുണ്ടാകുമെന്ന് പറയുന്നു.\nഈ ചെടിയുടെ ഇലകളില് നിന്നാണ് പണ്ട് നീലം എടുത്തിരുന്നത്. അതുകൊണ്ട് ‘നീലച്ചെടി’ എന്നും വിളിക്കും. കൃത്രിമനീലം ഉത്പാദിപ്പിച്ചതോടെ അമരിക്കൃഷി വന്‍തോതില് നടത്തുന്നത് ലാഭകരമല്ലാതായി. ഏഷ്യയാണ് നീലച്ചെടിയുടെ ജന്മദേശം. ഇലയും വേരുമാണ് മരുന്നിനുപയോഗിക്കുന്നത്.\nസംവിധായകൻ ബ്ളസ്സിയുടെ ആടുജീവിതത്തിൽ നിന്നും ഉറ്റചങ്ങാതി വിക്രം പിന്മാറിയതെന്തിന്?\nബ്രിട്ടീഷ് എയർ വേസിനെതിരെ പൊട്ടിത്തെറിച്ച് ക്രിക്കറ്റ് ഇതിഹാസം സച്ചിൻ. ഒടുവിൽ സച്ചിനു മുന്നിൽ എയർവേസ് മുട്ടുമടക്കി.\nപോഷകഗുണമുള്ള നിത്യവഴുതന കാര്യമായി കൃഷി ചെയ്യേണ്ടതില്ല, എവിടെങ്കിലുമൊന്ന് നട്ടുവച്ചാൽ മതി\nവീട്ടമ്മമാർക്ക് വരുമാനത്തിനും; വീട്ടിൽ ഭംഗിക്കും അലങ്കാരമത്സ്യങ്ങൾ


india | ഇനി സൈനിക കരുത്തിന് കൂടുതൽ സിഗ്‌സവർ തോക്കുകളും; ഇൻസാസ് തോക്കിന് പകരം ഇനി ഉപയോഗിക്കുക അമേരിക്കൻ നിർമ്മിത തോക്കുകൾ; ചൈനീസ് ഭീഷണി കണക്കിലെടുത്ത് ഇന്ത്യ ആയുധ കരുത്ത് കൂട്ടുമ്പോൾ - MarunadanMalayalee.com\nJuly 13, 2020 | 09:55 AM IST | Permalink\nന്യൂഡൽഹി: ചൈനീസ് ഭീഷണിയിൽ ഇന്ത്യയ്‌ക്കൊപ്പമായിരുന്നു അമേരിക്ക. ഇതിന് പിന്നാലെ കരസേനയ്ക്കുവേണ്ടി അമേരിക്കയിൽനിന്ന് 72,000 തോക്കുകൾ ഇന്ത്യ വാങ്ങുന്നു. അതിർത്തിയിൽ പാക്കിസ്ഥാനുപുറമേ ചൈനയുടെ ഭീഷണികൂടി വർധിച്ച സാഹചര്യം കണക്കിലെടുത്താണിത്. നേരത്തെ റഷ്യയിൽ നിന്നും ആയുധങ്ങൾ ഇന്ത്യ വാങ്ങാൻ തീരുമാനിച്ചിരുന്നു.\nകരസേന ആവശ്യപ്പെടുന്ന സിഗ്‌സവർ തോക്കുകളാണ് വാങ്ങുന്നത്. ഇതിനുള്ള ഓഡർ നൽകിക്കഴിഞ്ഞു. നേരത്തേ നൽകിയ 72,000 തോക്കിനുപുറമേ വീണ്ടും 72,000 തോക്കിനുകൂടി ഇന്ത്യ ആവശ്യപ്പെടും. അമേരിക്കയുടെയും വിവിധ യൂറോപ്യൻ രാജ്യങ്ങളുടെയും സൈന്യം ഉപയോഗിക്കുന്ന തോക്കാണ് സിഗ്‌സവർ.\nനിലവിൽ ഉപയോഗിക്കുന്ന ഇൻസാസ് തോക്കിന് പകരമാണ് സിഗ്‌സവർ ഉപയോഗിക്കുക. അടുത്തിടെ പ്രതിരോധമന്ത്രാലയം 16,000 ലൈറ്റ് മെഷീൻ ഗണ്ണുകൾ ഇസ്രയേലിൽ നിന്ന് വാങ്ങിച്ചിരുന്നു. അതിർത്തിയിലെ വെല്ലുവിളികളും രാജ്യ സുരക്ഷയും പരിഗണിച്ചാണ് തീരുമാനം.